❤❤یـــانەی کوردژیـن/Kurd Zhin❤❤/ / کاکه خه‌مه میوانی ساباته\nپه‌ڕه‌كان: «-- 1 2 3 --»\n» کاکه خه‌مه میوانی ساباته\n#21 2010-12-30 15:36:20\nRe: کاکه خه‌مه میوانی ساباته\nده‌ست خۆشی بۆ کاک سیروانی ماندوو نه‌ناس\nسه‌ره‌تا سڵاوکاکه خه‌مه‌ی خۆشه‌ویست ئه‌م کاته‌و هه‌مووکاته‌کانت\nگووڵ باران ئه‌زیزم به‌خێرهاتنێکی گه‌رمت ئاراسته ده‌که‌م وهیوادارم\nته‌مه‌ن درێژووئاسووده‌بیت له‌سه‌رجه‌م بواره‌کانی ژیاندا..\nیانه‌ت ئاوه‌دان کرده‌وه ئه‌زیزم هیوادارم کاتێکی خۆش به‌سه‌ر ببه‌یت\nچه‌ندپرسیارێکم هه‌یه هیوادارم ماندووت نه‌که‌م..\n1 - مرۆڤی شه‌رمن لای کاک خه‌مه کێ یه؟؟ یاخوود شه‌رم چ واتاییه‌کی هه‌یه؟؟\n2- له ناوچوونی عه‌شق چی ده‌گه‌ینێت لای به‌رێزتان چۆن پێناسه‌ی ده‌که‌یت ؟\n3 - تا چه‌ند ئه‌م که‌سایه‌تیه‌ی هه‌ته له یانه نزیکه له که‌سایه‌تی خۆته‌وه له ده‌ره‌وه‌ی یانه؟\n4 - هه‌وا ، ئاو ، وزه (ئاگر) ، سه‌رچاوه‌ی ژیانن نابێت پیس بکرێن و زیاده‌رۆییان تێدا بکرێت له به‌کارهێنانیاندا ، براو ده‌که‌یت گه‌ر یه‌کێک له‌و سرچاوانه نه‌مێنێت ژیان به‌رده‌وام بێت ؟؟\n5- مرۆڤ له‌سکی دایکی دا به ته‌نهایه ، که ده‌خه‌وێت هه‌ر بۆ خۆی ده‌خه‌وێت ، که نه‌خۆش ده‌که‌وێت هه‌ر بۆ خۆی نه‌خۆش ده‌که‌وێت ، که ده‌شمرێت هه‌ر بۆ خۆی ده‌مرێت ، ئایا مرۆڤ ته‌نهایه یان هه‌میشه له‌گه‌ڵ که‌سانی دیکه‌دایه ؟؟\n6 - (خوشک ، برا ، هاورێکه‌ت) که‌سانی دیکه ، چۆن بزانن که تۆ خۆشت ده‌وێن ؟ ئایا پێویسته خۆشه‌ویستی ده‌رببرێت یان هه‌ر به نهێنی بمێنێته‌وه ؟بۆچی؟\n7 - لای کاکه خه‌مه دابران چی ده‌گه‌یه‌نێت یاخود پێناسه‌ت چیه بۆ دابران مه‌به‌ستم له دابران به هه‌موو جۆره‌کانیه‌وه ؟؟\n8- داهاتووی یانه‌ی کوردژین چۆن ده‌بینیت ؟ پێشنیاری به‌رێزتان چیه بۆ پێش خستنی ئه‌م یانه‌یه ؟\nماندوونه‌بیت ئه‌زیزم دووباره به خێر بێت بۆ ئه‌م ساباته....\n#22 2010-12-31 10:57:42\nوه‌ڵام بۆ هاورێی به‌ڕێزم کاکه بڕوا باتاسی\nسه‌ره‌تا ده‌ست خۆشییه‌کی بێ پایانم هه‌یه بۆ به‌رێزانی ده‌سته‌ی به‌ریوه‌به‌رایه‌تی\nبۆ هه‌لبژاردنی ئه‌م میوانه رۆح سوکه‌و ئه‌م گوله جوانه بۆ ئه‌م میوانداریه خۆشه ،\nمنیش ده‌ستخۆشی زۆرم بۆ هه‌موو هاورێیانم له ده‌سته‌ی به‌رێوبه‌رایه‌تی ،،\nسوپاسی به‌رێزت ئه‌که‌م کاکه بڕوا گیان به هیوام به وته‌ی به‌رێزت رۆح سوک بم انشاالله.\nته‌مه‌نا دسه‌که‌م بتوانیت کاتێکی زۆر خۆش به‌سه‌ر به‌ریت له‌گه‌ل پرسیره ناخۆشه‌کانمان هاهاها.\nکاکه بڕوا گیان به دڵنیایه‌وه له‌گه‌ڵ ئێوه بم کاتم هه‌ر خۆش ئه‌بێت برا گیان ،\nههههه نا پرسیاری ناخۆشتان نیه هه‌ر پرسیارێک ئێوه بیکه‌ن ئه‌یخه‌مه سه‌ر چاوان\nدوای ئه‌لێم خه‌مه گیان یاخوا به‌خێر بییت سه‌ر سه‌ر و سه‌ر چاومان ،\nبه‌و هیوایه‌م له پرسیاره‌کانمان ماندو نه‌بیت و کاتێکی خۆش به‌سه‌ر به‌ریت .\nدوای ئه‌مانه‌ش دیسانه‌وه وه‌ک هاورییانم ئه‌مه‌وئیت پرسیار بکه‌م ....\nزۆر زۆر سوپاس کاکه بڕوا گیان سه‌رو چاوت خۆش بێت هاورێ گیان\nهه‌رگیز له وه‌ڵامی پرسیاره جوانه‌کانتان ماندوو نابم براکه‌م\nفه‌رموو له خزمه‌تدام بپرسه...\n1. مامه خه‌مه که‌سێکی توره‌یه خۆتت وتوته ، تاچه‌ند ئه‌م توره‌یه‌ت زه‌ره‌ری پێت گه‌یاندوه ؟؟\nبه‌ڵێ به داخه‌وه تۆزێ زوو توڕه ئه‌بم ، وه‌ڵا وه‌ک زه‌ره‌ر ئه‌وه‌نده‌یه که خۆم لام ناخۆشه ،\nئه‌گینا زۆر کاتێکی که‌م ئه‌خایه‌نێت یه‌کسه‌ر ئاسایی ئه‌بمه‌وه ناگاته زه‌ره‌ر هههههه.\n2. کاتێک توره ئه‌بیت به‌چی ئارام ده‌بیته‌وه ؟ چۆن؟\nته‌نیایی و بێ ده‌نگی دوو هۆکاری باشن بۆ ئارام بوونه‌وه ،\nئه‌و جێگایه‌ی لێی توڕه بووم بۆ چه‌ند ده‌قه‌یه‌ک به جێی بهێلم و موناقه‌شه‌و موجامه‌له‌ش نه‌بێت\nواته بێده‌نگ بێت ئارام ئه‌بمه‌وه .\n3. مامه خه‌مه زۆربه‌ی کاته‌کان له نێت ئه‌بیندرێت ، تۆ تاچه‌ند په‌یوه‌ستی به کوردژی ن؟؟\nبه‌ڵێ ڕاسته ، ئه‌م چه‌ند رۆژه ئه‌و خه‌له‌له دروست بوو له کوردژین هه‌ر وام ئه‌زانی نێتم نیه\nبه ڕاستی له‌وه‌ته‌ی هاتومه‌ته کوردژین له‌گه‌ل کردنه‌وه‌ی پیسی یه‌کسه‌ر بێ وه‌ستان یانه ئه‌که‌مه‌وه سه‌یری هیچی تر ناکه‌م .\n4.ئه‌وشتانه‌ی مامه خه‌مه توره ئه‌کات چین ؟ ئه‌ی ئه‌وانه‌ی دلخۆشی ئه‌کات چین؟ کامیان زیاترن؟\nوه‌لا کاکه گیان زۆر شت توره‌و بێتاقه‌تم ئه‌کات ، با بۆو بژمێرم هههههه\n( درۆ ، خیانه‌ت ، دووڕوویی، کفر کردن ، جنێو دان ، هه‌ندێکی تریش ،)\nپێچه‌وانه‌که‌شی دڵخۆشم ئه‌کات . وه‌ڵا مامه کفر کردن زیاد له حه‌د توره‌م ئه‌کات\n5. مامه خه‌مه حه‌ز ئه‌کات کێ ببینێت له ئه‌ندامانی یانه به‌تایبه‌تی ؟؟\nپرسیارێکی سه‌خته بمه‌وێ که‌سێک دیاری بکه‌م ، به‌ڵام به راستی حه‌ز ئه‌که‌م به دیداری هه‌موو ئه‌و به‌رێزانه شاد ببم ، که قسه‌م له‌گه‌ڵ کردوون ، پێم خۆشه‌و له نزیکه‌وه بیانبینم چونکه هه‌موویان به‌ڕێزن.\n6. ئه‌لێم مامه خه‌مه ئامۆژگارییه‌کم بکه ، چیم پی ده‌لیت؟؟\nکاکه بڕوا گیان له‌و ئاسته‌دانیم ئامۆژگاری بکه‌م ، به‌ڵام هێنده ئه‌ڵێم ئیسلامی ڕاست چی لێت ویست ئه‌وه بکه\nچونکه هه‌رگیز هه‌ڵه‌م تێیدا نه‌دیوه .\n7. مامه خه‌مه چی به دایکی ده‌لێت ؟\nبه دایکم ئه‌ڵێم هێنده‌م خۆش ئه‌وێت خۆم به قوربانی ئه‌که‌م ،\nداواکاریشم گه‌ردنم ئازا بکات له‌هه‌ر توره بوون هه‌ڵه‌یه‌ک که هه‌مبووبێ\nچونکه تا دایک و باوکم لێم رازی نه‌بن به دڵنیایه‌وه خوایش لێم رازی نابێت.\n8. ئه‌و که‌سه کییه که هه‌ول ده‌ده‌یت وه‌ک ئه‌و بیت ؟ تاچه‌ند هه‌ولداوه ؟\nبه ڕاستی پێم خۆشه وه‌ك باوکم بم له زۆر ڕوه‌وه ،، هه‌وڵیشم داوه سوپاس بۆ خوا تا راده‌یه‌ک نزیکم لێیه‌وه به‌ڵام زۆرم ماوه بگه‌م به‌و.\n9. ئه‌گه‌ر گه‌له‌مه‌که‌ت ته‌نها بای یه‌ک وشه‌ی مابێت ،چی ئه‌نوسیت؟\nاشهد ان لا اله الا الله وان محمد رسول الله .\n10. ئه‌مانه بۆ پێناسه بکه\nمنال....... ... گوڵ ......... ...... ئیسلام.\nمناڵ : پاکترین بونه‌وره له‌سه‌ر زه‌وی ، په‌ره‌یه‌کی پاک له‌م دونیاو په‌پوله‌یه‌کی جوان له‌و دونیا .\nگوڵ : ته‌مه‌نێکی که‌م و خۆشه‌ویستیه‌ک و ڕیزیكی زۆر .\nئیسلام: هه‌موو جوانیو پاکی و بێگه‌ردیه‌ک له ئیسلام کۆبۆته‌وه ،دینی حه‌ق و ڕاستیه .\nله کۆتایدا ئه‌م پرسیاره زۆرانه‌م خۆسه‌ویستی ئه‌گه‌یه‌نن بۆ تۆی گول.\nزۆر سوپاس کاکه بروا گیان هه‌میشه خۆشه‌ویستی براکه‌م ، چاوت گوڵ ئه‌بێنێ ئه‌زیزم\nبۆیه زۆرم پرسیار کرد خۆت وته‌نی رۆژان رۆژی له دوایه هاهاهاهاها\nههههه خۆشه ئه‌وه‌نده به زووی حه‌ق بکه‌یته‌وه مامه ، له خزمه‌تدام\nخه‌مه گیان هیوام وایه پرسیاره‌کانم بیزاریان نه‌کردبێتی\nئه‌و په‌ری به‌خته‌وه‌ریم بۆتۆی گول......\nنا به پێچه‌وانه‌وه زۆر خۆشحاڵ بووم به پرسیاره جوانه‌کانت کاک بڕوا گیان\nبه هیوام وه‌ڵامێکی دروستم دابێته‌وه که شیاوی پرسیاره جوانه‌کانت بێت\nمنیش هیوای کامه‌رانی و به‌خته‌وره‌یت بۆ ئه‌خوازم سه‌ربه‌رز بیت\n#23 2010-12-31 11:13:08\nوه‌ڵام بۆ هاورێی به‌ڕیز کاکه ئاره باوه‌نوری\nكاكه گیان به‌خێربێیت خۆم به خۆشحاڵ ده‌زانم كه له‌م میوانداریه‌ی به‌ڕێزت به‌شدار بووم ........\nسلاو له به‌رێزیشت کاکه ئاره گیان\nانشاالله هه‌میشه خۆشحاڵ و به‌خته‌وه‌ر بیت ، منیش خۆشحاڵم به به‌ژداریت له‌م میوانداریه برا به‌رێزه‌که‌م\nهیوادارم ته‌مه‌ن درێژ بیت تا ئه‌وكاته‌ی خۆت ئه‌ته‌وێت\nزۆر سوپاس کاکه گیان ، هیوای ته‌مه‌ن درێژی بۆ به‌رێزیشت براکه‌م\nپێت وایه ڕۆشتن بۆ ده‌ره‌وه ئه‌بێته ڕێگه چاره‌یه‌ك بۆ له‌ناو بردنی كێشه‌كانی گه‌نج به‌گشتی؟\nبه دڵنیایه‌وه نه‌خێر ، زۆر له‌و گه‌نجانه‌ی به چونه ده‌ره‌وه‌یان خۆیان دۆڕاندوه و کورده‌واری وته‌نی له کورده‌ی هه‌ردووجه‌ژن بون،\nنه‌ک ته‌نیا کێشه‌کانیان چاره‌سه‌ر نه‌بوه به‌ڵکو کێشه‌ی تری زۆریان توش بوه ،\nبه‌ڵام به داخه‌وه وایان لێ کردوین هه‌موو شوێنێکمان پێ خۆشتربێ له ماڵی خۆمان.\nتا ئیستا حه‌زت كردووه برۆی بۆ ئه‌وروپا به‌ڵام كۆسپی هه‌بووبێت بۆ له‌ناو بردنی ئه‌و حه‌زه‌و؟\nبه‌ڵێ به دڵنیایه‌وه زۆریشم حه‌ز کردوه ، به‌ڵام ته‌نها ڕێگرم ماڵه‌وه‌مان بوه ،\nبه‌س ئێستا ئه‌و حه‌زه زۆره‌م بۆی نیه.\nئه‌مانه پێم وابێت زۆر بوون،حه‌زناكه‌م مانووت كه‌م چوونكه ڕێگه‌یه‌كی دورت له‌پێشه هههههههههههههههه\nنا کاکه ئاره گیان من له خزمه‌تدام ، ماندوو نابم ، ڕێگه هه‌رچه‌ند دور بێت بۆ ئازیزان هه‌رگیز ماندوو بونم نیه\nئه‌ندامانی خۆشه‌ویست پرسیاری كه‌ت لێده‌كه‌نه‌وه با هه‌ندێك وزه‌ت پێبمێنێت\nله خزمه‌ت هه‌موو هاوڕێیاندام ، انشاالله خوا وزه‌مان پێ ئه‌به‌خشێ\nله‌كۆتاییدا هیوای به‌خته‌وری و ئاسووده‌یت بۆ ده‌خوازم...........\nزۆر زۆر سوپاس بۆ تۆی به‌رێز ، منیش هیوام به‌خته‌وه‌ریته\nزۆر به‌رێزیت برا گیان\n#24 2010-12-31 11:32:32\nوه‌ڵام بۆ هاورێی به‌رێز کاکه احمد\nسه‌ره‌تا به‌ناوی خودای گه‌وره‌و میهره‌بان\nسه‌ره‌تا ده‌ست خۆشی له‌كاك سیروان ده‌كه‌م بۆ میوانداری ئه‌م میوانه به‌رێزه\nده‌ستخۆشی منیش بۆ کاکه سیروانی ماندوو نه‌ناس\nخه‌مه گیان زۆر به‌خێربیت بۆ میوانداری ئه‌م جاره‌ی ساباتی كوردژین\nزۆر سوپاس کاکه احمد گیان ماڵتان ئاوه‌دان بێت ، هه‌ر به ساحێب ماڵ بن انشاالله\nمنیش چه‌ند پرسیاریكم هه‌یه هیوادارم ماندووت نه‌كه‌م\nفه‌رموو کاکه گیان ، به پێچه‌وانه‌وه زۆر خۆشحاڵ ئه‌بم.\n1- ناخۆشترین شت له ژیانتدا ڕووی دابێت چیه؟\nههههه مامه یه‌کسه‌ر پرسیاره‌که‌ت قورس بوو ، وه‌ڵا ئه‌وه‌نه زۆره شتی ناخۆش نازانم کامه‌یانت بۆ باس بکه‌م\nبه‌ڵام کیمیا بارانی هه‌ڵه‌بجه و ئاواره بونمان له ناخۆشترینیانه.\n2-زیاتر له‌خه‌می خۆت دایت یان له‌خه‌می خه‌لك ؟\nبه دڵنیایه‌وه خۆم له خه‌ڵک جیا نه‌کردۆته‌وه ، ئه‌و خه‌مه‌ی بۆ خۆمی ئه‌خۆم هه‌مان خه‌مه که خه‌ڵکیش هه‌یه‌تی که‌واته هه‌موومان له خه‌مه‌کاندا به‌ژدارین.\n3-ووشه‌ی (گریان) له لای تۆ چ ده‌گه‌ینێ؟\nگریان وشه‌یه‌که مانای زۆر له خۆ گرتوه ، ناتوانم پێناسه‌یه‌کی وای بۆ بکه‌م شیاو بێت\nبه‌ڵام ئه‌خوازم هه‌رگیز گریانێک له قوڵایی دڵه‌وه بۆ خه‌مێکی سه‌خت نه‌بینم.\n4- ته‌مه‌نت چه‌نده ؟ له چ قۆناغێكی خوێندنیت؟\nمامه پیر بوین ئێمه ،، ههههه ، ته‌مه‌نم 23 ئه‌وه ئه‌بم به 24 ، قۆناغی ئاماده‌یم ته‌واو کردوه\n5-هاوڕێ چی ده‌گه‌ینێ به‌لای تۆوه ؟\nهاورێی باش نزیکترینه ، هاوبه‌شی خه‌مه‌کانته ، هه‌ڵگری ڕازه‌کانته ، ئارام به‌خشه له ناره‌حه‌تیه‌کاندا\n6- خه‌لكی كام شاری كوردستانی؟ چ شارێكی كوردستانت زۆر پێ خۆشه؟\nکوڕی ناسنامه‌ی کوردستانم خه‌ڵکی شاری کیمیا بارانم ،( هه‌ڵه‌بجه‌ی شه‌هید)\nهه‌مو شارێکی کوردستانم پێ خۆشه به تایبه‌ت سلێمانی که لێی نیشته‌جێم\nله‌كۆتایدا دووباره زۆر به‌خێر بێت هاوڕی به‌رێز هیوادارم به پرسیاره‌كانم ماندووم نه‌كردبیت\nزۆر زۆر سوپاس کاکه احمد گیان برای گه‌وره‌ی منیت ، خۆشحاڵبووم به پرسیاره‌کانت\nبه هیوام وه‌ڵامه‌کانم به‌و جۆره بێت که پرسیارت لێ کردوه ، سه‌ربه‌رز بیت برارکه‌م\n#25 2010-12-31 11:48:46\nوه‌ڵام بۆ هاورێی به‌رێز کاکه نیگار\nسەرەتا دەست خۆشی لە کاکە سیروان دەکەم بۆ ئەم میوانە روح سووکە زۆر بە خێر بیت کاکە خەمە بۆ میوانی ساباتەی کوردژین\nده‌ست خۆشی منیش بۆ برای به‌رێزم کاکه سیروان\nزۆر زۆر سوپاس کاکه نیگار گیان برای به‌رێزی منیت میوانداری به ئێوه‌وه جوانه\nمنیش چەند پسیارێکم ھەیە ھیوادارم ماندوو نەکم\nله خزمه‌تدام هه‌رگیز ماندوو نابم به پرسیاره‌کانی به‌ڕیزتان\n١-حەز بە کام بەشی کوردژین دەکەی؟؟؟\nحه‌زم له زۆربه‌ی به‌شه‌کانی هه‌یه ، (به‌شه ئاینیه‌که به هه‌ر سێ به‌شه‌که‌یه‌وه ، هاوکاری ، نوسه‌ران ، هه‌مه‌ره‌نگ، وینه‌ره‌نگاوره‌نگ، یاریه‌کان، ، له‌گه‌ڵ به‌شی خواردن ئاماده‌کردن)\n٢-کوردژین چی پێ بەخشیوی؟؟؟\nکوردژین کۆمه‌ڵێکی زۆر به‌رێز و باش له هاورێیانی پێ به‌خشیوم ، کۆمه‌ڵێکی زۆر له زانیاری به‌سود که لێی بێ به‌ش بوم.\n٣-چۆن پێناسەی بێ وەفای دەکەی؟؟؟\nبێ وه‌فایی دوکه‌ڵێکه باڵ به‌سه‌ر دڵدا ده‌كێشی هه‌تا ئه‌و کاته‌ی ڕه‌شی ده‌کاته‌وه‌و سورایی تیا نابینرێ.\n٤-بە چ شتێک دلخۆش دەبی؟؟؟\nئه‌گه‌ر ئیشێک بکه‌م باش بێت و هه‌ست بکه‌م سودێکم هه‌بوه دڵخۆش ئه‌بم.\n٥-تا چەند کتێب دەخوێنیت ؟؟؟\nبه داخه‌وه له‌م ماوه‌یی کۆتایدا زۆر که‌مته‌رخه‌م بوم له کتێب خوێندنه‌وه ، به‌ڵام ئه‌خوێنمه‌وه تا راده‌یه‌ک\nدووبارە دەلێم بەم پسیارانە ماندووم نەکردبی\nنا کاکه گیان ماندوو نابم له خزمه‌تدام زۆر خۆشحاڵ بووم به پرسیاره جوانه‌کانت\nسه‌ربه‌رز بیت به هیوام وه‌ڵامه‌کان له جێی خۆێدا بێت .\n#26 2010-12-31 13:17:17\nسڵاوو بۆ تۆ کاک خەمە بەرێزم\nزۆر بەخیر بیت خۆشحاڵم تۆ لیرە ئامادەیت\nچەند پرسیاریکم هەیە زۆر ماندووت ناکەم\n١~ ژیان ئەگەر سەخت بیت بۆت چۆن بەرەنگاری ئەبیتەوە؟\n٢~ چۆن لە هەڵبجە ئەروانیت تا چەند خۆشت ئەویت؟\n٣~ خویندن لە کوردستان گەیشتووتە ئەو پەڕی پیشکەوتن؟!\n٤~ کوردژین چی لیسەندی و چی پی بەخشیویت؟\n٥~ بابەتەکانت زۆر جوانە ئایا زۆرینەی وەرگیردراوە یاخود خۆت ئامادەی ئەکەیت؟\nبازیاتر لە کاتت نە گرم زۆر خۆشحاڵ بووم\nبەهیوای سەرکەوتنت لە ژیان و گشت بوارەکانی ژیانت\nهەمیشە خۆش بژیت سەرکەوتوبیت\n#27 2010-12-31 13:19:59\nوه‌ڵام بۆ هاورێی به‌رێزم کاکه یادگار\nده‌ست خۆشی و ماندوو نه‌بونی منیش بۆ کاکه سیروان\nسڵاو سه‌ر هه‌ردوو چاوم کاکه یادگار گیان ، زۆر سوپاس بۆ ئه‌و وشه جوانانه‌ت\nبه‌خته‌وه‌ر و کامه‌ران بیت برا گه‌وره‌که‌م ، هیوای له‌ش ساغی و سه‌ربه‌رزیت بۆ ئه‌خوازم\nیانه هه‌میشه ئاوه‌دانه به به‌رێوبه‌رانی وه‌ک ئێوه‌و هاورێ به‌وه‌فاکانیه‌وه ، به دڵنیایه‌وه له‌گه‌ڵ ئێوه کات هه‌ر خۆش ئه‌بێت .\nفه‌رموو کاکه یادگار گیان له‌خزمه‌تدام بپرسه ، هه‌رگیز ماندوو نابم زۆر خۆشحاڵم .\nمرۆڤی شه‌رمن ئه‌و مرۆڤانه‌ن که زیاد له حه‌د خۆپارێزی ئه‌که‌ن له قسه کردن خواردن سه‌یر کردن به‌ژداری کردن ، که له‌و شوێن و جێگایانه پێویست به‌و خۆ دور خستنه‌وه‌یه ناکات ته‌نها مرۆڤه شه‌رمنه‌کان ئه‌وه ئه‌که‌ن،\nشه‌رم به مانای خۆگری و یان خۆ پارێزی له کۆمه‌ڵێک شت که ئه‌و که‌سه هه‌ست به نه‌گونجانی ده‌کات وه ئه‌بێته هۆی شه‌رم کردنی .\nله‌ناوچونی عشق له‌ناوچونی ژیانه ، چونکه ژیان بێ عشق هیچ واتایه‌کی نیه ،\nئه‌و عشقه‌ی که باسی ئه‌که‌ین به هه‌موو جۆره‌کانه‌وه نه‌ک ته‌نیا بچوک بکرێته‌وه له نێوان کچ و کوردا.\nعشق: ئه‌و دونیا پاک و بێگه‌رده‌یه که هیوا به مرۆڤه‌کان ده‌به‌خشێت بۆ گه‌یشتن به ئامانجه‌کانیان ،\nهه‌رکه‌سێک به عشقه‌وه هه‌وڵ نه‌دات هێچ ئامانجێک چاوه‌روانی ناکات .\nئه‌کرێ بڵیم له %90 نزیکه له که‌سایه‌تی خۆمه‌وه ،\nئه‌و 10 گۆرانکاریه‌کان به پێی جه‌وی ژیان ئه‌گۆرێت به‌ڵام ئه‌و گۆرانکاریه ته‌ئسیر له که‌سایه‌تیم له یانه ناکات .\n4 - هه‌وا ، ئاو ، وزه (ئاگر) ، سه‌رچاوه‌ی ژیانن نابێت پیس بکرێن و زیاده‌رۆییان تێدا بکرێت له به‌کارهێنانیاندا ،\nبراو ده‌که‌یت گه‌ر یه‌کێک له‌و سرچاوانه نه‌مێنێت ژیان به‌رده‌وام بێت ؟؟\nکاکه یادگار گیان نه‌بوونی ئاو و هه‌وا به دڵنیایه‌وه مانای ته‌واو بونی ژیانه\nوه له دینیشدا رێگه نه‌دراوه به پیسکردنی ژینگه و زیاده‌ڕۆیی له هه‌موو شته‌کان ته‌نانه‌ت له ئاو و هه‌واشدا هه‌موو شتێک حه‌قی له‌سه‌رمانه‌و ئه‌بێت حه‌قی خۆی بده‌ینێ \nبه‌ڵام به نسبه‌تی ژیان به بێ وزه و ئاگر ئه‌کرێ بڵێین بۆ ئه‌مرۆ زۆر زۆر سه‌خته به‌ڵام رۆژانێک ژیان هه‌بوه‌و ئه‌وانه‌ش نه‌بوون که‌واته ئه‌کرێ ژیان شه‌ر له‌گه‌ڵ هه‌ندێک شت بکات به‌ڵام ئاو و هه‌وا نه‌خێر.\n5- مرۆڤ له‌سکی دایکی دا به ته‌نهایه ، که ده‌خه‌وێت هه‌ر بۆ خۆی ده‌خه‌وێت ،\nکه نه‌خۆش ده‌که‌وێت هه‌ر بۆ خۆی نه‌خۆش ده‌که‌وێت ، که ده‌شمرێت هه‌ر بۆ خۆی ده‌مرێت ،\nئایا مرۆڤ ته‌نهایه یان هه‌میشه له‌گه‌ڵ که‌سانی دیکه‌دایه ؟؟\nبه دڵنیایه‌وه مرۆڤ له‌گه‌ڵ که‌سانی تردایه کاکه یادگار گیان\nله سکی دایکیدا له‌گه‌ل دایکیه‌تی ،\nله ژیاندا له‌گه‌ڵ ئه‌و که‌سانه‌یه ئایا که‌سو کار بن یان هاورێ یان هاوکار\nله دوارۆژیشدا خوای گه‌وره ئه‌فه‌رموێ کێت خۆش بوێت له‌گه‌ڵ ئه‌وه حه‌شر ده‌کرێت و له‌ویشه‌وه نزیکی ،\nمانای وایه مرۆڤ ته‌نیا نیه بۆ هه‌مێشه‌یی .\n6 - (خوشک ، برا ، هاورێکه‌ت) که‌سانی دیکه ، چۆن بزانن که تۆ خۆشت ده‌وێن ؟\nئایا پێویسته خۆشه‌ویستی ده‌رببرێت یان هه‌ر به نهێنی بمێنێته‌وه ؟بۆچی؟\nبه‌ڵێ به بڕوای من خۆشه‌ویستی شاراوه یه‌عنی مردنی خۆشه‌ویستی\nهه‌ر وه‌ک چۆن له کۆندا به نه‌قسیان زانیوه دان به خۆشه‌ویستی کۆرپه یان خێزاندا بنێن پێیان عه‌یب بوه ،\nبۆیه هیچ کاتێک ئه‌و خۆشه‌ویستیه پێی نه‌زانراوه وه‌ک ئه‌وه بوه که هه‌ر نه‌بێ\nخۆشه‌ویستیه‌ک که هه‌بێت ده‌رکه‌وتنی زۆر جوانتره له شاردنه‌وه‌ی ،\nوه هه‌ستی به‌رامبه‌ریش بۆ تۆ زۆر زیاتر ئه‌بێت له ده‌رخستنی خۆشه‌ویستیه‌که‌ت تا شاردنه‌وه‌ی ئیتر به‌رامبه‌ر هه‌رکه‌سێک هه‌یه\nئه‌وه ئاشکرا بونی پێ خۆشتره.\nدابڕان یه‌کێکه له ئازاره سه‌خته‌کان که خوای گه‌وره له‌گه‌ڵ دروستکردنی مرۆڤایه‌تی ئه‌وه‌شی داناوه ،\nبه دڵنیایه‌وه دابران ناخۆشترین و سه‌خترین ئازاره که لێکردنه‌وه‌ی پارچه‌یه‌ک له دڵه .\nبه‌ڕاستی داهاتویه‌کی گه‌شی هه‌یه به بڕوای من ئه‌گه‌ر به‌م شێوازه بڕوات ، له‌به‌ر ئه‌وه‌ی کۆمه‌ڵێک یاسای جوان دانراوه\nکه سنوردارکردنی کۆمه‌ڵێک شتی تێدایه زۆر پێویسته ، وه جیای کردۆته‌وه له زۆربه‌ی یانه‌کانی تر له‌گه‌ڵ رێزم بۆ هه‌موو یانه کوردیه‌کان ،\nوه‌ڵا مامه گیان پێشنیارێکی وام نیه هه‌موو بابه‌ت و هاورێیان خۆیان به دڵسۆزی کار ده‌که‌ن\nئه‌و دڵسۆزیه‌ش بۆ خۆی پێشخستنه رۆژ به رۆژ ، به‌ڵام ئه‌و خه‌له‌له‌ی ئه‌که‌وێته سێرڤه‌ری یانه\nئیتر ئایا به بۆنه‌ی زۆری ئه‌ندامان یان سه‌ردان و میوانانه‌وه‌یه ئه‌وه چاره‌سه‌ر بکرێت به شێوازێک که ساردبونه‌وه‌و خاوبونه‌وه ڕونه‌دات له لایه‌ن هاورێیانه‌وه.\nزۆر زۆر سوپاس کاکه یادگار گیان زۆر خۆشحاڵ بووم به پرسیاره‌کانی به‌رێزت\n#28 2010-12-31 13:43:48\nوه‌ڵام بۆ هاورێی به‌رێزم خاتوو دنـــا\nسڵاو بۆ تۆش هاورێی به‌رێز خاتوو دنــــا\nزۆر سوپاس بۆ هه‌ستت هه‌ر له خۆشیا بیت\nفه‌رموو له خزمه‌تدام ، ماندوو نابم هاورێ گیان خۆشحاڵم\nژیان بۆ هه‌موو مرۆڤێک سه‌ختی خۆی هه‌یه ، به‌ره‌نگاربونه‌وه‌شی ته‌نها ئارام گرتن و هه‌وڵدانه ،\nئه‌بێ صبرمان هه‌بێت له‌گه‌ل هه‌موو سه‌ختیه‌کان هه‌وڵبده‌ین بۆ سه‌رکه‌وتن به‌سه‌ریاندا.\nهه‌ڵه‌بجه به داخه‌وه شارێکه زۆر پشت گوێ خراوه ،\nوه‌ك ره‌نج سه‌نگاوی ئه‌ڵێ هه‌ڵبجه‌یان کردوه به هه‌موو شتێک به‌ڵام نه‌یانکرده‌وه به شار\nئه‌وه‌نده‌م خۆش ئه‌وێت که شانازی پێوه ئه‌که‌م و به‌وپه‌ری سه‌ربه‌رزیه‌وه ئه‌ڵێم کوری هه‌ڵه‌بجه‌م .\nزۆر زۆر به‌داخه‌وه پێشکه‌وتنی خوێندن هێنده لاوازه هیچ شیاوی باسکردن نیه ،\nته‌نها تۆزی تێکه‌ڵ کردنی کوڕان و کچان و چاپکردنی کتێبی نوێ به دنیایه‌ک هه‌ڵه‌وه ناویان لێ ناوه پێشکه‌وتن .\nکوردژین تۆزێک له کاتی لێ سه‌ندوم که به‌ڵام له‌گه‌ڵ ئه‌وه‌دا چه‌ندێن هاورێی به‌رێز و زانیاری به‌پێزی پێ به‌خشیوم.\nزۆر سوپاس بۆ به‌رێزت ، وه‌ڵا دنا خان بابه‌ته‌کان جیاوازن\nئه‌وانه‌ی نوسراوه وه‌رگێران ئه‌وه ته‌نها وه‌رمگێراوه هیچی تر،\nئه‌وانه‌ی نوسراوه ئاماده‌کردن و وه‌رگێران ئه‌وه تۆزێک ده‌ستکاریم کردوه‌و تۆزێکم بۆ زیادکردوه له‌گه‌ڵ وێنه‌کان\nئه‌وه‌شی که نوسراوه نوسین به دڵنیایه‌وه خۆم نوسیومه چونکه شتێک خۆم نه‌ینوسم نانوسم نوسینی خه‌مه\nله‌گه‌ڵ هاورێی به‌رێزم خاتوو ڤیانیش چه‌ند بابه‌تێکمان نوسیوه ئه‌وه‌ش نوسینی خاتوو ڤیان و برای بچوکت بوه،\nزۆر سوپاس هاورێ گیان کاتم هه‌رده‌م هه‌یه بۆ ئێوه‌ی به‌رێز\nزۆر خۆشحاڵ بووم به پرسیاره‌کانت\nبه هیوام وه‌ڵامه‌کان جێگه‌ی خۆیان گرتبێت\nسه‌ربه‌رز بیت هه‌موو کاتێک\n#29 2010-12-31 19:41:59\nدوای ده‌ست خۆشی گه‌رمی كاكه سیروان و خێرهاتنی گه‌رم به‌م زستان و ساڵه ڕۆیشتووه‌وه كاكه خه‌مه‌گیان یاخوا وه‌خێربێت وه‌نێو چاو هاتی.....\nساباتت گه‌رم كرده‌وه به‌م زستانه و كاره‌بای ترافیك لایته‌وه ........ئیشه‌لأ سه‌ركه‌وتووی دین و دنیاو ئه‌و دنیاشی ئه‌وه‌ش دووعای شاز بۆ كه‌سم نه‌كردووه جگه له‌تۆ..............\nئێمه ساڵێكمان به‌خۆشی و ناخۆشیه‌وه تێپه‌ڕاند،،،،چی ئه‌ڵیی ده‌رباره‌ی ئه‌وه‌ی وتراوه (ساڵ به‌سال خۆزگه‌م به‌پار)........؟\nئه‌وانه‌ی جه‌ژنی سه‌ری ساڵ ئه‌گێڕن و خۆشی ئه‌كه‌ن تۆبڵێی شیاوی گریان نه‌بن بۆ ئه‌و ساڵه‌ی ڕۆیشت و ناگه‌ڕێته‌وه ،،یان پێویسته خۆشی بگێڕین و ئاهه‌نگ و جه‌ژن بكه‌ین.........؟\nخه‌مه من و تۆ خه‌ڵكی دوو ناوچه‌ین زۆرترین پشكی ده‌ردوو ئازاری به‌ركه‌وتووه...........گه‌رمیان و هه‌ڵه‌بجه...تۆ پێت وایه خه‌مه‌كانمان زیاتری كردووه بۆ ئه‌م دوو ناوچه‌یه یان كارێكی واكراوه ئه‌و خه‌مانه له‌بیر بكه‌ین...........؟\nبه‌و پێیه‌ی فارسیه‌كه‌ت باشه گۆرانی كێت به‌لاوه خۆشه له فارسه‌كان ،،،،،،،،،،،،ئه‌گه‌ر هه‌بوو ناوی گۆرانیه‌كه‌ش بڵێیت........؟\nئه‌وه‌ی له دۆڕان بترسێت هه‌ر ئه‌دۆڕیت...............ئه‌مه چ پێناسه‌یه‌كی لای تۆ هه‌یه؟\nله ساباتی میوانیه‌كه‌ی كاكه بڕوا نووسیبووت (ڕۆژان ڕۆژی له‌دوایه) ئایا ڕۆژان ڕۆژی له دوایه یان شه‌وی له‌دوایه ههههههههههههه؟\nووتراوه ژیان خاڵیه پێویسته پڕی بكه‌ین........؟ ئه‌و خاڵیه تۆ بڵێی چی بێت.........؟\nله ڕۆشنایی ئه‌و وته‌یه‌ی ئه‌ڵێت (ژیان كامیره‌یه‌كه هه‌میشه به‌خه‌نده‌وه پێش وازی لێبكه) تا چه‌ند به‌رامبه‌ر كامیره‌ی ژیان خاوه‌نی زه‌رده‌خه‌نه بوویت....؟؟\nباشه ئه‌وه‌نده باڕۆژان ڕۆژی له‌دوا نه‌بێت ههههههههه\nهیوای سه‌ر كه‌وتن و سه‌رفه‌رازیت بۆ ئه‌خوازم...........\n#30 2011-01-01 11:49:44\nده‌ستی کاک سیروان خۆش بێت بۆ ئه‌م میوانداریه\nبه‌خێر هاتنی کاکه خه‌مه ده‌که‌م بۆ ساباتی ئازیزانی کــــوردژین هیوای ته‌مه‌ن درێژی و له‌ش ساخیی وسه‌رکه‌وتنت بۆده‌خوازم له ژیانتا هیوا دارم به‌رده‌وام بیت له‌بابه‌ته جوانه‌کانت هیچ پرسیارێکم نیه دووباره به‌خێر بێت.\n#31 2011-01-01 16:56:37\n#32 2011-01-01 19:13:04\nوه‌ڵام بۆ هاورێی به‌رێزم کاکه مه‌ریوان باوه‌نوری\nمنیش ده‌ستخۆشیم بۆ کاکه سیروانی به‌رێز هه‌یه ، کامه زستانی سارده کاکه مه‌ریوان گیان\nبه‌و به‌خێرهاتنه جوانه‌ی تۆ سه‌رمام له گیان ده‌رچو هه‌ر زۆر گه‌رم و خۆشه ، یاخوا سه‌لامه‌ت بیت 7 براکه‌م چاوت گه‌ش بێت یاره‌بی\nسابات به به‌رێزتانه‌وه گه‌رمه کاکه مه‌ریوان گیان ،ههههه خوا چاکی بکات انشاالله ببێ به کاره‌بای فول ،\nیاره‌بی خوای گه‌وره جه‌زات باته‌وه بۆ ئه‌و دوعا به‌پێزه‌ت ، خوایه گیان چی باشه ئه‌وه‌ت بۆ بکات.\nوه‌ڵا ئه‌ڵێم هه‌ر قسه‌و قسه‌ی کۆن ، به‌راستی حه‌قه ئه‌و قسانه بنه‌خشێنین له‌سه‌ر قاڵبی ئاڵتون\nبه جدی ساڵ به ساڵ خۆزگه‌م به پار ههههههه\nکاکه مه‌ریوان گیان به‌راستی ئه‌و که‌سانه هه‌موویان شیاون بۆ ئه‌وه‌ی نه‌ک گریانی ئاسایی بگره به کوڵ بگرین\nئه‌و که‌سانه‌ی که چاکه‌کانیان که‌متره له خراپه‌کانیان ئه‌بێ هه‌وڵ بده‌ن له‌م ساڵه‌دا ته‌عویزی ساڵی رابردوو بکه‌نه‌وه\nچونکه هه‌رگیز ته‌مه‌ن ناگه‌رێته‌وه ، خۆزگه ئه‌خوازم ئه‌م میله‌ته که به ناو موسڵمانه به خۆیا بچێته‌وه\nبزانێت که‌ی ئه‌بێ ئاهه‌نگ بکات و که‌ی ئه‌بێ شیوه‌ن ،\nنه‌ك بسته چیمه‌نێک ببینن یه‌کسه‌ر حه‌فله‌یه‌کی له‌سه‌ر بکه‌ن ، ئه‌سه‌ف بۆ ئه‌و که‌سانه .\nخه‌مه من و تۆ خه‌ڵكی دوو ناوچه‌ین زۆرترین پشكی ده‌ردوو ئازاری به‌ركه‌وتووه..........\n.گه‌رمیان و هه‌ڵه‌بجه...تۆ پێت وایه خه‌مه‌كانمان زیاتری كردووه بۆ ئه‌م دوو ناوچه‌یه یان كارێكی واكراوه ئه‌و خه‌مانه له‌بیر بكه‌ین...........؟\nزۆر ڕاسته کاکه مه‌ریوان گیان ، به‌ڕاستی ئه‌و ناوچانه به داخه‌وه بونه پارچه‌یه‌ک له دۆزه‌خ ،\nزۆر به داخه‌وه تا ئێستا به بینینی ئه‌و ناوچانه نه‌ک هه‌ر برینمان سارێژ نابێت به‌ڵکو برینه‌کانمان نوێ ئه‌بێته‌وه‌و ئه‌کولێته‌وه ،\nکاکه مه‌ریوان 1 جار هاتووم بۆ که‌لار و سه‌ردانی باوه‌نوورم کردوه ،\nبه‌س زۆر پێش ئێستا نازانم هیچ شتێکم نه‌دی دڵمان خۆش بکات بڵێن ئۆخه‌ی ئێستا وڵاته‌که‌مان خاوه‌نی هه‌یه‌وه خزمه‌تی ئه‌کات ،\nانشاالله خوا چاکی بکا.\nکاکه مه‌ریوان ئاواره‌یی هه‌ڵه‌بجه ئه‌و ئیسفاده‌ی هه‌بوو ههههههه فێری فارسی بوین ،\nوه‌ڵا ده‌نگی زۆرێکم پێ خۆشه نازانم کام گۆرانیه دیاری بکه‌م ،\nبه‌ڵام وه‌ک هونه‌رمه‌ند ( موعین ، ئومید ، علی لهرسابی ، محسن چاوه‌شی ، محمد اصفهانی، .....)\nکاکه مه‌ریوان گیان مرۆڤ بۆ هه‌موو سه‌رکه‌وتنێک پێویستی به ترس و هه‌وڵدان هه‌یه\nمن پێم وایه هه‌ندێ جار ترس ئازایه‌تیه ،\nبه‌ڵام ئێمه هه‌وڵی خۆمان ئه‌ده‌ین ئه‌وه‌ی تریش دا ئه‌نێن خوا خۆی بیکات نه‌دۆڕێین .\nهههههههه رۆژان له دوای شه‌و ڕۆژی له دوایه ،، به دڵنیایه‌وه کاکه مه‌ریوان ئه‌و قسه‌یه‌ش دیسان پێشینانه\nکێو به کێو ناگات به‌ڵام ئاده‌م به ئاده‌م ئه‌گات ،، هه‌مان مانای هه‌یه زۆرمان دیوه له‌و بابه‌ته ئه‌وه‌تا ئه‌وه نمونه‌که‌شی له به‌رچاوایه.\nژیان خاڵیه له جوانی ئه‌بێ پری بکه‌ین له جوانی ، خاڵیه له ئه‌شق ئه‌بێ پری بکه‌ین له ئه‌شق ،\nخاڵیه له زۆر شتی تر ئه‌بێ ئه‌و جێگایانه پر بکه‌ینه‌وه ،، هههههه به‌س قسه‌ی خۆمان بێ من ئیستا بیستومه.\nتا ڕاده‌یه‌کی باش زه‌ده‌خه‌نه‌و قاقام به‌رامبه‌ر ژیان هه‌یه ، به‌ڵام پێم وانیه هه‌میشه وابم چونکه زۆر جار به پێویستی نازانم .\nههههههههه به‌خوا هه‌ر ڕۆژان ڕۆژی له دوا ئه‌بێ ، ئه‌وه وتراوه هه‌ڵه نیه.\nزۆر سوپاست ئه‌که‌م ، منیش هیوای سه‌ربه‌رزی و کامه‌رانی بۆ تۆی به‌رێز ئه‌خوازم برا جوانه‌که‌م\nوعليكم السلام و رحمةاللة و بركاته\n#33 2011-01-01 19:25:47\nوه‌ڵام بۆ هاورێی به‌رێز خاتوو پرژه\nده‌ست خۆشی منیش بۆ کاکه سیروانی به‌رێز\nبه‌خێر هاتنی کاکه خه‌مه ده‌که‌م بۆ ساباتی ئازیزانی کــــوردژین هیوای ته‌مه‌ن درێژی و له‌ش ساخیی وسه‌رکه‌وتنت بۆده‌خوازم له ژیانتا هیوا دارم به‌رده‌وام بیت له‌بابه‌ته جوانه‌کانت هیچ پرسیارێکم نیه دووباره به‌خێر بێت\nزۆر سوپاس بۆ هه‌ستت هاورێ گیان بژیت بۆ به‌خێرهێنانت خۆشحاڵبوم به په‌یامه‌که‌ت\n، منیش هیوای ته‌مه‌ن درێژی و کامه‌رانی بۆ تۆی به‌رێز ئه‌خوازم ئه‌خوازم هه‌موو کات سه‌ربه‌رز بیت ،\nانشاالله خوای گه‌وره یارمه‌تیمان بدات به‌رده‌وام ئه‌بین له خزمه‌ت به‌م یانه جوانه و هاورێ دڵسۆزه‌کانی.\n#34 2011-01-01 19:28:14\nوه‌ڵام بۆ هاورێی به‌رێز کاکۆ کورد\nزۆر زۆر سوپاس هاورێ گیان بۆ به‌ژداریت زۆر خۆشحاڵبوم\nهیوای ته‌مه‌ن درێژی و به‌خته‌وه‌ری بۆ به‌رێزت ئه‌خوازم له ژیانتا\nانشاالله خوا یارمه‌تیمان بدات به‌رده‌وام ئه‌بین\n#35 2011-01-02 18:49:38\nبــــــــــــــه‌خــــــــــێر بێــیـت خـــــــــــــه‌مـــــــــــه گیان\nسه‌ره‌تا له‌ناخی دڵمه‌وه به‌خێر هاتنت ده‌که‌م هیوادارم ته‌مه‌ن درێژ وبه‌ختیار بیت ،،\nخه‌مه گیان به‌ڕاستی توانیت له‌ماوه‌یه‌کی که‌مدا سه‌ره‌نجی ئه‌ندامان بۆخۆت ڕابکێشیت و هه‌مومان به‌چاوی ڕێزو خۆشه‌ویستیه‌وه لیت بڕوانین ئومێده‌وارم نمونه‌ت زیاد بێت.....\nمنیش وه‌ک هاوڕێیان چه‌ند پرسیارێکم هه‌یه:::\n1-ئه‌گه‌ر له‌ژیانا شتێکت لێ سه‌نرابێته‌وه چیت پێبه‌خشراوه\n2- ئایا خەم گـرانترە یــــــان گریـــــــان؟ کامیانت لا خۆشترە؟کەسیکی خۆراگری بە رامبەر فرمیسکەکانی خۆت؟ قەت هەوڵت داوە گریانەکەت بشـاریتەوە؟\n3-چ شتێک له‌ژیانا زۆر ژیانت لا جوان ئه‌کات و چی ژیانت لا نابوت ئه‌کات؟\n4- -((ئه‌وه‌ی ڕۆشت ڕۆشت وشه‌ی خۆزگه هیچ هیچ سودی نییه))\nئه‌گه‌ر بته‌وێت ئه‌م وشه‌یه ئاراسته‌ی خۆت بکه‌یت،،مه‌به‌ستت چی ئه‌بێت لێی؟؟\n5- قه‌ت ڕویداوه خه‌مه پێکه‌نینی به گریانێکی خۆت هاتبێت؟!\n6- به‌سه‌رهاتێکی خۆشمان بۆ بگێره‌وه به‌س نه‌ڵێیت هیچم له یاد نیه،،\n7.خه‌مه بۆ ڕازی نه‌بوو وێنه‌ی خۆی له‌گه‌ڵ پرسیاره‌کانی بڵاو بکه‌مه‌وه؟؟هههههههه\n8.خه‌مه وتی ئه‌وه‌ی نه‌مویست بیڵێم له میوانداری هه‌موویم ووت،،\nوه‌ڵامی کام پرسیار له هه‌موو پرسیاره‌کان گرانتربوو به‌لاته‌وه؟؟\n9. چۆن ده‌ڕوانیته ئاستی رۆشه‌نبیری تاکی کورد له‌سه‌رده‌می ئێستا دا له نێت ؟؟\n10- ئایا خه‌مه له‌و جۆره کوڕانه‌یه که برینداریان کرد نابورێت؟\nبا هێنده به‌س بێت دوای نه‌لێیت پرسیاره‌کانت زۆر بوو هههههههه\nخه‌مه گیان سوپاس بۆ ئه‌و کاته‌ی که ئه‌یبه‌خشیت به وه‌ڵامی پریاره‌کانمان،\nله‌ش ساخ و ته‌مه‌ن درێژ بیت هاوڕێ گیان،،،\n#36 2011-01-02 19:46:54\nسلاو کاکه خه‌مه به‌خێر بێیت بۆ ساباتی کوردژین هیوام به‌خته‌وه‌ری و خۆشگوزه‌رانی تۆی به‌رێزه\nهیوادارم که‌هه‌رده‌م له کاره‌کانت سه‌رکه‌وتوو بیت و ژیان لات خۆش و به‌خته‌وه‌ر بێت ده‌ستت خۆش بێت بۆ هه‌موو هه‌ول و ماندوو بونێکت له یانه\n#37 2011-01-02 20:29:32\nوه‌ڵام بۆ هاورێێ به‌رێزم ســـۆزی خان\nزۆرزۆر ســــــــــوپـــــــــــــاس داده ســــــــۆزی گیان\nبژیت داده گیان منیش له ناخـــــی دڵمه‌وه سوپاسی به‌رێزت ئه‌که‌م و هیوای سه‌ربه‌رزی و کامه‌رانیت بۆ ئه‌خوازم.\nسوپاس بۆ خوا ئه‌وه فه‌ضلی خوایه که توانیبێتم جێگام له دڵه پاکه‌کانی ئێوه‌ی به‌رێزتا بکه‌مه‌وه ، گه‌وره‌یی و ڕێزی خۆتانه ، دڵ ئاوێنه‌ی دڵه داده گیان هه‌موو ئه‌و هاورێیانه‌ی ناسیومن له‌م یانه قه‌شه‌نگه‌دا پڕن له ڕێز و لێوان لێون له وه‌فاداری\nمنیش وه‌ک هاوڕێیان چه‌ند پرسیارێکم هه‌یه:::\nله خزمه‌تدام به خۆشحاڵیه‌وه وه‌ڵامی پرسیاره جوان و قورسه‌کانت ئه‌یه‌مه‌وه ههههه\nئه‌مه‌م نه‌بێته ناشوکردی چونکه سوپاسی خوا ئه‌که‌م له‌سه‌ر ئه‌وه‌ی هه‌میشه سوپاسگوزارم ،\nبه‌ڵام به دڵنیایه‌وه هیچ ئه‌کێک له ئێمه بێ به‌ش نه‌بوه له له‌سه‌ندنه‌وه ،\nبه‌ڵام خوای گه‌وره له جێگایدا صبر و ئارامی پێ به‌خشیوم ،\nهیچ نارازی نیم له‌و شتانه‌ی له ده‌ستم چوه چونکه هه‌مووی حکمه‌تی ئیلاهی تیایه که خوا خۆی ئه‌زانێ.\nبه دڵنیایه‌وه خه‌م ، چونکه گریان هه‌ندێک جار بۆ خۆشیه ، ئه‌گه‌ریش بۆ ناخۆشی بێت که‌واته دیسانه‌وه خه‌م بناغه‌ی گریانه‌که‌یه ،\nگریانم زۆر زۆر لا خۆشتره ، تا ڕاده‌یه‌ک به‌س زۆر نا هههههه جار و بار بۆ خۆم ئه‌گریم\nبه دڵنیایه‌وه زۆر کات ڕوی داوه به‌ڵام زۆر سه‌خته .\nزۆرن ئه‌و شتانه‌ی ژیان جوان ئه‌که‌ن و به پێچه‌وانه‌شه‌وه زۆرن که ژیان نابوت ئه‌که‌ن\nئه‌وانه‌ی ژیان جوان ئه‌که‌ن( ئیسلام ، راستگۆیی ، پاکی ، عشق ، دایک و باوک ، .......زۆری تریش )\nئه‌وانه‌ی ژیان نابوت ئه‌که‌ن( کوفر ، درۆ ، ناپاکی ، خیانه‌ت ، نه‌فره‌ت ، دابڕان ، ...... زۆری تریش )\nئه‌وه‌ی رۆشت مرۆڤ بتوانێ بیکات به ئه‌زمونێک زۆر باشه بۆ ژیان\nبه‌ڵام بۆ خۆزگه زۆرم هه‌یه  که ناتوانم ئه‌و خۆزگانه ئاراسته‌ی خۆم بکه‌م\nچونکه جگه له سه‌رزه‌نشت کردنی خۆم زیادکردنی خه‌مه‌کانم هیچی تیا نیه\nهه‌رگیز ڕوی نه‌داوه چونکه له ژیانما بۆ شتێک نه‌گریاوم که شیاوی پێکه‌نین بێت،\nوه گریانێک نه‌گریاوم پێکه‌نینم پێی بێت.\nهههههه وه‌ڵا رێک له مێشکمابویت به‌خوا به‌سه‌رهاتی وام بیر نیه ،\nبه‌س نوکته‌یه‌ک له‌م ڕۆژانه‌یا بۆیان گێرامه‌وه ئه‌وه‌تان بۆ ئه‌گێرمه‌وه ،\nئه‌ڵێ رۆژێ پیاوێک ژن بۆ کوره‌که‌ی ئه‌هێنێ ، ئینجا بوکه خان زۆر ته‌مه‌ڵ ئه‌بێ\nجارێک ماڵه‌که زۆر پیس ئه‌بێ بوکێ هه‌ر خۆی لێ تێناگه‌یه‌نێت ، له‌به‌ر ئه‌وه پیاوه‌که به کوره‌که‌ی ئه‌ڵێ هه‌سته کورم\nبا خۆمان په‌لامه‌ر به‌ینه گسکه‌که به‌شکم شه‌رم بیگرێ و بڵێت من پاکی ئه‌که‌مه‌وه ،\nهه‌ردوکیان هه‌ڵه‌سن کوره‌که ئه‌ڵێ باوه من پاکی ئه‌که‌مه‌وه، باوکیشی ئه‌ڵێ نه‌وه‌لا خۆم پاکی ئه‌که‌مه‌وه ،،\nبوکه‌که‌ش به لایانا ئه‌روات به کوره‌که ئه‌ڵێ :\nئه‌م به‌زمه‌ی بۆچیه، با ئێستا باوکت پاکی بکاته‌وه سبه‌ینێ تۆ پاکی بکه‌ره‌وه بیکه‌ن به سه‌ره ،ههههههههه\nبه هیوام به دڵت بێت.\nئێ داده گیان وێنه بۆ بڵاو بکه‌مه‌وه خۆ رئیس جمهور نیم ههههه، وه‌ڵا بڵێم چی خۆشم وه‌ڵامم لا نیه به‌س حه‌زه\nهههههههه وه‌ڵا له %80 سه‌خت بوو ماشاالله هه‌موو هاورێیان ئه‌ڵێی کۆرسی پرسیاری سه‌ختیان خوێندوه\nهه‌ندێک پرسیاری تیا بوو بڵێم یه‌که‌م جاره لێم بپرسرێ و یه‌که‌م جاریشه وه‌ڵامم دابێته‌وه به‌س له‌به‌ر هاورێیان پێم خۆشه.\nناکرێ بڵێین پێرفێکته ، به‌ڵام سوپاس بۆ خوا تا راده‌یه‌ک باشه و به‌ره‌و باشیش ده‌روات\nبه داخه‌وه تا ماوه‌یه‌کی زۆر خه‌ڵکه‌که‌مان هه‌ر نه‌یانه‌زانی نێت چیه ، ئێستا سوپاس بۆ خوا به بۆنه‌ی زۆر بوونی کۆمپانیاکانی نێت\nزۆرکه‌س لێی تێگه‌شتوه‌و زۆریش کاری پێ ده‌کرێت ،به‌ڵام ماویه‌تی بڵێین زۆر باشه ،\nجۆری برینداریه‌که‌و که‌سایه‌تی برینارکه‌ره‌که‌و هه‌ستکردن به هه‌ڵه‌که‌ی ، گۆرانکاری له بڕیارم دروست ئه‌کات\nبه‌ڵام تا راده‌یه‌کی زۆر باش که‌سێکم لێبوردنم پێ خۆشه‌و زۆر زوو دڵم چاک ئه‌بێته‌وه .\nده‌سته‌کانت خۆش بێت داده گیان خۆشحاڵبووم به پرسیاره‌کانت ، نانا زۆری چی هههههههه\nخه‌مه گیان سوپاس بۆ ئه‌و کاته‌ی که ئه‌یبه‌خشیت به وه‌ڵامی پرسیاره‌کانمان،\nسوپاسی ناوێ داده گیان من سوپاسی ئێوه ئه‌که‌م که به شیاوم ئه‌زانن لێم بپرسن .\nزۆر سوپاس بۆ تۆ هیوای کامه‌رانی و به‌خته‌وه‌ریت بۆ ئه‌خوازم\nبه هیوام وه‌ڵامه‌کان جێی خۆیان گرتبێت و هه‌ده‌فیان پێکابێ\n#38 2011-01-02 20:50:53\nوه‌ڵام بۆ هاورێی به‌ڕیزم کاک سیروان خۆشناو\nسلاو کاکه خه‌مه به‌خێر بێیت بۆ ساباتی کوردژین هیوام به‌خته‌وه‌ری و خۆشگوزه‌رانی تۆی به‌رێزه\nسڵاو له به‌رێزت کاکه سیروان گیان ، منیش به هیوام سه‌ربه‌رز و کامه‌ران بیت \nزۆر سوپاس کاکه سیروان گیان ، خۆشحاڵبوم به په‌یامه جوانه‌که‌ت ، رێزو گه‌وره‌یی خۆتانه\nمن کارێکم نه‌کردوه شیاوی ده‌ستخۆشی بێت .\nله خزمه‌تدام فه‌رموو بپرسه\nوته‌یه‌کی زۆر زۆر جوانه ده‌م خۆش\nخۆزگه هه‌رگیز به‌شی دوه‌می ئه‌و وته‌یه‌ی تیا نه‌بوایه ئه‌و ژیانه ، به‌ڵام به داخه‌وه راستی ژیان ئه‌وه‌یه و ناکرێ وا نه‌بێت.\nبه‌ڕای به‌رێزتان ئه‌م وته‌ییه تا چه‌ند له نێو دل و ده‌رونی ئێمه قبول ده‌کرێت ؟\nکاکه سیروان گیان رابردوو بوه به ناسنامه‌ی ئێمه ، داهاتوش بوه‌ته هه‌وڵدانمان ، ئه‌مرۆش وا خه‌ریکه ته‌واوی ئه‌که‌ین و هیچمان نه‌کرد\nبه داخه‌وه هیچ یه‌کێک له ئێمه ئه‌و وته‌یه ئه‌گه‌ریش به ده‌م قبوڵی بێت به کرده‌وه له‌گه‌ڵی نیه .\nزۆر سوپاس کاکه سیروان گیان هیوای ئاسوده‌یش بۆ تۆی به‌رێز\nهه‌موو کاتت شاد ، هه‌رگیز ماندوو نابم له‌گه‌ڵ ئێوه بم .\n#39 2011-01-03 07:57:55\nڕێكه‌وتی به ئه‌ندامبوون: 2007-10-04\nدواترین سه‌ردان: 2014-11-24\nبه‌خێر بێیت هاوڕێی به‌ڕێز خــــــxamaــــه‌مه گیان\nئه‌م چه‌ن پرسیاره بچکۆله‌م هه‌یه هیوام وایه مانووت نه‌که‌م\n1- (لێبووردن له که‌سێک جوانه توانای تۆڵه‌کردنه‌وه‌ی هه‌بێت) چۆن ئه‌م ووته لێک ئه‌ده‌یته‌وه ؟\n2- هاوڕێیه‌تی له نێت له‌گه‌ڵ هاوڕێیه‌تی تر چ جیاوازیه‌کی هه‌یه ؟\n3- ئه‌ڵین ژیان وه‌کو کاروان سه‌رایه !!!\nکه‌واته بۆچی خه‌م له ژیان بخۆیــــــــــن ؟\nدووباره به‌خێرهاتنی تۆی به‌ڕێز ئه‌که‌م\nهیوای سه‌رکه‌وتنت بۆ ئه‌خوازم له هه‌موو بواره‌کانی ژیان .\n#40 2011-01-03 16:25:46\nسڵاو کاکه خه‌مه‌گیان له‌ده‌ست پێکدا به‌خێرهاتنی تۆی ئه‌زیز و خۆشه‌ویست ئه‌که‌م براگیان\nخۆشحاڵم که‌وا میوانی ئه‌مجاره‌یت تا بتوانین زیاتر به‌هۆی پرسیاره‌کانمانه‌وه شاره‌زاییمان له یه‌کتر هه‌بێت\nئیتر با هه‌ندێ پرسیارت لێ بکه‌ین:\n1- به‌ڕای تۆ سه‌ختترین شت چیه که ڕووبه‌رووی مرۆڤ ئه‌بێته‌وه؟\n2- (بوون ، ژیان) دوو وشه‌ن به‌ڵام ئایا جیاوازیان چیه؟ یا باشتر بڵێم جیاوازی نێوان ئه‌م دوو وشه‌یه‌م بۆ بکه.\n3- ناخۆشترین هه‌واڵ که پێتیان داوه چی بووه؟\n4- له میوانداریه‌که‌ی من نووسیت: برات خه‌مبار هه‌ڵه‌بجه‌یی به‌ڵام وادیاره ناوی ڕاستیت خه‌مبار نیه، پرسیاری من ئه‌وه‌یه خه‌مه یا خه‌مبار؟ ئایا خه‌مه له‌خه‌مبار هاتووه، یا خه‌مبار له خه‌مه هاتووه؟\n5- به‌ڕای تۆ عه‌قڵ گرنگتره یا زانست؟\n6- پێناسه‌ت چیه بۆ ( خۆشه‌ویستی، دڵداری، عه‌شق)؟\n7- گه‌وره‌ترین حه‌زت چیه یا چی بووه؟\n8- به‌ڕای تۆ مرۆڤی ئازا کێیه؟\n9- گه‌ر بزانیت به هۆی تۆوه کێشه‌یه‌ک نه‌مێنێ به‌مه‌رجێک ئه‌و شته دوور له‌دڵی تۆبێ و به ویستی تۆ نه‌بێ، ئایا تۆ کێشه‌ی ده‌ورووبه‌ر یا که‌سانت به‌لاوه گرنگ ئه‌بێت یا خۆت به‌لاوه گرنگ ئه‌بێت؟ که‌مێکیش بۆمان ڕوونبکه‌وه.\n10- حه‌ز ئه‌که‌ی به خه‌مبار یا خه‌مه ناوت بهێنرێت یا ناوی ڕاستیت؟\n11- ئه‌گه‌ر ئه‌زیه‌ت نه‌بێت وێنه‌یه‌کی خۆتمان بۆ دابنێ تا بت بێنین.\nکاکه خه‌مبار گیان هه‌ست ئه‌که‌م به‌س بێ\nخۆشحاڵ بووم به میوانداریه‌که‌ت\nهیوام وایه له ژیانتا سه‌رکه‌وتوو و شاد و ئاسووده‌بیت.


مرۆڤی رۆژهەڵاتیی نە مێژووی هەیە و نە مێژووکردە.\nکۆمەڵگا رۆژهەڵاتییەکان بە گشتی، کۆمەڵگاگەلێکی بێ بەرهەمن، ڕەنگە ئەم بۆچوونە هەندێک گشتگیریی پێوە دیار بێت، بەڵام لە ڕاستیدا مەبەست ئەوەیە، کە هەموو کۆمەڵگا ڕۆژهەڵاتییەکان بە ڕێژەیەکی یەجگار گەورە مشەخۆرن، هیچ بەرهەمێکی ئەوتۆی زانستیان نییە، ئەگەر هەشبێت بە بەراورد بە بەرهەمە زانستییە هاوردەکان لە وڵاتانی ڕۆژئاواو و ئەمەریکا و یابان و ئوسترالیا و چاینا و وڵاتانی دیکە، ئەوەندە کەم و لاوازن کە پێوانەیەکی ئەوتۆیان بۆ ناکرێت.\nکۆمەڵگا رۆژهەڵاتییەکان بەرخۆرن، بە جۆرێک بەرخۆرییان هەیە بۆ کەلوپەلە بەرهەمهاتووەکانی وڵاتانی دەرەوەی خۆیان، لە دەرزیەکی دروومانەوە تا دەگات بە هەموو کەرستەکانی جل و بەرگ و خۆگەرمکردنەوە و کەلوپەلی ناوماڵ و دامەزراوە حوکومیی و مەدەنییەکان، هەموو کەرەستەکانی پەیوەندیکردن و هاتوچۆکردن هاوردە دەکرێت و، زۆر بە دەگمەن کەرەستەگەلێکی خۆماڵیی هەبن. هەڵبەت هەموو ئەم ڕەوشی هەژارییەش لە نەبوونی نەزانین و زانستەوە سەرچاوە دەگرێت، واتا زانست و بەرهەمە زانستیەکان هەموویان هاوردە دەکرێن.\nکاتێک دەگوترێت، کۆمەڵگا رۆژهەڵاتییەکان دواکەوتوو و هەژارن، مەبەست لە دواکەوتوویی و هەژاریی دەست و پێ سپێتیی ئەم کۆمەڵگایانەیە لە بەرهەمهێنانی هەموو ئەو کەلوپەلانەی کە بەرهەمی پێشکەوتنە زانستیەکانە. زانین و زانست و پەروەردە دواکەوتووە، بۆیە بەرهەمیشیان نییە، یان دواکەوتووە.\nهۆکار و فاکتەری سەرەکی دواکەوتوویی و هەژاریی کۆمەڵگا ڕۆژهەڵاتیەکان، قەتیسمانیانە لە یەک زەمەندا، مرۆڤی رۆژهەڵاتیی بە زەمەنە سروشتییەکانی خۆیاندا، کە "ڕابوورد، ئێستا و داهاتوو"ە تێنەپەڕیون. هەمان بیرکردنەوە، هەمان پەروەردە، هەمان کولتوور، هەمان بەرهەمی مەعریفیی، هەمان دیدگا و فەلسەفەی ژیان لە مێشکیاندا خۆی نوێ دەکاتەوە، ڕەنگە گۆڕانکاری تەنها لە فۆرمەکانیاندا هەبوو بێت، نەک لە ناوەڕۆکیاندا، بۆیە دەشێت بڵێین، مرۆڤی رۆژهەڵاتیی خاوەنی مێژوو نیە و مێژووکرد نیە.\nدواتکەوتوویی و هەژاریی بوارە زانستیەکان و پیادەکردنی پەروەردەیەکی نەریتیی لە فێرگەکاندا دەگەڕێتەوە بۆ نەبوونی دیدگا و جیهانبینیەکی فەلسەفیانەی پێشکەوتووی دەسەڵات و حوکمڕانەکانی ئەم وڵات و کۆمەڵگانە، چونکە ڕێگرن لە هەرچ پێشکەوتنێکی بواری پەروەردە، بۆ ئەوەی بتوانن لە ڕێگەی نەزانین و جەهالەتەوە درێژە بە حوکمڕانی خۆیان بدەن.\nدەیان سەدەیە، یەک دیدگای چەقبەستوو خۆی سەپاندووە بەسەر کۆی کۆمەڵگاکانی ڕۆهەڵاتییدا، ئەو دیدگایە، دیدگایەکی دۆگماتیزمیی و نەریتییە، بە جۆرێک ئەم دیدگا چەقبەستووە زاڵە، کە زۆربەی هەرە زۆری خەڵکی ئەم وڵاتانە لە واقوڕمانێکدا ماونەتەوە، پرسیارگەلێک لە مێشکیاندا دەسوڕێتەوە وەک: بۆچی وڵاتانی ڕۆژئاوا بەردەوام لە پێشکەوتندان و ئێمەش لە دواکەوتندا؛ بۆچی ئەوان تا ئاستێکی بەرز لەباروگوزارنێکی باشدا دەژین و ئێمەش لە باروگوزەرانێکی خراپدا؛ بۆچی ئەوان کەمترین شەڕ و پێکدادان لە نێوانیاندا دروست دەبێت، ئێمە بەردەوام خەریکی شەڕی ئایین و دین و نەتەوە و نیشتیمانین؛بۆچی ئەوان ئازادییەکی بەرفراوانییان هەیە و کەمترین ڕاسیستیی و ڕەگەزپەرستیی لە نێوانیاندا هەیە، بۆچی ئێمە کەمترین ئازادیمان هەیە و پێکەوە ژیانمان نییە و زۆرترین ڕق و کینەی دینیی و ناسیۆنالستیی و ڕەگەزپەرستیی لە نێونماندا هەیە؛ بۆچی ئەوان خاوەنی زانین و زانست و زانیارین، ئێمە مشەخۆرین بەسەر بەرهەمەکانی ئەوانەوە؛ بۆچی ئەوان بەرهەمهێنەرن و ئێمە بەرخۆرین؛ بۆچی ئەوان کێبڕکێ دەکەن لەسەر دۆزینەوە زانستیەکان و ئێمە کێبڕکێمانە لەسەر نەتەوەپەرستیی و ئاینپەرستیی؛ بۆی ئەوان فرۆشیاری بەرهەمە پیشەسازیی و زانسییەکانن و ئێمە تەنها فرۆشیاری بەرهەمە سروشتییەکان و وزەی ژێر زەوین؟ دەیان پرسیاری لەم شێوازانە لە خۆمان دەکەین بە بێ وەڵام!\nئەم پرسیارانە زۆر گرنگن،لە ژیانی دوروودرێژی ئەم کۆمەڵگانەدا سەرچاوەی دروستبوونی هەندێک لە حیزب و ڕێکخراوی سیاسیی و کۆمەڵایەتیین، سەرچاوەی خەباتکردن و تێکۆشانێکی دوورودرێژ و گەورەن. لێرەدا نامەوێت بچمە سەر ئەوەی بۆچی ئەم حیزب و بزووتنەوە و ڕاپەڕینانەی خەڵکی شۆرشگێڕ سەرکەوتنیان بە دەست نەهێناوە، یان بۆچی لە ئەنجامدا هەموو ڕاپەڕین و شۆرش و بزووتنەوە ڕزگاریخوازیی و ئازادیخوازییەکان لەبار دەبرێن، یان دەستەوسانن لە گۆڕانکارییەکاندا؟ ئەمە بابەتی ئەم نووسینە نییە، هەوڵ ئەدەم بابەتێکی تایبەتی لەسەر بنووسم. بەڵام دەمەوێت ئەوە بڵیم، کە هۆکار و فاکتەری مانەوەی دواکەوتوویی و هەژاریی و هەموو نەهامەتییەکانی ئەم کۆمەڵگانە، ئەوەیە کە نەیانتوانیوە گۆڕناکاریلە بیرکردنەوە و عەقڵەیتی خۆیاندا دروست بکەن. وەک چۆن لە ڕووی زانین و زانستەوە دواکەوتوو و هەژارن لە ڕووی هەڵگەڕانەوەش بەرامبەر بەم ڕەوشە خراپەی خۆیان هەژار و دواکەوتوون، کاتێکیش هەڵگەڕاونەتەوە، وەک پێشتر ئاماژەم پێدا خۆیان ڕادەستی شۆڕش و بزووتنەوەگەلێک کردووە، خۆیان تووشی شەڕ و پێکدادانێک کردووە، کە بزووتنەوە و شەڕ و پێکدادانی ئەوان نەبووە، بەڵکو لە جیاتی دەسەڵاتخوازەکان کردوویانە.\nکۆمەڵگا ڕۆژهەڵاتییەکان بە تاک و کۆ بوون بە ئۆبجێکت و کاریان لەسەر دەکرێت، هەم حوکمڕانە داگیرکەرەکانی خۆیان ڕاستەوخۆ کردوونییان بە ئۆبجێکت و کاریان لەسەر کردوون، هەم دەوڵەتە زلهێزەکانی دنیا لە چەندین ڕێگەی ناڕاستەوخۆوەکردوونییان بە ئۆبجێکت و کاریان لەسەر کردوون، هەروەها ئایدۆلۆجیە ئاینیی و ناسیۆنالستییەکان و کولتووری باو کردوونیان بە ئۆبجێکت و کاریان لەسەر دەکەن.\nلە ڕاستیدا جیاوازی گەورەی نێوان ئاژەڵ و مرۆڤ، ئەوەیە کە مرۆڤ دەتوانێت مامەڵەیەکی شۆرشگێڕانە لەگەڵ خودی خۆی و سروشت و دەوروبەریدا بکات، وەلێ ئاژەڵ ئەو توانایەی نییە، چونکە بیری بۆ ناکرێتەوە، بۆیە ناچار خۆی دەگونجێنێت لەگەڵ سروشت، ئاژەڵەکان یەک زەمنیان هەیە و هیچی تر، وەلێ مرۆڤ دەتوانێت مێژووی خۆی بە واتا فەلسەفییەکەی دروست بکات و زەمەنەکانی ژیانی کۆمەڵایەتیی و سیاسیی خۆی تێپەڕێنێت.دەتوانین بڵێین مرۆڤی ڕۆژهەڵاتیی تا ئاستێکی زۆر نەیتوانیوە خۆی لە ئاژەڵ جیابکاتەوە، بۆیە بە هەمان شێوەی مێگەل هەوڵی داوە خۆی بگونجێنێت لەگەڵ سروشت و دەوروبەردا. لە باشترین حاڵەتدا کە توانیبێتی بەسەر کارەساتە سروشتیەکانی وەک لافاو و بومولەرزە و زریان خۆی بپارێێت، یان خۆی لە سەرما و گەرما بپارێزێت، یان خۆی لە نەخۆشیە کوشندەکان بپارێزێت، لە ڕێگەی بەکارهێنانی کەرستەگەلێکەوە بووە، کە بەرهەمی خۆی نەبووە، بەڵکو بەرهەمی کۆمەڵگا زانستییەکانە، ئەمە هۆکاری سەرەکیە بۆ مانەوەی ئەم کۆمەڵگانە لە جێگەی خۆیاندا، هەتا بەرهەمێکی مەعنەویی و زانستیی بەرهەم نەهێنرێت، مەحاڵە بتوانن خۆیان لە مێگەلیی و ئۆبجێکتیی ڕزگار بکەن. بەکارهێنانی بەرهەمە زانستییەکانی کۆمەڵگاکانی دیکە، تەنها سەرسامیی لوی مرۆڤ و کۆمەڵگای رۆژهەڵاتیی دروست کردووە، لەم حاڵەتدا مرۆڤ لە واقوڕماندا دەمێنێتەوە و کولتوور و شێوازی بیرکردنەوەی خۆی بۆ ناگۆڕدرێت.مرۆڤی ئازاد و کۆمەڵگای ئازاد، ئەو مرۆڤ و کۆمەڵگانەن، کە توانیوایانە ببن بە سەبجێکت و خۆیان لە ئۆبجێکتیی ئایدۆلۆژییە دۆگماتیزمەکان ڕزگار بکەن، ئەمەش بە شۆڕشی کۆمەڵایەتیی و سیاسیی و پەروەردەیی دەکرێت، نەک بە شەڕ و پێکدادانێک لە پێناوی دەسەڵاتخوازە نەتەوەپەرستەکان و ئایینپەرستەکان و ئایدۆلۆژییەپەرستەکان.\nکۆمەڵگا رۆژهەڵاتیەکان زۆربەی جار کە دوای حیزب و بزووتنەوە سیاسییەکان دەکەون بۆ ڕزگاریی و ئازادییە، وەلێ ئەوەیان بۆ جیاناکرێتەوە، کە ئەم حیزب و بزووتنەوانە، لە ئەنجامی سەرکەوتنیشیاندا، ئەگەر سەربکەون، درێژەپێدەری هەمان ڕەوشی ستمکاریی و چەوساندنەوەن، لێرەشدا وەک چۆن دەسەڵات و حوکمڕانە ستەمکارەکان هەڵیاندەسوڕێنن، بەهەمان شێوە حیزبە دینیی و نەتەوەپەرستە دڵڕەقەکانیش لە پێناوی گرتنەدەستی دەسەڵاتداهەڵیان دەسوڕێنن، چونکە ئەمانە دەسەڵاتخوازن نەک هێزی ڕزگاریی و ئازادیی و دیموکراسیی، کەواتە لێرەشدا، هەر ئەوەندە خۆیان لە ئاژەڵ بۆ جیادەکرێتەوە، کە دژی چەوساندنەوە و ستەمن، وەلێ نەزانن و نازانن چۆن ئازادی و ڕزگاریی بە دەست بهێنن، بۆیە خۆیان ڕادەستی گرووپگەلێک و حیزبگەلێکی ناشۆرشگێڕ دەکەن، بەناوی شۆرشگێڕیەوە، ئەم خۆڕادەستکردنەش لە لایەک ناهۆشیاریی و نەزانینە لە لایەک ترسە لە ئازادی، ئاخر چۆن حوکمڕانەکان لە ئازادیی میللەت دەترسن بە هەمان شێوەش میللەتی ناهۆشیاریش بوێر و ئازا نییە بۆ ئازادی، هەر بۆیە هەرکەس لەگەڵ بیرکردنەوەیدا نەبێت، دەیخاتە خانەی خیانەتەوە، بە ناوی خیانەت لە ئایین، خیانەت لە نەتەوە، خیانەت لە نیشتیمان و خیانەت لە کولتوور. ئەم خۆڕادەستکردنە بە جۆرێک قووڵ دەبێتەوە لە ناخ و مێشکیاندا، کە هەرچی هەوڵ و خەبات و تێکۆشان و کوشتن و بڕینێکیان هەیە دەچێتە خزمەتی حیزب و گرووپە سیکتاریزمیی و دەسەڵاتخوازەکانەوە، ئەمانیش لە هەمان ژینگەی نەزانین و جەهالەتدا خول دەخۆن و لە مێژوویەکی ناهەمواری پڕ لە مەینەتییدا دەمێننەوە.\nئەبێت ئەوەش بڵێم، کە نەزانین و ناهۆشیاریی مرۆڤی ڕۆژهەڵاتی لەوێوە سەرچاوەی گرتووە، کە زانین و هۆشیارییان لێ داگیرکراوە، دەنا هیچ مرۆڤێک نییە، نەزان و جاهیل بێت. بۆیە شۆڕشی پەروەردەیی دایکی هەموو شۆڕشەکانە، واتە شۆڕشەکانی تر لە شۆرشی پەروەردەییەوە لە دایک دەبن. یەکێک لە خەسڵەت و پرنسیپە سەرکییە خراپەکانی سەرکردە ناشۆڕشگێڕەکان، کە بە ناوی شۆڕشەوە دەیان سەدەیە شەڕ و پێکدادان دروست دەکەن نەبوونی پەروەردەیەکە کە مرۆڤبوون بەرهەمدێنێت. هەرچ شۆڕشێک کە مرۆڤبوونی بەرهەمنەهێنا، دەچێتە خانەی شۆرشی چەواشەکارییەوە.\nدیسان ئەبێت ئەوەش بڵێم، کە پەروەردە و شۆرشی پەروەردەیی بێ لایەن نییە، بۆیە دەسەڵاتی ستەمگەر هەمیشە دژی پەروەردەی نوێ و شۆرشی پەروەردەیی دەوەستێتەوە.\n٢٧\_٣\_٢٠١٩ - نەرویج


دەقی وتاری سەرۆک کۆمار لە کۆڕبەندی ئابووری جیهانی داڤۆس\nبەرێزان خوشک و برایانی ئازیز\nخۆشحاڵم کە ئەمڕۆ لێرە لەگەڵتانم لە کۆبوونەوەی ساڵانەی کۆڕبەندی ئابووری جیهانی و نوێنەرایەتی وڵاتەکەم دەکەم.\nلە ژێر سەرکردایەتی رۆشنگەری پرۆفیسۆر کلاوس شواب ئەم کۆبوونەوەیە بووە بە یەکێک لە دیارترین رووداوەکانی جیهان بۆ خستنە رووی ئاڵنگارییە ھەرێمایەتی و نێودەوڵەتییەکان، لەو کاتەوەی کۆڕبەندی ئابووری جیهانی بۆ یەکەم جار لە ساڵی ۱۹۷۱ دا بەسترا ئەوەی خستە روو کە هیچ شتێک ئەستەم نییە کاتێک حکومەت و دامەزراوە و رێکخراوەکانی کۆمەڵی مەدەنی و بیرمەندانی گەورەی جیهان پێکەوە کۆدەبنەوە و یەکدەگرن بۆ دۆزینەوەی چارەسەر بۆ دیارترین کێشە بەرچاوەکانی جیهان، ئەم کۆڕبەندە ئەوە نیشان دەدات کە لە ڕێگەی کرداری هاوبەش و مەبەست و چارەسەری هاوبەش ئامانجەکان بەدیدێت، ئەم دەروازەیە بریتیە لە گفتوگۆیەکی جددی لە بارەی ئەوەی چۆن ئامانجە پڕ هیواکان بەدیبێنین.\nهیچ کەس لەم ژوورەدا سەرسام نابێت کاتێک دەڵیم ئەمانە سەردەمێکی پڕ ئالنگارین بۆ عێراق، خۆپیشاندەران کە زۆربەیان لە گەنجانی عێراقن لە شەقامەکاندا بۆ ماوەی چوار مانگە خۆپیشاندان دەکەن و ژیانیان خستۆتە بەر ئاراستەیەک بۆ گۆڕانکاری، داواکاری ئەوان ویستی قوڵ و داوکاری گرنگیان هەیە بۆ دەرفەتی ئابووری وڵاتەکەی خۆیان بۆ ئەوەی دەنگیان ببیسترێ و وەڵام بدرێنەوە، لەهەمان کاتدا پەرەسەندنی ھەرێمایەتی هەڕەشە لە سەروەریمان دەکات ئێمە لە بەردەم زریانێکداین.\nبڕوای تەواوم هەیە کە عێراق لە ئاست ئەم ئاڵنگاریانەدا هەڵدەستێتەوە زیاتر لەوەی وەک نێچیرێکی کەوتوو بێت بۆیان، ئێمە هێشتا دەتوانین وڵاتێکی خۆشگوزران و بەهێزتر و باشتر و یەکگرتوو تر نیشان بدەین.\nلە وتارەکەمدا لە کۆبوونەوەی حەفتا و چوارەمینی کۆمەڵەی گشتی نەتەوە یەکگرتووەکان کە لە ئەیلولی ساڵی رابردوو لە نیویۆرک پێشکەشم کرد، باسم لە ئومێدێکی بینراو و خۆشگوزەرانی کرد بۆ داهاتووی عێراق و رۆژھەڵاتی ناوەراست، لە هەمان کاتدا داننان بە هەستیاری دۆخی قورسمان توانی ئاسایش و سەقامگیری لەو کاتەدا بەدەست بهێنێت، بۆیە زۆرمان ئومێد و هیوا هەبوو لەو بارەیەوە، پەتای داعش لە عێراق لە ناوبرا سوپاس بۆ ئەو قوربانییە شکۆمەندانەی کە هێزەکانی عێراق لە سوپا و حەشدی شەعبی و پێشمەرگە و یەکەکانی تر بەخشیان بە پشتیوانی کۆمەڵی نێودەوڵەتی.\nعێراق لە لێواری سەردەمێکی نوێدا وەستا، لە شوێنێک کە برینە ناوخۆییەکان بۆ دواین جار بتوانن سارێژ ببن، لە شوێنێک کە بتوانین چەندین دەیە لە جەنگ و گەمارۆ و تراژییدیاکان تێپەرێنین و لە شوێنێکدا کە بتوانین پێکەوە کاربکەین بەرەو بوژانەوەی کۆمەڵایەتی و ئابووری کە گەلی عێراق شایستەیانە.\nتێڕوانینی من ئەو کاتەو ئێستاش بۆ عێراق دەکەوێتە ناوەندی رۆژھەڵاتی ناوەڕاست بەو جۆرەیە کە دەکرێت ببێت بە هێزێک بۆ سەقامگیری و پردێکیش بۆ یەکخستنی ئابووریەکی گەورە تر لە ناوچەکەدا.\nگرژییە پەرەسەندووەکان لە نێوان ئێران و وڵاتانی کەنداو و ئەمریکا لە ماوەی مانگی رابردوو ئەوەی بەبیر هێناینەوە کە ویستەکانمان لەوانەیە لەبەردەم هەرەشەدا بێت بەهۆی ململانێ سیاسییەکان کە بەدەرن لە کۆنترۆڵی ئێمەو دەستوەردانە دەرەکییەکانیش رەتکەینەوە.\nئێمە داخوازی پەیوەندیەکی باش لەگەڵ هەمووان دەکەین هیچ بەرژەوەندییەکمان نییە بۆ ئەوەی پەلکێشی ململانێکان بکرێین کە نە بژاردەی ئێمەیەو نە دروستیشی دەکەین، ئەگەر بێت و دراوسێ هاوپەیمانەکانمان لە ململانێ و ملشکاندنی یەکتردا بەردەوام بن ئەوا سەروەری ئێمە رێزی لێ ناگیرێ و ناوچەکەشمان وەک مەیدانێکی جەنگ بەکار دەهێنرێت، بۆیە دواتر ناتوانین هیچ ئومێدێکی بەدیهێنانی بەرنامەی کاری گۆڕانکاری بەدەست بهێنین، عێراق قەرزار بار و سوپاسگوزاری هاوپەیمانی نێودەوڵەتییە بە سەرۆکایەتی ئەمریکا بەتایبەت بۆ ئەو پشتیوانییە ئابووری و سەربازییەی کە پێشکەشیکرد و بەردەوامە لە پێشکەشکردنی لە جەنگی دژ بە داعش.\nهاوپەیمانی سەربازی کە ویلایەتە یەکگرتووەکانی ئەمریکا رابەرایەتی کرد ئامرازێک بوو بۆ ئەوەی هێزە عێراقییەکان بتوانن سەرکەوتنی بەرچاو لە جەنگێکی دروستکراودا بەدەست بهێنن، بەڵام ئێران رۆڵێکی میحوەری لە جەنگی دژ بە داعش گێڕاو و ئێمە پەیوەندییەکی دوور و درێژی جوگرافی و سەرچاوەی ئاو و ئابووری و ئاینیمان لەگەڵ کۆماری ئیسلامی ئێراندا هەیە.\nپەیوەندییەکانی عێراق و بەرژەوەندییەکانی زیاتر پەیوەستە بە قوڵای عەرەبی، پێویستە بوترێت تورکیا کە دراوسێمانە لە باکورەوە دەرچەیەکی سەرەکی بەرژەوەندییەکانمانە وەک دەبینین جیۆپۆلیتیکی عێراق جێگەی سەرنجە و زیندوو و پڕ ئالنگارییە.\nلە بەرژەوەندیمان نییە کە هاوپەیمانێک هەڵبژێرین لەگەڵ یەکێک لە سەر حسابی ئەوی تر تا ئەوکاتەی کە سەروەری و سەربەخۆیمان رێزی لێدەگیرێت هیچ وڵاتێک نابێت عێراق سەرکوت بکات، بە تایبەت ئەو وڵاتانەی کە پەیوەندیمان لەگەڵیان هەیە، سیاسەت و پەیوەندی ئابووری و دیبلۆماسیمان پێویستە لەگەڵ بەرژەوەندییە نیشتیمانییەکانی خۆماندا یەکانگیر بێت نەک لەگەڵ ئەوانی تر و نەک هەتاکو لەگەڵ هاوپەیمانەکانیشمان.\nسەقامگیری و سەروەری عیراق پێویستە بەرژەوەندی هاوبەشی دراوسێکان و هاوپەیمانە نیودەوڵەتییەکانمان بێت، ناکرێت سزا بدرێین لە کاتێکدا کە پارێزگاری لە بەرژەوەندی و سەروەریمان دەکەین و دەمانەوێت سەربەخۆی سەربازی خۆمان بەهێز بکەین، دواین بڕیاری پەرلەمانی عێراق بۆ پاشەکشەی هێزەکانی ئەمریکا لە وڵاتەکەمان بریتی نییە لە ئاماژەیەک بۆ پێنەزانین و دوژمنکاری، بەڵکو ئەوە کاردانەوەیەکە بۆ ئەوەی کە زۆربەی عیراقییەکان بە سەرپێچیەکی سەروەری وڵاتەکەیانی دەزانن، ئەم بابەتە دەکرێت لە رێگەی دیالۆگەوە لە دڵەوە چارسەر بکرێت، کە خزمەت بە سەقامگیری و سەروەری عێراق بکات.\nخۆشگوزەرانی و ئاسایش لە عێراقدا ئاستەمە تاکو رۆژھەڵاتی ناوەڕاست رێگەیەک نەدۆزێتەوە بۆ ئەوەی بەدەر بێت لە ناسەقامگیری و ململانێکان، شەپۆلی توند و تیژیە بەردەوامەکان و کێبەرکێکان هیچ شتێک ناهێننە دی جگە لە ئازارێک بۆ گەلەکەمان و لێسەندنەوەی داهاتوویان کە شایستەیانە.\nتا ئێستاش بڕوام وایە کە عێراق دەبێتە هەوێنی گۆڕانکارییەکی ئیجابی، ئەمە نەک لەبەر ئەوەی تەنیا وڵاتێکە کە هەیە، بەڵکو لە سەردەمەکانی میسیۆپۆتامیاوە بووە بە لانکەی شارستانی و دەفرێکی توانەوە بۆ بیر و باوەڕ و تایفە و نەژادە جیاوازەکان.\nکەم وڵات هەیە رووبەڕووی مەترسییەکانی جەنگ و توندوتیژی و سەرکوتکردن و بۆردومانی کیمیایی و گۆڕە بەکۆمەڵەکان و گەمارۆ و خوێنڕێژی تائیفی و نەژادی بوبێتەوە وەک ئەوەی ئێمە رووبەڕووی بوینەتەوە، کە کەمترین ئاشتی و سەقامگیریمان هەبووە.\nئەم ئەزمونە تاڵانە فێریان کردووین کە سەرەرای جیاوازیەکانمان زۆر شت هەیە کە پێکمانەوە ئەبەستێت وەک لەوەی لە یەکترمان دابرێت، خۆپیشاندەرانیش ئاماژەیەکی ترن بۆ ئەمە، نیشتیمان پەروەری و پابەندبونیان بە عێراق رۆژانە لە شەقامەکانی عێراق نیشان دەدەن.\nئێمە پێکەوە خەونەکانمان هاوبەش پێکردووە و بەرژەوەندییەکی هاوبەش بەیەکەوە گرێمان دەدات کە هەماهەنگی دەکەین بۆ بەدەستهێنانیان.\nزۆر گرنگتر لەوە فێربووین کە چۆن بتوانین بە تەنیا ئەم خەونانە بەدیبهێنین ئەگەر بێت و لە ئامانج و مەبەستی هاوبەشدا یەکگرتوو و یەکریز بین، ئەمە وانەیەکیشە بۆ هەرێمەکەمان.\nخۆشگوزەرانی بەندە بە قەڵاچۆکردنی توندڕەوی و فێرکردنی وانەی لێبوردەیی و یەکتر قبوڵکردن، ئەم وانەیە بەندە بە دروستکردنی پەیوەندییەکان نەک داخستنی دەرگاکان بەرووی یەکتردا، چوارچێوە ھەرێمایەتییەکان بۆ هەماهەنگی بازرگانی و ئابووری و ئاسایش کە دەتوانێت دەروازیەک بێت بۆ دیالۆگی سیاسی و چارەسەری کێشەکان لە نێو ئەو دوژمنانەی پێویستیانە.\nپێویستە ئێمە بەدوای دۆزینەوەی چارەسەرەکان بین بۆ کێشەکانمان.\nئەمە ئەوەیە کە گەلی عێراق لاوەکان بە هەزارانیان لە رێگەی خۆپیشاندانی ئاشتیانەوە لە شەقامەکانی بەغدا و شەقامەکەنی تر نزیکەی چوار مانگ لەمەوبەر دەستی پێکرد، زۆر ئازار بەخش و ماڵوێران کەرە کاتێک توند و تیژی نرایەوە لەلایەن ئەوانەی کە لە دەرەوەی یاسابوون کە لەئەنجامدا زیاتر لە 600 خۆپیشاندەری ئاشتی خواز و بێتاوان بوونە قوربانی زۆربەشیان لەو گەنجانە بوون کە لە نەوەدەکان و ساڵانی دواتر لە دایک بوون و هەروەها لە ریزی هێزە ئەمنیەکانیشدا قوربانییەکی زۆر بووە.\nبە توندی ئیدانەی ئەم تاوانانە دەکەین داوا دەکەین کە سەبەبکاران بە گوێرەی یاسا مامەڵەی دادپەروەرانەیان لەگەڵ بکرێت.\nدادپەروەری و ئاسایش بنەمای هەر کۆمەڵ و دەوڵەتێک و نەتەوەیەکە، خۆپیشاندانی ئاشتیانە مافێکی بنەڕەتییە، گەنجە عێراقییەکان بۆ ژیانێکی باشتر بۆ وڵاتەکەیان بۆ دەستەبەری کاری زیاتر بۆ خزمەتگوزاری باشتر بۆ لەناو بردنی گەندەڵی خۆپیشاندان دەکەن، ئەو گەندەڵییەی کە وڵاتەکەمانی بۆ ماوەیەکی زۆرە بە ئاقارێکی خراپدا بردووە، منیش هەمان داواکاری ئەوانم هەیە، ئەوان داوا دەکەن نیشتمانی عێراقی یەکگرتوو بێت و بەگوێرەی ناسنامەی کۆمەڵی پەرتەوازە نەبێت، ئەوان داوای سیستەمێکی سیاسی دەکەن کە رەنگدانەوەی ناسنامەی ئەوان بێت و شکۆمەندیان بۆ بگەڕێتەوە، هەروەها داوای هەڵبژاردنی دادپەروەر و سەربەست دەکەن، ئەمە قۆناغێکی راگوزەری نەوەکانە کە رەنگدانەوەیەکە بۆ بەدیهێنانی باشتر و ئامانجی باشتر، ئەمە پرۆسەیەکی ئاسان نابێت، هیچ کەس ناتوانێت لە شەو و رۆژێکدا بەدەستی بهێنێت، پێویستمانە متمانەی گەلی عێراقە بە حکومەتەکەیان و پێداچوونەوە بە یاسا و دەستوورمان بە دەست بهێنینەوە تاکو ببینین چۆن ئەوان بەڵێنەکانی نێوان سەرکردە عێراقییەکان و گەلەکەمان نوێ و بە هێز دەکەن، بۆ ئەوەی پێشووتر زیاتر نوێنەرایەتی ئەوانەی داهاتوو بکات، هەروەها پێویستمانە دۆخێک بهێنینە کایەوە کە گەشەی ئابووری بەردەوام بێتە دی و دەستەبەری کار بۆ لاوەکانمان بەدی بێت و لە ئاست گەشەی خێرای دانیشتواندا بێت، بێکاری لاوان گەشتووەتە ئاستێکی بەرز بەرەو خراپتر دەڕوات ئەگەر نەتوانین لاوەکانمان بە بەهرە و خوێندنی پێویست دابین بکەین کە پێویستیانە بۆ سەرکەوتن.\nلە(۳۸)ملیۆن دانیشتوانی عێراقی ڕێژەی لە ٦٥٪ لە ژێر تەمەنی (۳۰) ساڵەوەن وڵاتەکەی من بەرزترین رێژەی توانا و خەزێنەی مرۆیی هەیە لە رۆژھەڵاتی ناوەڕاستدا و دانیشتوانەکەی ساڵانە یەک ملیۆن لە دە ساڵی داهاتوودا زیاد دەکات، ئەم راستییە ئابووری و دیمۆگرافیانە ناکرێت لەبەر چاو نەگیرێن و وەک ئەمری واقع دەوڵەتی عیراق ناتوانێ ئەمە بە تەنیا بکات، کەرتی گشتی توشی گیرۆدەیی بووە پێویستمانە کە کەرتی تایبەت بەهێز بکەین و داوا لە هەموو ئەوانەی بکەین کە ئەمڕۆ لێرە کۆبوونەتەوە کە بە گوێرەی توانا رۆڵی خۆیان ببینن لە هێنانی وەبەرهێنانی بیانی و تواناکان بۆ عێراق.\nتێدەگەین لەو راستیە کە ئێمە رۆڵیکی گرنگمان هەیە کە بیگێڕین لە دروستکردنی ئەم دۆخە پێویستە ئێمە ببینە وڵاتێک کە عێراقی و بیانییەکان متمانەیان هەبێت بۆ مەودایەکی دور و درێژ وەبەرهێنان بکەن و وە تیایدا کەرتی تایبەت بەهێز بکرێت، بۆیە پێویستە کە بناغەی یاسای و رێکخستن دابرێژین بۆ پارێزگاری لە وەبەرهێنەران و رەخساندنی بازاڕی ئازاد.\nپێویستە بوترێ گەندەڵی دەبێت قەڵاچۆ بکرێت ئەمە شێرپەنجەیەکە کە گیرۆدەی ئابووری سیاسی ململانێ و نا سەقامگیری سیاسی بووە، بەرێوەبردنی باش و حوکمی یاسا پێویستە بە کردار بونیاد بنرێت نەوەکو تەنیا سەرزارەکی بێت پێویستە بەردەوام بێت وە هەروەها درێژەی پێ بدرێت.\nبە درێژای ئەم دۆخە هەستیار و ناسکانە سودێکی زۆرمان لە ژیری و رێبەری مەرجەعیەت بینیوە لە نەجەف بە تایبەت سەماحەتی سەید ئایەتوڵا عەلی سیستانی کە رابەرایەتی ئەو لە رۆژە تاریکەکاندا زۆر کاریگەر و گرنگ بووە یارمەتیدەر بووە بۆ ئەوەی عیراق بگەیەنێت بە کەناری ئارام، دڵنیام لە کاتێکدا قسە لەگەڵ ئێوەدا دەکەم، داوای هەرچی زوو چاکبوونەوە دەکەم بۆ ئەو نەشتەرگەریەی کە بەم دوایەی بۆ سەماحەتیان کرا.\nلە کۆتایدا پێویستە ژێرخانمان بونیاد بنێن و نوێ بکەینەوە لە پێناو دروستکردنی بناغەیەکی پێویست بۆ گەشەی ئابووری بونیادنان و سەر پێخستنەوەی ئەو ناوچانەمان کە لە جەنگی دژ بە داعش وێران و کاول بووە لە پێشینەی کارەکانمان دەبێت بەڵام ئەگەر بێتو لە ماوەیەکی درێژتردا ئەو ویستەمان بە دیبهێنین ئەوا دەبێت ویستمان بۆ ئایندەیەکی دوور تر بروانێت، پێویستمان بە بەندەری نوێ و ڕێگای خێرا و هێڵی ئاسنین و فرۆکەخانە و شاری پیشەسازی و بەنداو هەیە، پێویستمان بە ئاودێری نوێ و پرۆژەی زەوی و زار هەیە، پێویستە پشتیوانی لە مەشق پێکردنی نەوەی نوێمان بکەین بۆ ئەوەی هاووڵاتییەکی بەرهەم دار بن لە ئابووری گەشەسەندووی سەدەی ۲۱ دا.\nعێراق ناتوانێت هیچ کام لەمانە بە تەنیا بکات، هەر یەک لە سەرمایەی وەبەرهێنان و شارەزاییە پیویستەکان گەورە و لە ئاستێکی فراوان دا دەبێت، جارێکی تر عێراق لە دامەزراوە داراییە نیودەوڵەتی و وڵاتانی کۆمەک بەخش و بودجە و سەرمایەی سەربەخۆ و کەرتی تایبەتی نێودەوڵەتی، بە شیوازێکی تر هەموو ئێوە دەروانێت کە ببن بە هاوبەشمان.\nئەمەوێت لێرە لەگەڵ دواین بیرۆکەکان جێتان بهێڵم ، وەک ئەوەی وتومە ئەمانە سەردەمێکی قورسن بۆ عێراق و ناوچەکە ، بەڵام سەقامگیری و عێراق و هەوڵەکان بەرەو ئاشتی و خۆشگوزەرانی هەنگاوێکی گرنگن بۆ قەڵاچۆکردنی توندرەوی و ململانێکان کە هەموومان تێوە دەگلێنێ ، ئێمە چەندین خاڵی بەهێزمان هەیە لە کاتێکدا لەم ئەرکە دەروانین ، گەلی عێراق بە هەموو پاشخانی جیاوازەوە یەکلا کەرەوە و خەڵکانی بەهێزن کە بۆ چەندین دەیەیە لە توند و تیژی و پەراوێز خستن ژیاون بەبێ ئەوەی دەست لە شکۆمەندی یاخود ویستی خۆیان هەڵگرن ، لە راستیدا ئێمە لە لایەن مەرجەعیەت لە نەجەف هێزمان پێدراوە کە بووە بە لەنگەر بۆ نوێ بوونەوە و دان بە خۆدا گرتن و چاکسازی، هەروەها بۆ درێژەدان بە دووپاتکردنەوە لەسەر پارێزگاریکردن لە سەروەری عێراق.\nوەک لەم ئامادە بووە بەرێزانە دەڕوانم زۆرێک لە هاوڕێیانم و هاوپەیمانەکانم دەبینم کە ئەزانم لە گەڵ ویستی ئێمەدان ، ئومێدی بەردەوام دەخوازم کە ئێوە لەگەڵماندا بەردەوام بن بۆ ئەوەی پشتیوانی لە هەوڵەکانمان بکەن ، ئێمەی عێراقی ئەوە دەزانین و یەکلاکەرەوەشە کە داهاتوو لە دەستی ئێمەدایە ، بەڵام لە هەمان کاتدا سوپاسگوزاری پشتیوانی هاوبەشەکانمان لە رۆژھەڵات و خۆرئاوا دەکەین و دەزانین کە پابەندبوونی ئەوان بە ئێمەوە هەوڵیکی زیندووە بۆ سەرکەوتنمان.


Home›هەواڵ›کوردستان›بریکاری وەزارەتی تەندروستیی هەرێم: دۆخی کۆرۆنا بەمجۆرە بێت دەتوانرێت ئاهەنگەکانی نەورۆز بکرێت\nد.ڕەهێڵ فەرەیدون بریکاری وەزارەتی تەندروستیی حکومەتی هەرێمی کوردستان دەڵێت “پێمانوایە به‌شی زۆری ئێستای تووشبووان له‌جۆره گۆڕاوه‌كه‌یه”..\nدەشڵێت: “ئه‌گه‌ر كۆنه‌كه‌شی بێت و شه‌پۆلێكی دیكه بێت، ئێمه پێشبینیمان ده‌كرد كه ئه‌مه ورده ورده زیاد بكات به‌تایبه‌تی له‌مانگی سێ و زیاتر له‌ناوه‌ڕاستی سێ به‌دواوه به‌ته‌واوه‌تی زیادبوونه‌كه به‌رچاوده‌بێت”.\nبریکاری وەزارەتی تەندروستیی هەرێم لە چاوپێکەوتنێکیدا لەگەڵ دەنگی ئەمریکا رایگەیاندووە “هێشتا نەگەیشتووینەتە ڕاگەیاندنی قەدەغەی هاتوچۆ، بەڵام دەبێت ڕاگرتنی هاتوچۆ لەگەڵ شارەکانی تری عێراق بەردەوام بێت”.\nسەبارەت بەوەی ئەمساڵ بەهۆی مەترسییەکانی کۆرۆناوە ئایا ئاهەنگەکانی نەورۆز ئەنجامدەدرێت؟ د. ڕەهێڵ فەرەیدون وتی: “وەک بۆچوونی خۆم دۆخەکە بەمجۆرە بێت، دەتوانرێت ئاهەنگەکانی نەورزۆ بکرێت ئەگەر ڕێژەکە زیاد نەکات”.\nراشیگەیاند “ئاهەنگ و مەراسیمەکانی نەورۆز ئه‌گه‌ری هه‌یه ئەمساڵ ببێت و ئه‌گه‌ری هه‌یه نه‌بێت، وەک بۆچوونی خۆم ئاوا بێت ده‌توانین بیكه‌ین، به‌ڵام زیاتر بێت به‌ڕاستی ئه‌وكاته نه‌خێر مه‌ترسیدار ده‌بێت و ناتوانین به‌رده‌وام بین له‌سه‌ری، مه‌رج نییه ئەم هەفتەیە ئه‌و بڕیاره بدرێت، له‌وانه‌یه له‌دوای هه‌فته‌یه‌كی تریش كۆبوونه‌وه‌یه‌ك بكرێت و بڕیاری كۆتایی بدرێت، چونكه ڕۆژانه بارودۆخه‌كه گۆڕانكاری به‌سه‌ردا دێت. “\nهادی عامری ” گفتووگۆی نیشتمانی کە کازمی داوای کردبوو، بەبێ ئەنجامدانی دوو ...


کوردیپێدیا - فیدراسیۆنی کەمئەندامانی باکوور و رۆژهەڵاتی سوریا 1ی ئایار رۆژی پشتیوانی و تێکۆشانی کرێکارانیان پیرۆز کرد\n📝 فیدراسیۆنی کەمئەندامانی باکوور و رۆژهەڵاتی سوریا 1ی ئایار رۆژی پشتیوانی و تێکۆشانی کرێکارانیان پیرۆز کرد | پۆل: بەڵگەنامەکان | زمانی بابەت: 🏳 کوردیی ناوەڕاست\nفیدراسیۆنی کەمئەندامانی باکوور و رۆژهەڵاتی سوریا 1ی ئایار رۆژی پشتیوانی و ت...\nفیدراسیۆنی کەمئەندامانی باکوور و رۆژهەڵاتی سوریا بە بۆنەی 1ی ئایارەوە راگەیاندراوێکی بڵاوکردەوە و تیایدا هاتووە 1ی ئایار سیمبولی تێکۆشانێکە، کە رێزدارییە بۆ تێکۆشەرانی ئەو رێگایە.\n1ی ئایار بووەتە بەهای مرۆڤایەتی و کۆمەڵگەی ئازاد، دادپەروەری، یەکسانی و ئاشتی.\nبەهۆی بڵاوبوونەوەی ڤایرۆسی کۆرۆنا لە دونیادا و بەهۆی دروستبوونی مەترسی بۆسەر مرۆڤایەتی، ئێمە ئەمساڵ ئەو جەژنە لە هەلومەرجی قورس و دژواردا پیرۆز دەکەین.\nبەو بۆنەیەوە ئێمە بە رێزەوە یادی ئەو کەسانە بەرز رادەگرین، کە لە تێکۆشاندا قوربانییان داوە، شەهید و بریندار بوون.\nکەمئەندامانی باکوور و رۆژهەڵاتی سوریا رایانگەیاند، یەکگرتووانە خاوەنداری لەو ئامانجانە دەکەن.\nلە راگەیاندراوەکەدا بە رێزەوە سڵاو لە رەنجی ژنان لە ناو شۆڕشی باکوور و رۆژهەڵاتی سوریادا کراوە، کە بۆ بونیاتنانی کۆمەڵگەیەکی ئەخلاقی و تێکۆشەر لە گۆڕەپانەکانی شەڕ، هونەری و چاپەمەنیدا بە بەهێزییەوە کار و خەباتیان کردووە.\nلە راگەیاندراوەکەدا 1ی ئایار لە کرێکاران و زەحمەتکێشانی بەرێوەبەریی خۆبەڕێوەبەری دیموکراتیک و گەلانی باکوور و رۆژهەڵاتی سوریا پیرۆز کراوە.\n1. 👁 فیدراسیۆنی کەمئەندامانی باکوور و رۆژهەڵاتی سوریا\n➕ ئەم بابەتە لەلایەن: (بەناز جۆڵا)ەوە لە: May 1 2020 12:37PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: May 1 2020 1:06PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 1 2020 1:06PM باشترکراوە


29 تشرینی یه‌كه‌م, 2015\nله رۆژی 22 ئۆکتۆبه‌ری 2015 رێکه‌وت له‌گه‌ل 30 ره‌زبه‌ر گروپێ له هه‌ڤاڵانمان په‌یوه‌ندیدار به کۆمه‌ڵگای جوانانی رۆژهه‌ڵاتی کوردستانه‌وه که سه‌رقاڵی جێبه‌جی کردنی ئه‌رک و به‌رپرسیارتیان له هه‌رێمه‌کانی کۆساڵانی رۆژهه‌ڵاتی کوردستان بوون، که‌وتوونه‌ته بۆسه‌ی پاسداران و به‌کرێگیراوانی سه‌ر به رژێمی ئێران و له ئاکامی ئه‌و بۆسه‌یه‌دا پێکدادانێک دێته ئاراوه.\nله ئه‌نجامی ئه‌و شه‌ڕه‌دا هه‌ڤاڵێکمان به ناوی زاڵ مه‌د، خه‌ڵکی ناوچه‌ی ئه‌رجیش سه‌ر به شاری وان باکووری کوردستان به قاره‌مانی شه‌هید ده‌که‌وێت.\nبه‌م بۆنه‌یه‌وه له‌سه‌ر ناوی کۆمه‌ڵگای جوانانی رۆژهه‌ڵاتی کوردستان سه‌رخۆشی خۆمان ئاراسته‌ی بنه‌ماڵه‌ی به‌ڕێزیان و گه‌لی کورد له هه‌رچوارپارچه‌ی کوردستان ده‌که‌ین و هیوای سه‌رساغییان بۆ ده‌خوازین.\nجێگای ئاماژه‌یه که هه‌ڤاڵ زاڵ ئه‌ندامی کوردنیاسیۆنی کۆمه‌ڵگای جوانانی رۆژهه‌ڵاتی کوردستان بوو و له هه‌رێمه‌کانی جیاوازی رۆژهه‌ڵاتی کوردستان به‌شداری تێکۆشان و خه‌باتی کردبوو، جێگا په‌نجه‌ی خه‌باتی له زۆربه‌ی هه‌رێمه‌کان دیار و به‌رجه‌سه‌ته‌یه، هه‌رێمه‌کانی وه‌ک داڵاهۆ، شاهۆ،لورستان، سنه، مه‌ریوان و قه‌ندیل گۆڕپانه‌کانی جیاوازی چالاکی و خه‌باتی بێ پسانه‌وه و ماندوونه‌ناسانه‌ی هه‌ڤاڵ زاڵ بوون، جێگه‌ی و پێگه‌ی هه‌ڤاڵ زاڵ له دڵی خه‌ڵکی نیشته‌جێی ئه‌و هه‌رێمانه‌ن وه‌ک پێشه‌نگ و نموونه‌ی کادرێکی ئاپۆیی دیاره.\nله‌کۆتاییدا وه‌ک کۆمه‌ڵگای جوانانی رۆژهه‌ڵاتی کوردستان به‌ڵێنی پێداگری له‌سه‌ر رێبازی هه‌ڤاڵ زاڵ و هه‌موو شه‌هیدانی خه‌باتی ئازادی کوردستان ده‌ده‌ین و ئاستی خه‌بات و تێکۆشانمان به‌رزتر و بڵندتر ده‌که‌ین، هه‌روه‌ها بۆ خاوه‌ندارێتی له شه‌هید زاڵ و پارێزوانی له نرخ و به‌هاکانی گه‌له‌که‌مان داوا له جوانانی رۆژهه‌ڵاتی کوردستان ده‌که‌ین که به‌شداری له ریزه‌کانی گریلادا بکه‌ن.\nناسنامه‌ی هه‌ڤاڵ زاڵ به‌و شێوه‌یه‌یه\nناوی باوک: میربه‌دین\nناو دایک: ئایتان\nله‌دایک بووی: وان ئه‌رجیش1985\nبه‌شداربوون: 2006 قه‌ندیل\nشه‌هاده‌ت: 22 / 10/ 2015 کۆساڵان\nکوردیناسیۆنی کۆمه‌ڵگای جوانانی رۆژهه‌ڵاتی کوردستان\nدامەزراندنی پژاک، وەڵامی رەنج و تێکۆشانی گەلەکەمانە حەڤدە ساڵی شکۆدار بەسەر دامەزراندنی پارتەکەمان، پژاکدا تێپەری. ئەو مێژوویە، لێوانلێوە لە حەماسە و قارەمانی شەهیدان و لەخۆبوردوویی هێزی گەریلا بە پاڵپشتی گەلەکەمان،…\nماوەیکە هێرش و پەڵاماری دەوڵەتانی داگیرکەری کوردستان و دەست و پێوەندەکانی بۆ سەر بزوتنەوەی ئازادیخوازی کوردستان زۆرتر و چڕتر بووەتەوە. هەتا ئاستێک کە نە تەنها هێزە شۆرشگێر و پێشەنگەکانی گەل…\nئه‌یلول 7, 2017\nله ڕۆژهه‌ڵاتی کوردستان به سه‌دان ساڵه گه‌لی کورد له ژێر داگیرکاری ڕژیمی ئێراندا ژیان ده‌که‌ن.له به‌رامبه‌ر گه‌لی ئێمه‌ی رۆژهه‌ڵاتی کوردستان هه‌موو جۆره سیاسه‌تێکی سه‌رکوتکه‌ر؛چه‌وسینه‌ر و هێرشکه‌رانه هاتۆته ئاراوه.له گه‌ڵ هه‌موو…\nگۆڤاری ژیلەمۆی ژمارە ١٩ ئورگانی فەرمی کۆمەڵگای جەوانانی رۆژهەڵاتی کوردستان – کەجەڕە و یەکێتی ژنانی جەوانی رۆژهەڵات – یەژەجەڕە چاپ و بڵاو کرایەوە. لەم ژمارەدا لێکۆڵینەوە لەسەر مێژووی کۆن و…


راپۆرت.. بۆ یه‌كه‌مجار یانه‌یه‌كی كوردستانی ده‌بێته پاڵه‌وانی جامی یه‌كیه‌تیی ئاسیا ؟\nلەلایەن سۆران لوقمان لە 2014/10/09 ئاسیا, تۆپ, کوردستان\nیاریگا – يانه‌ی هه‌ولێر بۆ دووه‌مجار له مێژووی خۆیدا خۆی گه‌یاندۆته یاریی كۆتایی جامی یه‌كیه‌تی ئاسیا، دوای شكستهێنانی له ساڵی 2012 كه به یانه‌ی كوێتیی كوێتی دۆڕا، یانه كوردستانییه‌كه رۆژی 18 ـی ئه‌م مانگه چاوی له‌وه‌یه بۆ یه‌كه‌مجار وه‌كو یانه‌یه‌كی كوردستانی ببێته پاڵه‌وانی دووه‌م به‌هێزترین پاڵه‌وانیه‌تی كیشوه‌ره گه‌وره‌كه‌ی جیهان.\nله دوبه‌ی مێژوو شیرین ده‌بێت یان تاڵ ؟\nرۆژی 18ـی ئۆكتۆبه‌ر/تشرینی یه‌كه‌م له دوبه‌ی له یاریگای (مه‌كتوم بن راشد) به ناوبژیوانیه‌تی كیم دۆنگ جینی كۆریای باشوور له یاریی كۆتایی جامی یه‌كیه‌تی ئاسیادا رووبه‌رووی یانه‌ی قادسیه‌ی كوێتی ده‌بێته‌وه، كه پێشتر یانه كوردستانییه‌كه له ناو یاریگای خۆی له ساڵی 2012ـدا 4-0 به یانه‌ی كوێتیی كوێتی دۆڕاوه‌و پاسه‌وانانی قه‌ڵا له‌و یارییه‌دا چاویان له نووسینه‌وه‌ی مێژووه.\nیانه‌ی هه‌ولێر یه‌كه‌مین یانه‌ی عێراقییه دوو جار له مێژووی جامه‌كه‌دا بگاته یاریی كۆتایی، به‌ڵام ئیمپراتۆر چاوی له نووسینه‌وه‌ی مێژووێكی گه‌وره‌تره‌و كوڕانی هه‌ولێر ده‌یانه‌وێت به به‌ده‌ستهێنانی جامه‌كه گرێكوێره‌ی كوێتییه‌كان بكه‌نه‌وه‌و بۆ یه‌كه‌مجار كیشوه‌ری ئاسیا به زمانی كوردی بدوێت.\nله ساڵی 2012 كاتێك یانه‌ی هه‌ولێر له یاریگای فه‌ره‌نسۆ هه‌ریری له یاریی كۆتاییدا میوانداریی یانه‌ی كوێتیی كوێتی كرد، پاسه‌وانانی قه‌ڵا شۆكێكی گه‌وره‌یان تووش هات و مێژووێكی تاڵیان له‌سه‌ر ده‌ستی كوێتییه‌كان بۆ نووسرایه‌وه، به‌ڵام كوڕانی هه‌ولێر ده‌یانه‌وێت له دوبه‌یه‌وه مێژووێكی شیرین بنووسنه‌وه‌و یادگارییه‌كی خۆش تۆمار بكه‌ن.\nهه‌ولێری “قه‌رزدار” راوه‌ستانی نییه !\nبه‌هۆی ئه‌و قه‌یرانه داراییه‌ی تووشی هه‌رێمی كوردستان هاتووه، یانه‌ی هه‌ولێر دووچاری بارێكی دارایی سه‌خت هاتووه‌و قه‌رزه‌كانی گه‌یشتووه‌ته چه‌ند ملیارێك، به‌ڵام خۆڕاگریی ده‌سته‌ی كارگێڕیی یانه‌كه‌ی پایته‌خت و له‌خۆبوردوویی راهێنه‌ر و یاریزانانی یانه‌كه‌ی وایكردووه زه‌ردپۆشه‌كان پێچه‌وانه‌ی باره داراییه‌كه‌یان، ئه‌نجامی كه‌م وێنه به‌ده‌ست بهێنن و بگه‌نه یاریی كۆتایی.\nبه‌هۆی ئه‌وه‌ی له یاریی كۆتایی یانه‌ی هه‌ولێر وه‌كو تیپی میوانداریكه‌ر ده‌ناسرێت، به‌ڵام به‌هۆی خراپی بارودۆخی به‌شێكی هه‌رێمی كوردتان یارییه‌كه له هه‌ولێر به‌ڕێوه ناچێت و به‌رپرسانی یانه‌كه دوبه‌یان ده‌ستنیشانكردووه‌و خه‌رجییه‌كی زۆریش ده‌كه‌وێته یانه‌كه، له كاتێكدا ماوه‌یه‌كی زۆره یانه كوردستانییه‌كه به‌قه‌رز به‌ڕێوه ده‌چێت و به‌رپرسانی یانه‌كه به‌لایه‌نی كه‌مه‌وه له هه‌وڵداندان بۆ دابینكردنی خه‌رجییه‌كانی یاریی كۆتایی و پێدانی به‌شێك پاره به یاریزانان، كه ماوه‌یه‌كه بڕی گرێبه‌ست و مووچه‌كانیان وه‌رنه‌گرتووه.\nئه‌گه‌ر یانه كوردسانییه‌كه ببێته پاڵه‌وانی ئاسیا ئه‌وا 300 تا 400 هه‌زار دۆڵار وه‌كو خه‌ڵاتی پاڵه‌وانیه‌تییه‌كه وه‌رده‌گرێت، خۆ ئه‌گه‌ر ئیمپراتۆر پله‌ی دووه‌میش به‌ده‌ست بهێنێت ئه‌وا نزیكه‌ی 250 هه‌زار دۆڵاری پێده‌درێت، ئه‌مه‌ش هه‌رچه‌نده له‌وانه‌یه كێشه‌ی دارایی یانه‌كه چاره‌سه‌ر نه‌كات، به‌ڵام له‌وانه‌یه پشووێك به‌به‌ر یانه‌كه بهێنێته‌وه.\nئاماده‌كارییه‌كان بۆ یارییه‌كه\nیانه‌ی هه‌ولێر له چه‌ند رۆژی رابردوودا ئاماده‌كارییه‌كانی بۆ ئه‌و یارییه ده‌ستپێكردو دوور له چاوی كامێراكان تاكو 14 ـی ئه‌م مانگه له‌سه‌ر راهێنانه‌كانی به‌رده‌وام ده‌بێت، دواتر به‌ره‌و وڵاتی ئیمارات به‌ڕێده‌كه‌وێت و له‌وێ شێره‌كانی هه‌ولێر دوا ئاماده‌كارییه‌كانیان بۆ یارییه‌كه ده‌كه‌ن. یه‌كێتیی تۆپی پێی عێراق سه‌ره‌ڕای ده‌ستپێكردنی وه‌رزی نوێی خولی بژارده، ره‌زامه‌ندیی له‌سه‌ر دواخرانی یارییه‌كانی نوێنه‌ره‌كه‌ی له جامی یه‌كیه‌تیی ئاسیا ده‌ربڕیوه‌و ئیمپراتۆر ته‌واو بۆ یاریی كۆتایی یه‌كلاكراوه‌ته‌وه.\nهانده‌ران له هه‌ولێر ده‌یانه‌وێت بچنه دوبه‌ی و له‌وێ ئاهه‌نگی سه‌ركه‌وتنیان بگێڕن، به‌ڵام عومه‌ر سه‌لیمی نوێنه‌ری یانه‌ی هه‌ولێر به‌سه‌ردانێكی فه‌رمیی له ئیماڕاته‌و رایگه‌یاند یه‌كێتی تۆپی پێی ئاسیا و وڵاتی ئیمارات ره‌تیانكرده‌وه بتوانن به جیاواز ڤیزه به هانده‌ران بدرێت، به‌ڵكو ده‌بێت له رێگای كونسوڵخانه و نووسینگه‌كان كاره‌كانیان رایی بكه‌ن، له به‌رامبه‌ریشدا چه‌ند بازرگانێكی كوێتی بڕیاریان داوه گواستنه‌وه‌ی هانده‌ران بۆ یارییه‌كه له ئه‌ستۆ بگرن.\nبابەتی پێشووپاڵاوتنی یۆرۆی ٢٠١٦: ئیسپانیا دۆڕا و سەرکەوتنێکی چاوەڕوانکراو بۆ ئینگلتەرا\nبابەتی دواتر بۆ ئه‌و هانده‌رانه‌ی ده‌یانه‌وێت بۆ یاریی كۆتایی جامی یه‌كیه‌تیی ئاسیا بچنه ئیمارات


خوه‌زيه‌و فه‌يليه‌يل هاوڕێ سواره‌يل بوياتان\nشه‌فه‌ق نيوز/ هه‌ناى ك جه‌نگ جه‌هانى دويه‌م تونه‌و بوێد و ئه‌ڵمانياى نازييش ته‌نگ وه بريتانيا هه‌ڵچنياد، چه‌رچڵ سه‌رۆك وه‌زيره‌يلێ ئه‌و لێدوان وه‌ناوبانگه دا ك له‌تى وت: له‌وه‌ر خاتر راوناين ئه‌ڵمان من ئاماده‌م هاوپه‌يمانى وه‌ل شه‌يتانا بكه‌م!!\nله‌وه‌رده‌م ده‌رانه‌يل به‌سياگ سياسه‌ت له‌ڕوێ كيشه‌ى كورده‌يل فه‌يلى، له‌ى ماوه‌ى ساڵه‌يل گوزه‌يشت چه‌نه‌ها ده‌سته‌واژه ده‌ركه‌فت و زوورميانيش چينه خانه‌ێ كاردانه‌وه‌و ئاقبه‌تيگ دڵته‌نگى له هه‌ڵويست و ئه‌جنداى رووڵه‌يل پيكهاته‌گه له نه‌ته‌وه‌و ته‌ماشاوانه‌يل ئايين و مه‌زه‌و و سياسه‌ت له‌ى وڵاته، يه‌يش كه‌فێده وه‌رچه‌و ك له عراق فريه ئايينى وجوود ديريد و زوورمانيش موسڵمانن قسه له‌بان هاوپه‌يمانێتى وه‌ل شه‌يتانا ناكريه‌ێد وه‌خاتر وه‌ديكردن كووتاييگ ئه‌را مه‌ينه‌تيه‌يل تا دادگه‌رێ له بويچگترين شيوه‌يلێ جيوه‌جێ بدێ.\nئه‌و ئاماره‌يليشه ك تايبه‌تن وه كورده‌يل فه‌يلى ك هه‌رچه‌نى نادروس و گومانليكرياگيشه ، وه‌لێ كاره‌ساته‌گه فيشتر گه‌وراوه كرد له ئاڵشتكردن كيشه‌ێ گشتى ئه‌را كيشه‌ى تاك له‌ناو كۆمه‌ڵگا، ئه‌ويش له‌وه‌ر ئه‌وه‌گ هيمان ديريم له‌وانه‌گ له غوربه‌ت په‌يا بوينه‌و ئه‌وانه‌گ خوه‌يان گوم كردنه فيشترن له شماره‌ى كووچ وه‌پيكرياگه‌يل و ده‌ركرياگه‌يل و مردگه‌يل ده‌فنكرياێ له‌ورا.\nيه‌يش راسييگه، ك كرده‌وه‌يل سياسى و ئه‌خلاقييش ديرێد و رێ وه دانيشتن كه‌مينه‌ى زوڵمليكرياێ نايه‌ێد وه‌ل زوورمينه‌ى نازوڵمليكرياێ له‌بان يه‌ك سفره.\nده‌سڵات و حزبه‌يليش سه‌ر خوه‌يان وه كيشه‌يگ له‌ده‌سدرياگ نايه‌رنه ژان، ك هه‌رچه‌نى له‌ناوبردن وه‌جه‌م(جينۆسايد)يش ناو فه‌يليه‌يل به‌رزه‌و كرد و كيشه‌گه‌يان فيشتر خسته وه‌رچه‌و وه گووه‌رى پێوه‌ره‌يلناوده‌وڵه‌تى ئه‌را ئه‌و تاوانه، وه‌لێ سياسه‌ته‌يل رژيم سه‌دام هيمان وه‌رده‌وامه و هه‌ڕه‌شه‌يگه ئه‌رايان، ئمجا بڕياره‌يل ئه‌نجومه‌ن سه‌ركردايه‌تى شۆرش رمياگ رخمانه‌و ناوه‌ێد، به‌ڵكوو نه‌وين ئيراده‌ى جيوه‌جيكردن بڕياره‌يل هاوردنه‌وه‌ێ مافه‌يل رێ وه ئوميد نايه‌ێد گه‌شت له‌ناو كويچه‌و ناوچه‌يل كورد فه‌يلى بكا. هه‌ر له‌وه‌ر ئه‌وه‌يش ساڵه‌يليگه دو لايه‌ن سه‌ركه‌فتگ له‌ى كيشه‌مانه هه‌ن، يه‌كه‌ميان پارێزه‌ره‌يل كيشه‌گه‌مان ك زويتر هه‌ق شه‌كه‌تى خوه‌يان وه‌رگرتن و دويه‌ميش ده‌زگايه‌يل نه‌فكه‌ر تايبه‌تمه‌ند ك هويچ كيشه‌يگ ته‌مام نه‌كردن مه‌گه‌ر له مه‌رز مامڵه‌ێ سياسى و دارايى.\nئاده‌ميزاد فه‌يلى نه‌بايه‌د له‌گشت مه‌سه‌له‌يگ دوژمن نا مه‌هانه يا ره‌فيق و لايه‌نگر ئه‌وانه‌گ بوون موكافئات وه‌پيان نادريه‌ێد، ئه‌ى دى چاره چه‌س و چ هه‌وڵێگ ئه‌دێده سه‌رمايه‌ێ هه‌وڵ ئه‌را كار؟! بيگومان ئاشتى و يه‌كێتى و يه‌كڕزى گه‌وراتر و به‌رزترين ده‌نگ و ئوميدن. ته‌نيا سه‌رمايه‌يش ئه‌را وجودمان يا نه‌وينمان تويش نه‌خوه‌شى سياسه هاتگه‌و هه‌ر چشتيگيش كاردانه‌وه‌ى سياسى ديرێد ك كار له‌بان له‌ناوبردن روحيه‌ت ئاشتى و ژيان هاوبه‌ش ئه‌كا.\nده‌رفه‌ت ته‌ڵاييگ بوى هه‌ناى ك سه‌دام له‌ناوبريا، دڵته‌نگييش ئه‌وه بوى ك ئمڕوو دوياى 14 ساڵ گله‌و ئه‌خوه‌يم ئه‌را خاڵ سفر و ايه‌سه كاره‌گه ئستئناف بكريه‌ێد وه‌شيوه‌يگ جيوازتر له گوزه‌يشت ئه‌را پيشوازى له نه‌وه‌يل تازه‌و قوناغ دويه‌م و سێيه‌م له كار و چالاكيه‌يل.\nبه‌غدايش به‌هيشت په‌يابويمان و دوزه‌خ چه‌وسيانمان بوێ و ئه‌تويه‌نێديش بدێده دويا ويستگه‌يش ئه‌را لاوردن زوڵم يا بدێده دويا شوونيگ ئه‌را وجوود وه‌جه‌م ئاده‌ميزاد فه‌يلى.\nبايه‌سه له‌بانمان هه‌وڵه‌يلمان باريمنه كار دوير له تيه‌ڵى سياسه‌ت و كيشه‌يلى و سه‌ختى بى ئاكام، چوينكه كار سياسى هه‌ميشه هه‌وه‌جه وه كاردانه‌وه ديرێد و جوور ئه‌وه‌گ ئويشن ك نزاى بى كرده‌وه كاريگه‌ر نيه‌و ئاساييشه ك وه‌رگه‌ى وه‌رپرسيارێتى هويچ چشتيگ ناگريم و يه‌يش ماناى ئه‌وه‌سه كرده‌وه‌مان هويچه و له هويچيش ناتوانيم مقه‌يه‌تى له چشتيگ بكه‌يم مه‌گه‌ر له‌وه‌گ ك جى خياڵه.\nوه دگانناين وه راسى ئه‌وه‌سه ك گوزه‌يشته‌يگ بى به‌رنامه برديمنه سه‌ر و ويرانكردن شيوازه‌يل باويش ئاسان نيه له شوونيگ و چه‌وه‌ڕى ئه‌و قورتاركه‌ريشه ناكه‌يم ك له دويناى هه‌ڵكه‌فت به‌يانه‌يل ئاشتى بڵاو ئه‌كا يا دادگاى باڵاى تاوانه‌يل جاريگتر ده‌س بكاده ده‌ركردن بڕياره‌يل تازه‌يگ.\nئمجا نوسحه‌ت و نزيكه‌وبوين ته‌نيا سه‌رمايه‌ێ ده‌سه‌وه‌ريگن له‌ناو ده‌سمان و باقى چشته‌يليش هه‌وه‌جه وه وه‌خت فيشتر ديرن، ئيسه‌يش له‌گشت وه‌خته‌يل نازگتره وه نسبه‌ت ئه‌را هه‌ڵوژاردنه‌يل ئاينده‌و به‌رزه‌وبوين راده‌ى بازاڕ سياسه‌ت، ئمجا خوه‌زيه‌و فه‌يليه‌يل وجووديگ بياشتان له‌ى به‌رزه‌وبوينه.


ئامادە بوونی ھاوسەرۆکی پارتی دیموکراتی گەلان لە دادگەی تورکیا بۆ یەکەمجار - SAHAR KURDISH (Sorani)\nئامادە بوونی ھاوسەرۆکی پارتی دیموکراتی گەلان لە دادگەی تورکیا بۆ یەکەمجار\nسەلاحەدین دەمیرتاش ھاوسەرۆکی پارتی دیموکراتی گەلانی تورکیا بۆ یەکەم جار دوای ١٤مانگ دەرکەوت.\nسەلاحەدین دەمیرتاش، بۆ یەکەم جار لەدوای دەستگیرکردنی، لە دادگا دەرکەوت و خەڵکێکی زۆر لە دانیشتنی دادگاییکردنی دەمیرتاش ھاوسەرۆکی ھەدەپە ئامادەبوون.\nدوانیوەڕۆی ڕۆژی ھەینی، دەمیرتاش ھاوسەرۆکی ھەدەپە لەیەکەمین دانیشتنی دادگایکردنیدا، لە دادگای ئەستەنبوڵ دەرکەوت و کۆمەڵێک خەڵک لە دەورو بەری دادگا پێشوازییان لێ کرد.ھێزێکی زۆری پۆلیس لە دەوری دادگا بڵاوەیان پێکراو ئەوە یەکەم دەرکەوتنی دەمیرتاش بوو لە دانیشتنی دادگا لە دوای دەستگیرکردنیەوە.\nدوای ١٣ مانگ، رۆژی ٧ی١٢ی٢٠١٧ یەکەم دانیشتنی دادگاییکردنی سەلاحەدین دەمیرتاش، ھاوسەرۆکی پارتی دیموکراتی گەلان، بەبێ ئامادەبوونی خۆی لەھۆڵی زیندانی سنجان، لەئەنقەرە بەرێوەچوو و دادگا بڕیاری مانەوەی لەزیندان بۆ ھاوسەرۆکی ھەدەپە درێژکردەوە.سەلاحەدین دەمیرتاش، بەھۆی ئەوەی رەتیکردوە لەرێگەی سیستەمی دەنگ و رەنگ لەزیندانی ئەدرنەوە بەشداری لەدانیشتنی دادگا بکات و کەلەپچەی لەدەست بکەن، بۆیە رێگا نەدرا لەدادگا ئامادەبێت و داواکاری گشتی داوای مانەوەی لەزیندان کرد، تاکاتی کۆتایی دادگاییکردنی.\nرۆژی چواری تشرینی دووەمی ساڵی رابردوو سەڵاحەدین دەمیرتاش ھاوسەرۆکی پارتی دیموکراتی گەلان (ھەدەپە) لەلایەن ھێزە ئەمنییەکانی تورکیاوە لە ماڵەکەی خۆیدا لە ئامەد دەستگیرکرا بەتۆمەتی ئەندام بوون و ئەنجامدانی پڕوپاگەندە بۆ پەکەکەو کەجەکە.\nڕەوتی ئاشتیی بۆ چارەسەر کردنی کێشەی کورد لە تورکیا لە دیسامبەری ساڵی 2012 دەستی پێ کراو دوابەدوای تەقینەوەکەی پریسوس پەکی کەوت و دوای ئەوە سوپاو هێزەکانی پارتی کرێکارانی کوردستانی تورکیا پەلاماری سەر بنکەو مەتەرێزەکانی یەکتریان دەست پێ کردەوە .\nJan 13, 2018 00:11 Asia/Tehran


بانگەوازی کۆمیسیۆنی تەشکیلاتی حیزبی دیموکراتی کوردستان ٢٢ی پووشپەڕی ئەمساڵ بۆنەیەکی دیکە بۆ نیشاندانی یەکگرتوویی‌و هەڵوێستی ئازادیخوازانە\nهۆگران‌و ڕێرەوانی ڕێگا‌و ئامانجەکانی قاسملووی ڕێبەر!\nخەریکین لە ٢٢ی ی پووشپەڕی ئەمساڵ، بیست و شەشەمین بیرەوەریی\nتیرۆری ڕێبەری لێهاتووی خەباتی نەتەوەیی‌و شۆڕشگێڕانە لە ڕۆژهەلاتی کوردستان‌و سکرتێری گشتیی حیزبی دیموکرات، نزیک دەبینەوە.\nئەمساڵ لە کاتێک دا بەرەو یادی ٢٦ ساڵەی شەهید کرانی د.قاسملوو‌و هاوڕێ عەبدوڵلا قادری ئازەر دەچین کە ڕۆژهەڵاتی کوردستان هەر وا ماتەمباری شەهیدکرانی دەستەیەکی دیکە لە ڕۆڵەکانیەتی. هێشتا ماتەمی شەهید کرانی دوو لە قارەمانانی خەباتی نێو بەندیخانە‌و خەباتی جەماوەری‌و سەرشەقام، شەهیدان مەنسوور ئاروەند‌و ئاکام تەللاج، باڵیان بە سەر کوردستان دا کێشاوە. هێشتا بە دەیان ڕۆڵەی ئەم خەڵکە کە بۆ ناڕەزایەتیدەربڕین بەرامبەر مەرگی دڵتەزێنی کچی بێتاوانی کورد فەریناز خوسرەوانی لە مەهاباد ڕژابوونە سەرشەقامەکان‌و درانە بەر دەسڕێژ، هەر وا لە بەندیخانە‌و لە ژێر ئەشکەنجە دان‌و لە گەڵ چارەنووسێکی نادیار بەرەوڕوون.\nخەڵکی کوردستان ئەمساڵ لە کاتێک‌دا یادی تاوانی شەهید کرانی ڕێبەر‌و سەرکردەیەکی بێ وێنەی خۆیان بە هۆی ڕێژیمی کۆماری ئیسلامیی ئێران‌و لە سەر مێزی وتووێژ دەکەنەوە کە سیاسەتی سەرکوت‌و تاوان دژی گەلی کورد هەر وا بەردەوامە. سەدان کەسی ئازادیخواز‌و لەستەم‌و بێمافی وەدەنگهاتووی کورد هەر وا لە بەندیخانەکان دان کە لە یەکساڵی ڕابردوو دا، ژمارەیەکی دیکە لەوان ئێعدام کران. محەممەد سەدیق کەبوودوەند دامەزرێنەری ڕێکخراوی مافی مرۆڤ لە کوردستان‌و سیما‌و سەمبولی خەباتی مەدەنی لە ڕۆژهەڵاتی کوردستان کە ٨ ساڵ لەمەوبەر هەر لەم مانگە دا قۆڵبەست کرا، تا ئێستاش لە بەندیخانە دایە. کەبوودوەند هەر ئەو تێکۆشەرە خۆڕاگرەیە کە هەموو ساڵێ لە نێو بەندیخانەوە داواتان لێ دەکا ڕۆژی ٢٢ی پووشپەڕ بکەن بە ڕۆژی دەربڕینی نارەزایەتی بەرامبەر سەرکوت و تیرۆری دەولەتی.\nئەمساڵ لە هەلومەرجێک دا لە ٢٢ی پووشپەڕ نزیک دەبینەوە کە نەک هەر نیشانەیەک لە جێبەجێکردنی ئەو بەڵێنانەی حەسەن ڕۆحانی دوو ساڵ لەمەوبەر لە سەروبەندی هەڵبژاردنی سەرکۆماری‌دا بە خەڵکی کوردستانی دابوون لە گۆڕێ دا نییە، بەڵکوو قۆناغێکی نوێ لە لەشکرکێشی بۆ شار‌و ناوچەکانی ڕۆژهەلاتی کوردستان‌و ئاوەدانکردنەوە و زیادکردنی بنکە‌و پێگە نیزامییەکان، دەستی پێکردوەتەوە. هەر ڕۆژەی لە شار‌و ناوچەیەک‌و لەبەرچاوی دامودەزگا بێتەفاوەت‌و کەمتەرخەمەکانی ئەو ڕێژیمە سروشتی جوانی کوردستان، دەبێتە ئامانجی ئاگر‌و سووتمانی گوماناوی. خەڵکی کوردستان، کە لە ڕۆژی یەکەمی هاتنە سەرکاری کۆماری ئیسلامییەوە، داوای مافەکانی خۆیان کرد‌و تەسلیمی دیکتاتۆری‌و کۆنەپەرستی نەبوون، هەر وا لە بێبەشی‌و بێمافی‌دا ڕاگیراون‌و بە شێوەی جۆراوجۆر تۆڵەی هەڵوێستی ئازادیخوازانەیان لێ دەکرێتەوە.\nبەڵام ڕۆژهەڵاتی کوردستان بە چۆک دانەهاتوە. لە هەر دەرفەتێک بۆی هاتووەتە پێش بۆ دەربڕینی ویست‌و پەیامی خۆی سوودی وەرگرتوە. هەر کات کەمترین دەرەتانی هەبووە بە شێوەیەکی هێمنانە‌و مەدەنی، پێگەیشتوویی خۆی‌و سووربوونی لە سەر داواکردنی ژیانێکی ئازاد‌و بە دوور لە ستەم‌و چەوسانەوە، پێشان داوەتەوە. بۆنە نەورۆزییەکان، چالاکییەکانی تایبەت بە پاراستنی ژینگە، تێکۆشان لە ڕاستای نەهێشتنی توند‌و تیژی بەرامبەر منداڵان‌و ژنان، وەستانەوە بە دژی بڵاوکردنەوە‌و بە کارهێنانی ماددە سڕکەرەکان، هەوڵی دڵسۆزانە بۆ پاراستن‌و بەرەوپێشبردنی زمان‌و کولتووری کوردی‌و ڕێزگرتن لە سامانە ئەدەبی و هونەری‌و زانستییەکان، هاوپیوەندی لە گەڵ نەتەوەی کورد لە بەشەکانی دیکە، بەڵگەی زیندوویی‌و بە چۆکدانەهاتوویی گەلەکەمانن.\nئەمساڵ لە بارودۆخێک‌دا بەرەو یادی تیرۆری د.قاسملوو دەچین کە لە سۆنگەی پەیڕەوکرانی سیاسەتی چالاککردنەوەی تێکۆشان لە نیوخۆی ڕۆژهەلاتدا، هیوا‌و هومێد بە هێزی پێشمەرگە‌و ئامادەبوونی تیکۆشەران لە نێو کۆمەڵانی خەڵکی کوردستان‌دا، ڕوو لە هەڵكشانە. حیزبی دیموکراتی کوردستان وێڕای پیداگرتنەوە‌و دووپاتکردنەوەی شێلگیربوونی خۆی لە سەر سیاسەت‌و تیکۆشانی ڕۆژهەڵاتتەوەر، داوا دەکا ٢٦ ساڵەی تیرۆری د.قاسملووی ڕێبەر بکرێ بە دەرفەتێک بۆ نواندنەوەی هاوپێوەندیی نەتەوەکەمان لە گەڵ ئامانجەکانی ئەو ڕێبەرە مەزنە کە ڕزگاریی خەڵکی کوردستان لە ستەم و دیکتاتۆریی ڕێژیمی کۆماری ئیسلامیی ئێرانە.\nچاوەڕوانیمان ئەوەیە ئەمساڵیش لە ٢٢ی پووشپەڕدا، یەکگرتوویی‌و وەفاداریی خۆتان بە ئامانجەکانی ڕێبەری شەهید د.قاسملوو، لەهەڵوێستێکی خەباتگێڕانە‌و ڕاشکاوانەدا پێشان بدەنەوە. لەم پێوەندییە‌دا وێڕای پێداگرتنەوەمان لە سەر هەموو ئەو چالاکی‌و حەرەکەتانەی لە ساڵانی رابردوو‌دا بۆ بەرزڕاگرتنی یادی د.قاسملوو بەڕێوەچوون، داواتان لێ دەکەین لە رۆژی ٢٢ی پووشپەڕ‌دا، شەقام‌و بازاڕ بایکۆت بکەن. بۆ ئەوەی مانگرتنی گشتی‌و داخرانی بازاڕ وەکوو هەڵوێستێکی گشتی لەم بۆنەیە‌دا دووپات بێتەوە، پێویستە لە چوون بۆشەقام‌و بازاڕ خۆ بپاریزن‌و بەم جۆرە هاندەر‌و هاوکاری خاوەن دوکانەکان لە داخستنی دوکان‌و بازار‌دا بن.\nخەڵکی ڕۆژهەڵاتی کوردستان بۆ بەردەوامیی ئەو خەبات‌و بەربەرەکانییەی لە گۆڕەپانی جۆراوجۆردا، بە دژایەتی لە گەڵ ستەم‌و سەرکوت‌و بۆ بەرگری لە ماف‌و ئازادییە ڕەواکانیان ، بەرەو پێشی دەبەن، پێویستیان بە نیشاندانەوەی دیمەنێکی بەشکۆی دیکە لە یەکگرتوویی‌و بەچووک دانەهاتوویی خۆیان هەیە. با بە هەموو لایەک 22ی پووشپەڕی ئەمساڵ، بکەین بە دەرفەتێکی گونجاو بۆ وەڕێخستن‌و نواندنی ئەم هەڵویستە خەباتگێڕانەو نەتەوەیییە. بەو هیوایە.\n١٥ی پووشپەڕی ١٣٩٤\n٦ی جولای ٢٠١٥


سەرۆك بارزانی پێشوازی لە نێردەی تایبەتی سەرۆكی ئەمەریكا بۆ هاوپەیمانێتیی نێودەوڵەتی دژی داعش دەكات\n9/7/2018 - 16:40\nمەكگورك: ئەمەریكا بەردەوام دەبێ لە یارمەتیدانی عێراق و هەرێمی كوردستان\nسەرۆك بارزانی له دیدارێكی له‌گه‌ڵ نێردەی تایبەتی سەرۆكی ئەمەریكا بۆ هاوپەیمانێتیی نێودەوڵەتی دژی داعش، ئەوەی دووپاتكردەوە لەپێناو دووبارەنەبوونەوەی هەڵەكانی ڕابردوو و گەییشتن بە شەراكەتی ڕاستەقینە پێویستە هاوپەیمانێتییەكی هەمە لایەنە لەسەر بنەمای شەراكەت و تەوافوق و هاوسەنگی بە هەموو وردەكارییەكانییەوە دروست بكرێت.\nئه‌مرۆ دووشەممە 9ـی 7ـی 2018 لە سەلاحەددین سەرۆك مەسعود بارزانی پێشوازی لە بڕێت مەكگورك نێردەی تایبەتی سەرۆكی ئەمەریكا بۆ هاوپەیمانێتیی نێودەوڵەتی دژی داعش و شاندێكی یاوەری كرد كە پێكهاتبوو لە دۆگڵاس سلیمان باڵیۆزی ئەمەریكا لە عێراق و كین گرووس كونسوڵی ئەمەریكا لە هەولێر.\nلە دیدارەكەدا بیروڕا لەبارەی دوایین پێشهاتە سیاسییەكانی ناوچەكە و هەروەها بارودۆخی سووریا و نیگەرانییەكان لەبارەی ئاییندەی گەلی كورد لە سووریا ئاڵوگۆڕ كرا و نێردەی تایبەتی سەرۆكی ئەمەریكا بۆ هاوپەیمانێتیی نێودەوڵەتی دژی داعش سیاسەتی وڵاتەكەی لەمەڕ گۆڕانكارییە هەرێمایەتی و دەولییەكان و ڕەوشی سیاسی و ئەمنیی سووریا خستەڕوو.\nبارودۆخی سیاسیی عێراق لە دوای هەڵبژاردن و هەوڵەكانی پێكهێنانی حكوومەتی تازەی عێراق تەوەرێكی دیكەی ئەو دیدارە بوو و تێیدا سەرۆك بارزانی ئەوەی دووپاتكردەوە كە لەپێناو دووبارەنەبوونەوەی هەڵەكانی ڕابردوو و گەییشتن بە شەراكەتی ڕاستەقینە پێویستە هاوپەیمانێتییەكی هەمە لایەنە لەسەر بنەمای شەراكەت و تەوافوق و هاوسەنگی بە هەموو وردەكارییەكانییەوە دروست بكرێت و میكانیزم و سەقفی زەمەنیش بۆ جێبەجێكردنی ئەو سێ پڕەنسیپە دابنرێت بۆ ئەوەی هەموو پێكهاتەكان هەست بەوە بكەن كە لە پڕۆسەی سیاسیی عێراقدا شەریكن و هەر لەژێر ڕۆشنایی ئەو سێ پڕەنسیپەیشدا حكوومەت پێكبهێنرێت.\nلە بەشێكی تری ئەو كۆبوونەوەیەدا نێردەی تایبەتی سەرۆكی ئەمەریكا بۆ هاوپەیمانێتیی نێودەوڵەتی دژی داعش ڕایگەیاند كە وڵاتەكەی بەردەوام دەبێ لە یارمەتیدانی عێراق و هەرێمی كوردستان و ئەوەیشی خستەڕوو كە دەرفەتی زۆر بۆ كاری هاوبەش هەیە لەپێناو بەدیهێنانی سەقامگیری و متمانە.


كۆنگرێسی ئه‌مه‌ریكا داوای په‌كخستنی جموجۆڵی میلیشیایه‌كی شیعی ده‌كات\nكۆنگرێس داوا له دۆناڵد تره‌مپ، سه‌رۆكی ویلایه‌ته یه‌كگرتووه‌كانی ئه‌مه‌ریكا ده‌كات، یاسای تایبه‌ت به په‌كخستنی جموجۆڵه‌كانی "حركة النجباء العراقیة" له ماوه‌ی 90 رۆژدا، جێبه‌جێ بكات.\nهاوكات له‌گه‌ڵ ئه‌و هه‌نگاوه‌دا، داوا كراوه چه‌ند كه‌سایه‌تییه‌كی دیكه‌ی نزیك له‌و میلیشیا شیعییه سزایان بخرێته سه‌ر.\nبه گوێره‌ی راپۆرته‌كه‌ی كۆنگرێس، كه له‌سه‌ر وێباستی فه‌رمییان بڵاوكراوه‌ته‌وه، له توێژینه‌وه و به دواداچوونه‌كانییان بۆیان ده‌ركه‌وتووه، راهێنانی سه‌ربازی و چه‌ك و پاره‌ی ئه‌و میلیشیا شیعییه، له‌لایه‌ن فه‌یله‌قی قودس و پاسدارانه‌وه دابین ده‌كرێت.\nكۆنگرێس له راپۆرته‌كه‌یدا ئاشكرای ده‌كات، ئه‌و بزووتنه‌وه‌یه شه‌ڕكه‌رانی خۆی ناردووه‌ته سووریا بۆ به‌رگریكردن له رژێمه‌كه‌ی ئه‌سه‌د، به‌تایبه‌تیش له شكاندنی گه‌مارۆی سه‌ر شاری حه‌له‌ب له ساڵی 2016.\nكۆنگرێسی ئه‌مه‌ریكا، ئه‌كره‌م كه‌عبی، سه‌رۆكی میلیشیاكه تۆمه‌تبار ده‌كات به تێكدانی سه‌قامگیری و هه‌ڕه‌شه بۆ سه‌ر ئاسایشی عیراق، روونیشی ده‌كاته‌وه، له یه‌كێك له راپۆرته‌كانی وه‌زاره‌تی ده‌ره‌وه‌ی ئه‌و وڵاته‌دا ده‌ركه‌وتووه، كه‌عبی تۆمه‌تباره به بۆردومانكردنی ناوچه ناوچه‌یه‌كی ناسراوی نێوده‌وڵه‌تی له ناوچه‌ی "سه‌وز"ی به‌غدا له ساڵی 2008.\nنوجه‌با كه زۆرجار به كۆپی حزبوڵڵای لوبنانی داده‌نرێت له عێراق، له ساڵی 2013 له عه‌سائیبی ئه‌هلولحه‌ق جیابووه‌وه، هه‌رچه‌نده ئێستاش په‌یوه‌ندییه‌كی توندوتۆڵ له‌نێوان ئه‌و گرووپه میلیشیایه‌دا هه‌ن، به‌ڵام به هۆی ناكۆكی نێوانییان جیاكراونه‌ته‌وه.\nكۆنگرێسی ئه‌مریكا له هه‌وڵدایه سێ گرووپی كاریگه‌ری حه‌شدی شه‌عبی بخاته لیستی تیرۆره‌وه\nNovember 05-2017 10:40 AM


:: PM:04:41:21/08/2019 \nكۆمپانیای بی ئێم له نوێترین به‌رهه‌مدا یه‌كێك له سه‌رسوڕهێنه‌رترین ئۆتۆمبێله‌كانی خۆی نمایش كرد كه ته‌نیا به دیزاینه‌كه‌ی دنیای شۆك كرد.\nهه‌واڵیك كه له ماڵپه‌ڕی "caricos" بڵاو كراوه‌ته‌وه، باس له نوێترین به‌رهه‌می كۆمپانیای بی ئێم ده‌كات و ئاماژه‌ی پێ داوه، بی ئێم بۆ كۆتاییه‌كانی مانگی ئاب، یه‌كێك له سه‌رسوڕهێنه‌رترین ئۆتۆمبێله‌كانی به‌ناوی "سیریس سێ"ی مۆدێل 2020ی نمایش كرد كه وه‌ك خۆی ده‌ڵێ، له دیزاینه‌كه‌یدا گۆڕانكاری ته‌واومان ئه‌نجام داوه، جگه له‌وه‌یش هێزێكی زۆرمان بۆ داناوه كه پێشتر و مۆدێله كۆنه‌كان نه‌یانبووه.\nكۆمپانیاكه ئه‌وه‌یش گوتووه، بی ئێم سیریس سێ جیاواز له هه‌ر ئۆتۆمبێلێكی تر خاوه‌نی هێزێكی زۆره و مۆدێله‌كانی پێشتریشی وابووه، هه‌روه‌ها یه‌كێكه له ناوازه‌ترین ئۆتۆمبێله‌كانمان كه بووه‌ته جێی داهاتێكی زۆر و فرۆشێكی باش. جگه له‌وه كۆمپانیاكه هیچ تایبه‌تمه‌ندییه‌كی ئاشكرا نه‌كردووه و له‌باره‌ی نرخه‌كه‌یشی هیچی نه‌گوتووه.


کێشه‌ی کورد، دوێنێ و ئه‌مڕۆ. ماده‌ی 140 ی ده‌ستور چی ڵێدێت؟ ئایا که‌رکوک ده‌گه‌ڕێته‌وه باوه‌شی کوردستان\nله‌وانه‌ی له‌مێژه‌وه له‌گه‌ڵ سه‌رهه‌ڵدانی بزووتنه‌وه‌و ڕاپه‌ڕین و شۆڕشه‌کانی گه‌له‌که‌ماندا ڕوبه‌ڕوومانبوونه‌ته‌وه و ده‌وروخولمانیانداوه و ئێخه له ئێخه‌مان ناکه‌نه‌وه و کێشه‌ی گه‌وره گه‌وره‌یان بۆمان خولقاندووه و هه‌تا ئێستایش ڕێگه‌چاره‌ی ته‌واو نییه بۆ ده‌ربازبوون لێیان .\nنووسینی: عارف که‌ریم – ستۆکهۆڵم.


فیشەكێكى بارەگا شاییەكەی سەربەستی كردە ماتەم و شیوەن\n2020.12.09 - 17:34\nخێزانی سەربەست عوسمان لە دەربەندیخان، تازە لەسەربانى خانووەكەیان ژوورێكیان جیا كردبوویەوە, تا بیكەنە نۆ ماڵ بۆی و ئيتر بچێتە ژیانی هاوسەرگیرییەوە، بەڵام گولەیەك لەتاریكایی شەودا گۆڕی تەنگ و تاری كردە دوا ئارامگای جەستەی خوێناويی ئەو.\nسەربەست ـ 26 ساڵ ـ كە دانیشتووی دەربەندیخان بوو، بەرۆژ بە مانگانەی 200 هەزار دیناری چاپ، كرێكاری پاكەوانی نەخۆشخانەی فریاكەوتنی دەربەندیخان بوو، بەشەوانیش خۆێندكاری قوتابخانەی ئێواران و لەهەوڵی تەواوكردنی قۆناغەكانی خوێندندا بوو.\nئەو كارمەندانەی لە نەخۆشخانە مامەڵەیان لەگەڵدا كردووە بۆ "ناس كورد" یان روونكردەوە "كوڕێكی بێدەنگ و ئیشكەر بوو، گیانی هاوكاری زۆری تێدابوو، هەر ئەركێكی پێ بسپێردرایە بێدەنگ و بەبێ كێشە بەدڵسۆزی رایدەپەڕاند"، بەر لەوەشی بە گولەی خۆپیشاندان ماڵئاوایی بكات رۆژەكەی زیاتر سەرقاڵی گۆڕینی بوتڵی ئۆكسجین بوو بۆ ئەو نەخۆشانەی لە نەخۆشخانەی روویان لە نەخۆشخانەی شەهید تۆفیقی دەربەندیخان كردبوو.\nسەنگەری برای سەربەست كە هێشتا شۆكی هەواڵی كوژرانی براكەیەتی، بۆ "ناس كورد" ی روونكردەوە؛ سەربەست خەریكی یاری ئەلەكترۆنیی مۆبایل بووە، كاتێكیش شەوی 7/ 8 كانونی یەكەمی 2020، هەراو قاڵەی خۆپیشاندان دەستی پێكردووە، ئەمیش وەك گەنجەكانیتری هاوتەمەنی چووەتە ناو قەرەباڵغییەكە "لەكاتێدا ئەو كەسێكی كەمدوو هێمن بوو".\nماڵی سەربەست خۆیان بە سەربەخۆ دەناسێنن "كوڕەكەشمان هیچ كات سەر بەهیچ حیزب و كۆمەڵێك نەبووە، هێشتاش نازانین چۆن چووە بۆ خۆپیشاندان چونكە هەمیشە حەزی لە هێمنی بوو، زۆر كەمیش دەچووە ناو قەرەباڵغیی".\nلە دیواری هەژمارەكەی سەربەست لە فەیسبوك جگە لە گرنگیدان بەوەرزش و هەندێ پەندی پێشینان و چەند گرتەیەكی وتاری ئاینی و هەندێ شیعری شێركۆ بێكەس، هیچ كۆمێنت و پۆستێكی سیاسی نییە، جیاواز لە زۆربەی گەنجانیتری هاوڕێی سێڵڤی و وێنەكانی پرۆفایلەكەشی زۆر كەمن و سەرجەمیان هۆگریی زۆری ئەو بە دەربەندیخان و بەنداوەكە و سروشتی قەراغی سیروانەوە دەردەخەن.\nجگە لەو كرێكارییەی بۆ كۆمپانیای پاككەرەوەی دەكرد بە رۆژانەی 6_7 هەزارێك، هیچ كارێكیتری نەبووە و بەخوێندنەوە سەرقاڵ بوو، "هەر ئەمەش وایكرد بچێتە ناو خۆپیشاندان". براكەی وای وت.\nكاتێك هەواڵ دراوە بەماڵ كە سەربەست كە بەركەوتووە لە خۆپیشاندانی بەردەم بارەگا حیزبییەكانی دەربەندیخان، كاتژمێر 11 شەو بوو، سەنگەری برای دەڵێت "كەچوین فیشەكێك لە شانییەوە تا سەر سنگی چوبوو، دیارە لە بەرزاییەوە پێوەی نراوە و بەئەنقەستیش".\nماڵی سەربەست كە دڵ پڕ و تازێباری كوڕە جوانە مەرگەكەیانن وەك خێزانی قوربانییەكانیتر داواكاری لێپێچینەوەن لە تەقەكەران, لەلایەكیتریشەوە هێشتا بڕوا ناكەن لە چاوتروكانێكدا و بەبێ هیچ پێشەكییەك بۆ هەتا هەتایە كوڕەكەیان لەچاو ون بوو.


ڕاگه‌یاندی ناوه‌ندی قه‌ڵادزێ\nبه بۆنه‌ی له سیدره‌درانی عه‌لی کیمیاوی\nقه‌ڵادزێ، 27. 01. 2010\nتێکۆشه‌رانی خاوه‌ن هه‌ست، پێزانین خۆمانتان به‌و پشتیوانیه به‌رفراوانه‌تان بۆ ده‌رده‌بڕین، به‌و به‌شداریه جوامێرانه‌تان بۆ به‌رزکردنه‌وه‌ی کێسه‌کانی ده‌ڤه‌ری پشده‌ر بۆ به‌رده‌م دادگای باڵای تاوانه‌کان له به‌غداد و هه‌موو دامه‌زراوه حکومی، نا حکومی و ڕای گشتی شانازی ده‌که‌ین .\nبه‌ڕێزان جێگای خۆیه‌تی به خۆشحاڵیه‌وه ڕایبگه‌یه‌نین که له‌م چه‌ند ڕۆژه که‌مه‌دا خاوه‌ن هه‌ڵوێستانی گه‌له‌که‌مان به ئاگایانه‌وه به ده‌نگه‌وه هاتن بۆ داکۆکی کردن له کێسه‌کانی قه‌ڵادزێ و ده‌ڤه‌ری پشده‌ر. ئه‌مه‌ش به هه‌نگاوێکی نوێ له خه‌باتی مه‌ده‌نی و دێموکڕاتی سه‌رده‌میانه بۆ گه‌له‌که‌مان تۆمار ده‌کرێت.\n* جێگای خۆش حاڵیه که هه‌ڵسوڕاوانی ناوه‌نده‌که‌مان کاک حه‌مه زرنگ و هاوکاره به‌ڕێزه‌کانی له قه‌ڵادزێ، تا ئێستا ناو و ئیمزای 7000 که‌س وه‌ک پشتیوان له قه‌ڵادزێ و ده‌وروبه‌ری کۆکردۆته‌وه، گه‌ر پێویستی کرد له ئاینده دا بڵاوی ده‌که‌ینه‌وه.\n* ڕێزداران مامۆستایان ئاینی و پیش نوێژانی قه‌ڵادزێ، له ووتاره‌کانی نوێژی هه‌ینی وه‌ک واجبێکی دینی به‌ده‌نگه‌وه هاتنی قوربانیان و زه‌ره‌رمه‌ندانیانی ده‌ڤه‌ره‌که‌یان ڕاگه‌یاندووه.\n* خه‌ڵکی هه‌ڵه‌بجه به‌گشتی و دامه‌زراوه مه‌ده‌نیه‌کان، دادوه‌ر ، پارێزه‌ر و په‌ڕله‌مانتێره‌کانیان ئه‌و په‌ڕی پشتیوانی خۆیان ده‌ربڕێوه بۆ به ده‌نگه‌وه هاتنی کێسه‌کانی ده‌ڤه‌ری پشده‌ر. جێگای شانازین بۆ گه‌له‌که‌مان، به به‌ده‌نگه‌وه هاتنێکی نه‌ته‌وه‌یی ووشیارانه تۆمار ده‌کرێت.\n* زۆربه‌ی ڕێکخراوه مه‌ده‌نیه‌کان و میدیا کوردیه‌کان له ده‌ره‌وه و ناوه‌وه ( له‌به‌ر زۆریان ناتوانین ناویان بهێنین)، به ده‌ربڕینی هه‌ستی جوامێریان به‌رامبه‌ر به کێسه‌کانی پشده‌ر، هیوایه‌کی نوێیان به چه‌وساوه‌و و ماڵوێران و که‌س وکاری شه‌هیده‌کانمان به‌خشی. به خامه زێڕینه‌کان ده‌تواندرێ ئێش و ئازاره‌کانی گه‌له‌که‌مان له له بیر چوونه‌وه ڕزگار بکرێ.\n* وه‌ک عاده‌تی شۆڕش گێڕانه‌ی خۆیان، برای به‌ڕێزمان کاک عه‌لی سیاسی و هاوکاره به‌ڕێزه‌کانی، زۆر به دڵسۆزانه به‌ده‌نگ کێسه‌کانی پشده‌ره وه هاتن و که‌مپینی پشتیوانیان ده‌ست پێکرد. ده‌ست خۆشی و پێزانینی خۆمان بۆ ئه‌و ڕۆشنبیر و که‌سایه‌تیه به‌ڕێزانه ده‌رده‌بڕین وێنه‌یان زۆر بێت بۆ خزمه‌تی گه‌له سته‌م دیده‌که‌مان:\nقوربانی سه‌رده‌شت-چاودێری كوردۆساید\nمه‌لا محه‌مه‌دی ده‌ڵگه‌یى\nپێش نوێژ و وتار خوێنی دێرینی قه‌ڵادزێ\nمسته‌فا حه‌سه‌ن گه‌وره\nهه‌ڵسوڕاوی چاودێری كوردۆساید\nده‌سته‌ی كارگێڕی چاودێری كوردۆساید\nبه‌رپرسی كۆمیته‌ی به‌ریتانیا-چاك\nبه‌رپرسی دارایی چاك\nجێگیری سه‌رپه‌رشتیاری چاودێری كوردۆساید\nحسێن حاجی عه‌لی فه‌ره‌ج\nره‌حیمی مام خدری ئاوڕه‌حمان بانه‌ی\nقوباد حاجی فه‌قێ\nکه‌م ئه‌ندامی بۆرومانی قه‌ڵادزێ\nحاکم عومه‌ر ئه‌شکه‌نه‌ی\nمحه‌مه‌د مه‌لا ته‌یب\nپێشمه‌رگه دێرین و زیندانی سیاسی\nکاکه‌مینی به‌رگ دروو\nسۆران عومه‌ر ڕه‌حیم\nگه‌لاوێژ عه‌بدوڵا عه‌بدول که‌ریم\nحسین ئه‌حمه‌د حاجی ڕه‌سوڵ پشده‌ری\nهاوکار بێ ناسی\nدکتۆر سه‌روه‌ر عه‌بدول ڕه‌حمان عومه‌ر\nدلێر عه‌لی ئه‌حمه‌د\nدکتۆر ڕزگار سه‌عید پشده‌ری\nبوار نوره‌دین سابیر\nهاوڕێ ئاسۆ قه‌ڵادزێى\nچالاكڤانی مافى مرۆڤ\nنه‌وزاد عه‌زيز خدر\nلوقمانی حاجی که‌ریم\nنوسه‌ر و ڕۆژنامه‌نووس\nخانزاد ڕه‌شید مسته‌فا\nئیدریس حاجی سه‌عید\nبه‌رپرسی کۆمیته‌ی چاودێری کوردۆساید\nئەبوبەکر خالید مەلا حاجی حەسەن\nنوسه‌ر و لێکۆڵه‌ر\nڕۆزنامه‌نوس و ئه‌ندامی ده‌سته‌ی كاركیری جاودیری كوردۆساید\nهيرش نورى فه قى\nجبار ئه مين\nپارێزه‌ر و چالاكوانی مافی مرۆڤ\nمامۆستای باخچه‌ی ساوایان\nباقی محمد ته‌ها\nمه لا ئاريان\nسه‌رنووسه‌رى ئاڵاى ئازادى\n* ئه‌م به‌ڕێزانه که کۆمه‌ڵێک ڕۆشنبیر و که‌سایه‌تی ناسراوی ده‌ڤه‌ری پشده‌رن، دانیشتووی هه‌ولێرن زۆر به شێلگیرانه به‌ده‌نگ بانگه‌وازه‌که‌مانه‌وه هاتن، ده‌ست خۆشیان لێ ده‌که‌ین. زۆر به خۆشحاڵیه‌وه بڕیاریان داوه به‌زووترین کات کۆمیته‌یه‌کی پشتیوانی بۆ کێسه‌کانی ده‌ڤه‌ری پشده‌ر له هه‌ولێر پێک بهێنن بۆ ڕاپه‌ڕانی ئه‌رک و کاره‌کانی که پێویستن بۆ سه‌رخستنی پڕۆسه‌که.\nنووسه‌ر و شاعیر\nدڵزار وه‌ستا عه‌لی (که‌بابچی)\nڕه‌حیم عومه‌ر حاجی که‌ریم\nمحه‌مه‌د سۆفی ڕه‌حمان\nدلێر زاهیر ڕه‌شید (ڕه‌سام)\nڕه‌سوڵ حاجی هۆمه‌ر\n* له‌سه‌ردانی نوێنه‌ری ناوه‌ندی قه‌ڵادزێ بۆ وه‌زاره‌تی کاروباری شه‌هیدان و ئه‌نفالکراوه‌کان و په‌ڕلمانی کوردستان، ئه‌م به‌ڕێزانه به‌گه‌رمی پشتیوانی خۆیان بۆ داوا ڕه‌واکانی خه‌ڵکی ده‌ڤه‌ره‌که‌مان ده‌ربڕی؛\n- به‌ڕێز دکتۆر مه‌جید حه‌مه‌دئه‌مین جه‌میل، وه‌زیری كاروباری شه‌هیدان و ئه‌نفالكراوان، په‌یمانی دا که وه‌زاره‌ته‌که‌یان زۆر به‌جدی کار ده‌کات بۆ بردنه پێشه‌وه‌ی کێسه‌کانی ده‌ڤه‌ری پشده‌ر له دادگای باڵای تاوانه‌کان له به‌غداد. هه‌وڵی تۆکمه کردنی کێسه‌کان و دابین کردنی پارێزه‌ری شاره‌زا و به توانا ده‌دات بۆ داکۆکی کردن.\n- له دیداری په‌ڕلمانی کوردستاندا، په‌ڕلمانتێرانی به‌ڕێز:\nحاکم ڕزگار محه‌مه‌د ئه‌مین\nدکتۆر عومه‌ر نوره‌دینی\nکاک سالار مه‌حمود/ سه‌رۆکی لیژنه‌ی مافی مرۆڤ له په‌ڕلمانی کوردستان\nپشتیوانی ته‌واوی خۆیان ده‌ربڕی له‌و کێسانه‌ی که ناوه‌نده‌ی قه‌ڵادزێ بۆ ده‌ڤه‌ری پشده‌ر، داکۆکیان لێ ده‌کات.\n* به‌ڕێز حاجی حاجی برایم وه‌ک نوێنه‌ری سه‌رۆکی هه‌رێم بۆ ده‌ڤه‌ره‌که، ئه‌مڕۆ 27. 01. 2010 په‌یمانی دا که پشتیوانی ته‌واوی ئه‌و ئه‌رکه مێژوویه پڕ هه‌ستیاره ده‌که‌ن له‌سه‌رۆکایه‌تی هه‌رێم.\n* جیگای خۆیه‌تی ده‌ست خۆشانه‌ش له‌م به‌ڕێزانه‌ی خواره‌وه بکه‌ین که ناوی خۆیان وه‌ک خۆبه‌خش بۆ ڕاپه‌ڕاندی کاره‌کانی ناوه‌ند تۆمارکردووه. سوپاسی هه‌ر به‌ڕێزێکی تریش ده‌که‌ین که ئاره‌زووی کاری خۆبه‌خشی هه‌یه بۆ گه‌له سته‌مدیده جینۆساید کراوه‌که‌مان، ده‌توانن ناوی خۆتان به ڕێگای ئه‌م ئێمایله‌ی خواره‌وه تۆمار بکه‌ن؛\nره‌حیمی مام خدر (سپیلکه)\nئه‌میر وه‌ستا عه‌بده (خه‌یات)\nسوهه‌یله شه‌هاب نادر\nرێژین قوباد حاجی فقێ\nرێبه ند قوباد حاجی فه قێ\nمحمد قوباد حاجی فه قێ\nشکۆ خالید ئه‌حمه‌د\nکه‌س و کاری قوربانیان\nژنه پێشمه‌رگه‌ی شاخ\nڕزگار ئه‌مین قادر\nهاوکار ئه‌مین قادر\nفێنک ڕزگار ئه‌مین\nعه‌دنان واحید قادر\nهاوڕێ شه‌ماڵ سه‌لاح\nدڵشاد سه‌ید که‌ریم\nبێژان عه‌لی قادر\nمه‌ریوان شه‌ماڵ سه‌لاح\nکه‌ژاڵ ئیسماعیل لاو ئه‌حمه‌د\nڕوپاک ئیسماعیل لاو ئه‌حمه‌د\nدکتۆر نه‌به‌ز ئیسماعیل لاو ئه‌حمه‌د\nمه‌حمود محه‌مه‌د حاجی برایم باوزی\nچاوه‌روانی له هه‌موو دڵسۆزانی گه‌ل و نیشتیمانه‌که‌مان ده‌که‌ین که به‌شداری شێلگیرانه له که‌مپینه‌کاندا بکه‌ن که له ساید و ڕۆژنامه‌کاندا بڵاوکراوه‌ته‌وه، قه‌ڵه‌مه‌کانتان له میدیاکاندا لینگ بده‌ن بۆ ڕاکێشانی ڕای گشتی بۆ کێشه ره‌واکه‌تان. دۆسته‌کانتان هان بده‌ن بۆ تۆمار کردنی ناوه‌کانیان له لیستی پشتیوانی.\nدڵسۆزانی گه‌ل و نیشیمان له ده‌ره‌وه‌ی ووڵات؛ پێک هێنانی کۆمیته‌ی پشتیوانی له هه‌ر ووڵاتێکی ده‌ره‌وه، ده‌رگای یاسایی ده‌خاته سه‌رپشت بۆ نوێنه‌رایه‌تی کردنی گه‌له به‌ش خوراو و خاکه سوتماک کراوه‌که‌تان له ناوه‌نده سیاسی، بڕیار به‌ده‌سته‌کانی دنیا و ڕای گشتی جیهان. به جینۆساید ناساندی کێسه‌کانی قه‌ڵادزێ، هه‌ڵه‌بجه، گه‌رمیان، بارزانیه‌کان و کێسه‌کانی تر، کێشه‌که‌مان به نێو ده‌وڵه‌تی ده‌کات. به‌دڵنیایه‌وه تا کێشه‌که‌مان به نێو ده‌وڵه‌تی نه‌کرێت دووره ده‌رچوونمان له زیله‌ت.


سعودیه ئێرانی تۆمەتباركرد بە هێرشكردنە سەر دامه‌زراوه نه‌وتییه‌كانی\nبەغدادی نوێترین پەیامی بڵاوكردەوە\nسەرۆكایەتی حكومەت لەگەڵ لیژنەی کۆکردنەوەی داهاتەکان كۆدەبێتەوە\nقائیمقامى چەمچەماڵ چەند داواکاریەک ئاراستەی وەزیرى ئاوەدانکردنەوە دەکات\nدورگەى پاڵەوان یاخود بەهەشتەکەى فلیپین\nگوماندەكرێت دو منداڵ لەپشت ئاگرتێبەردانی هۆڵێکى گەورەی وەرزشى بن\nوەزاری كارو كاروباری كۆمەڵایەتی: دەست بە دابەشكردنی موچەی 13 هەزار كەمئەندام دەكرێت\nترەمپ: ئەمریکا زیاتر لەهەر وڵاتێکی دیکە ئامادەیە بۆ جەنگ\nبەرپرسێكی بانكی ناوەندی عێراق زانیاری لەسەر ناردنی موچەی فەرمانبەران لەلایەن بەغداوە دەدات\nپۆمپیۆ: خاکی عێراق بۆ هێرشکردنە سەر کێڵگە نەوتییەکانی سعودیە بەکارنەهێنراوە\nدەلیل جەمال - 25-10-2017 - 6239 جار خوێندراوەتەوە\nلەوڕۆژەوەی باس وخواست لەسەر پرسی ڕیفراندەم ھاتەگۆڕێ،بەشێکی باش لەڕۆشنفکرو کارەکتەروسیاسی وئەوانەی جوان دەرھاویشتەی دوای قۆناخەکەیان دەبینی وبەجۆرێک درک وئاوەزیان،بەمەترسییەکان کردبوو.\nبەشێکی دیکەی ئەم ترسە،سەرکردایەتی سیاسی کوردستانی باشووربوو،بەجۆرێک شەقامی کوردی ھیوابڕاوی ئەم نەفەس وتایپەلەحوکمڕانانەبوو،چونکە ئەزموونی باشیان لەشکست ودیبلۆماسیداھەیە،ئەزموونی زۆریان ھەیە لەبەجێھێشتنی میللەت لەنیوەرێدا.\nتاڕادەی خیانەت وگورگان خواردوکردنیان،ئەوەی جێی تێڕامانە ئازایەتی گەلێکە لەم خیانەتی بێباکییەی دەسەڵات وسیاسییەکان،ھەڵدەستنەوە،گوێنەگرتنی ئەم سیاسییانە ھەرئەوەی لێ چاوەڕێ دەکرێت،ڕاستیشە گەربڵێین بۆپەردەپۆشی شکست ومانەوە،درێخی لە نوشستی ناکەن\nئەوەتا سەربەخۆیی وخەونی دەولەتیشیان لەگۆڕنا،لەوساتەی کەدەنوسیت تەرمی سەربەخۆیی جەستە ئەوەستێ ڕۆح ئیتر ناجوڵێ،ھێندە شعورو ھەست ونەست تێکەڵ بەیەک دەبن نایانناسیتەوە،تەنھا ئەوانە لەم مەرگە ناگەن کەبۆخۆیان دەمێکە مردون.\nبیرلەوەدەکەمەوە،چۆن گەلێک تائەمڕۆ ماوە ئەم تایپە سیاسییە باڵادەست بن،چەند نەنگی وقورسە،مەرگی سەربەخۆیی خۆت ببینیت،ئەکرێ قورسبێت باس لەمەرگی سەربەخۆیی بکەی،بەڵام کەئاوڕ دەدەیتەوە،بۆ کۆمەڵێک گروپێک کە ڕابەرایەتی دەکەن گومانت نامێنێ،ئەبێ ئەومەرگە بەچاوی خۆمان ببینین،ئاخر گەربتوانن خاک بفرۆشن،گەل برسیبکەن،تاڵانی دزوجەردەیی بکەن ڕاست نەڵێن،ئیتر چۆن چاوەڕێی ئەوەش نەبین،ئەوەی ھەیەتی ئەم گەلە بە تورێ نای گۆڕنەوە\nئافاتەکەش ئەوەیە کەھەرخۆیان دەبێت مەرگی ڕابگەیەنن،ئێستا بەسڕکردن دوای نەشتەرگەری،ئەوساتەش چەند بەژانە،ئەم گروپە بازرگانە،لەھۆڵی نەشتەرگەری وەک دکتۆرێکی نەزان دێنەدەرو،ڕوودەکەنە گەل دەڵێن بۆخۆتان خۆش.\nتۆبڵێی ھێندە ڕوقایم بن بینەبەردەم میللەت وئەم ڕستەیە بڵێن؟ئێ بۆنا لەوەشخراپتر دەکەن وکردویانە،ئەمە دەرئەنجامی گوێنەگرتن خۆبەزلزانی،نەزانی وکوێربینی،بوو ئەبێت بمینن ئەم گروپە بۆئەوەی ئەوەش ببینن کەدوای ئەوان ئەم گەلە بەپێوەدەوەستێت وخۆی ڕێکدەخاتەوە،کەڕاموایە،نزیک لەوەی دەبێت کۆمەڵگەی نێودەوڵەتی،لەپەیامی کوردبگات کەزۆرجیاوازە لەپەیامی سەرکردەکانی..


جان کێری داوا له ئه‌نجومه‌نی نوێنه‌رانی وڵاته‌که‌ی ده‌کات پـرۆژه بڕیاره‌که‌ی سینات له باره‌ی ناوکیـیه‌که‌ی ئێران په‌سه‌ندبکه‌ن\nجان کێری وه‌زیری ده‌ره‌وه‌ی ئه‌مه‌ریکا داوای له ئه‌ندامانی ئه‌نجومه‌نی نوێنه‌رانی وڵاته‌که‌ی کرد ئه‌و پـرۆژه بڕیاره به‌بێ گۆڕانکاری په‌سه‌ندبکه‌ن که سه‌باره‌ت به ناوکیـیه‌که‌ی ئێران له ئه‌نجومه‌نی سینات په‌سه‌ندکرا.\nڕۆژی هه‌ینی له پاریسی پایته‌ختی فه‌ڕه‌نسا، جان کێری ئه‌م داوایه‌ی کرد و گوتی پـرۆژه بڕیاره‌که که زۆربه‌ی زۆری سیناتۆره‌کان ڕۆژی پـێـنجشه‌ممه په‌سه‌ندیانکرد "ڕێکه‌وتنێـکی گونجاو و جێی قبوڵه."\nپاشان ئاماژه‌ی بۆ ئه‌وه کرد 150 ئه‌ندامی کۆنگرێس یاداشتنامه‌یه‌کیان واژووکردووه که تیایدا پـشـتیوانی له هه‌وڵه‌کانی سه‌رۆک ئۆباما ده‌که‌ن و ده‌ڵێن پـێویسته بتوانێت به‌بێ ده‌سـتێوه‌ردان دانوسـتاندن بکات.\nهه‌روه‌ها وه‌زیری ده‌ره‌وه‌ی ئه‌مه‌ریکا گوتی ئێسـتا وتووێژه‌کان ده‌بێت له‌سه‌ر ورده‌کاریـیه‌کان بکرێن هه‌تاکو به ڕێکه‌وتنێـک ده‌گه‌ن.\nبه‌پـێی پـرۆژه بڕیاره‌که سه‌رۆک ئۆباما ناتوانێت ئه‌و سزایانه‌ی کۆنگرێس سه‌پاندوونی به‌سه‌ر ئێراندا لابه‌رێت هه‌تا پاش به لایه‌نی که‌م 30 ڕۆژ له‌وه‌ی ئه‌مه‌ریکا و پـێنج زلهێزه‌که‌ی جیهان له‌گه‌ڵ ئێراندا به ڕێکه‌وتنێـکی کۆتایی ده‌گه‌ن له‌سه‌ر مه‌سه‌له‌ی به‌رنامه ناوکیـیه‌که، ئه‌مه‌ش تاوه‌کو کۆنگرێس له‌و ماوه‌یه‌دا ڕێـکه‌وتنـنامه‌که هه‌ڵبسه‌نگێنێت.


دانوستانی ئەمجارە.. لە چ دۆخێكدا دەكرێ؟\nدانوستان.. ئەركێكی چارەنوسسازی هێزە سیاسیەكان و دەوڵەتەكانە.\nدانوستان.. بە پێی دۆخی سیاسی و سەنگی هێزەكان، بەرنامەكەی دیاری دەكرێ و ئاكامەكەی دەردەكەوێ هێزی بەهێزی دەوڵەتان و لایەنە سیاسییەكان، مەرجەكانی هێزی لاوازتر لە خۆیان لە دانوستاندا، قبوڵ ناكەن. ئەمە سەرەتای تێگەیشتنە لە بنەماكانی دانوستان.\nدەوڵەتی عێراق لە دامەزراندنییەوە (١٩٢١) وەكو دەوڵەتێكی باڵادەستی ئابوری، سیاسی، عەسكەری و دیبلۆماسی، دانوستانی لەگەڵ ڕاپەڕینە چەكدارەكانی بەرزانیەكان، شێخ مەحمود، شۆڕشی ئەیلول و شۆڕشی نوێدا كردووە. بۆیە هیچیان سەرینەگرتوە.\nلە ساڵی (١٩٢١-١٩٩١) حەفتا ساڵ، هەرگیز دەوڵەتی عێراق، بە ئەندازەی تێكشكاندنی لە شەڕی كوێتدا، لاواز نەبوو. لە كوردستاندا ڕاپەڕین هەبوو. عێراق لە جەنگی هاوپەیمانان بەزی. هەلێكی باش بوو، كورد بتوانێ مەرجەكانی لەو دۆخەدا بسەپێنێ. بەڵام لەبەر چوار هۆ، بەرەی كوردستانی دانوستانێكی سەركەوتوی نەكرد.\nیەكەم: لە جەنگەكەدا، هاوپەیمانان ئاگربەستیان قبوڵ كردو لە دانوستانی چادری سەفواندا، ئەمریكا ڕێگەیدا، سوپای عێراق هێرش بكات و كۆپتەریش بەكار بهێنێ.\nدوەم: شیعەكان هەڵەیەكی گەورەیان كرد، پێش ئەوەی هاوپەیمانان سەدام بڕوخێنن، شیعەگەریان سەپاندە سەر راپەڕینی ناوەڕاست و خواروی عێراق.\nسێیەم: ستراتیژێكی سیاسی-عەسكەری- ئیداری تۆكمە لە نێوان هێزەكانی بەرەی كوردستانی دا نەبوو. بۆیە لە یەكەم هێرشی سوپای عێراقدا، هێزی پێشمەرگە لە كەركوك و هەولێر و سلێمانی و دهۆك تێك شكان. تەنها لە شەڕی كۆڕێ و ئەزمەڕ، بەرەنگاریان كرد، سەركەوتن.\nچوارەم: هێزەكان و زۆربەی بەرپرسەكانی بەرەی كوردستانی، تاڵانێكی بێڕادەیان كرد. هەر هێزێكیش تاڵانی بكات، گیانی قوربانیدانی لاواز دەبێت.\nلەو دوخەدا، كە وەفدی بەرەی كوردستانی سەردانی بەغدادیان كرد. سەدام لەوپەڕی لاوازیدا، كەچی ئامادە نەبوو لە دانوستاندا، ڕێكەوتنێكی باشتر لە ١١/ی ئازاریش بكات.\nلە دوای ئەو دۆخەوە، تەنها لە دوای روخاندنی سەدام، دەروازەیەكی بێوێنە بۆ دانوستان و دابین كردنی مافی كورد، كرایەوە. لەم دۆخەشدا (٢٠٠٣) ئەمریكا و بەریتانیا، پشت ئەستور بە بڕیاری ئەنجومەنی ئاسایش، پاراستنی یەكپارچەیی خاكی عێراقیان سەپاند. رێگەیان نەدا، دانوستانەكانی كورد جگە لە چارەسەری ناوخۆیی عێراق، چارەسەری دیكە باس بكرێ. تەنانەت دژی ئەوەش بوون، كە كەركوك و خانەقین و ناوچە كێشە لە سەرەكان بخرێنەوە سەر هەرێم. مام جەلال و مەسعود بەرزانیش، ناچار بوون بچنە بەغداد و لە چوارچێوەی عێراقدا دانوستان بكەن.\nسەیرە.. عێراق سوپای نەبوو، دەزگا ئەمنییەكانی نەمابوو، ئەمریكا وەكو ئینتیداب بەڕێوەی دەبرد. كەچی شیعەكان كە دۆستی كوردیش بوون، لە دانوستان و نوسینی دەستوردا، گیر بوون، بە هەزار حاڵ رازی بوون، بە زمانی كوردی لەسەر پاسپۆرتی عێراق و تابلۆكانی پەرلەماندا.. بنوسرێ. هەڵبەتە چەسپاندنی فیدڕاڵ لە دەستوردا.. هاوكات مادەی 140 لە دانوستاندا، سەركەوتنی گەورەتر لە بەیاننامەی ١١/ی ئازار بەدی هات.\nلە دوای نوسینی دەستور، ئێستا (١٥) ساڵ تێ پەڕیوە. جارێكی تر كورد و بەغداد لە دانوستانێكی گەلێ هەستیاردان. هەستیار، نەك لە بارەی سیاسی و یاساییەوە، بەڵكو سەبارەت بە بودجەو موچەوە، بۆ؟ چونكە سیاسەتی ئابوری هەرێمی كوردستان، شكستی خواردووە. راستە شكستەكە، هاوكاتی قەیرانی ئابوری و داشكاندنی نرخی نەوتە، بەڵام ئەم راستییە، هەرگیز ئەو راستیەمان بیر ناباتەوە، كە لە دوای راپەڕینەوە (١٩٩١) هەر لە تاڵانییەكەی بەرەی كوردستانییەوە، تاڵانی داهات و ئامیری كوردستان، هەتا تاڵانی نەوت و سنورەكانی گومرگەكانی ئێستا، بەردەوامە.\nكوردستان (٢٩) ساڵ تاڵانی بكرێ، تائێستا (٢٩) كەس، كە دەكاتە ساڵی یەك تاڵانكەر، نەدرابێتە دادگا، وڵاتی وا، چۆن دەتوانێ ژێرخانی ئابوری بەهێزی هەبێ. كە بەرگەی قەیران ، هیچ نەبێ بۆ موچەخۆران بگرێ !\nوەفدی دانوستانی ئێستا، لەبەر چەندین هۆكار لە دۆخێكی نەشیاوی كوردستانی و عێراقدا، سێ هەفتەیە لە بەغداد، سەرقاڵی دانوستانە:\n-عێراق، باری ئابوری داڕزاوە و دۆخی سیاسیشی داتەپیوە و حوكمرانیشی.. وەكو یەمەنە!\n- كوردستان، باری ئابوری خراپترە لە عێراق، نارەزایی خەڵكەكەی لەوپەڕیدایە، حكومەتی هەرێمیش قەیرانە ئابوریەكەی پێ چارەسەر ناكرێ.\n- زەمینەی متمانەی رێكەوتنێكی نوێی نێوان بەغداد و هەرێم، لاواز بووە.\nجگە لە هەرێم، لە بەغداد (١٥) پەرلەمانتاری كورد، پێچەوانەی سیاسەتی\nهەرێم هەڵوێستیان وەرگرتووە، كورتیەكەی: حكومەتی عێراق، ئەوەی لە كوردستاندا، گوزەراوە و دەگوزەرێ، ئاگادارە.\nلە دۆخێكی ئاوای هەرێمدا، كە ئابورییەكەی نابوتە، پەیوەندی لایەنە سیاسیەكانی لەبنبەستە، دەوڵەتانی ئیقلیمی لەگەڵ عێراقن، زلهێزەكان، لە دوا ئاكامدا، عێراق هەڵدەبژێرن (ریفراندۆم بەڵگەیە !) .. خەڵكەكەی پڕن لە ناڕەزایی.. وەفدی حكومەتی هەرێم سێ هەفتەیە، لە دانوستانێكی پشوو درێژدایە.\nسەرەنجامی هەوڵەكان، لەسەر بودجە (٦٧.١٢ %) پشكی هەرێم رێكەوتون. دیارە ئەم وەفدەش نەبوایە، ئەم رێژە پشكە هەر دابین دەكرا. چونكە یاساییە و دەستورییە.\nسەرەڕای هەموو ئەو بۆچونانە، پێم وایە، وەفدی دانوستانكار، لە خراپترین دۆخدا، پشووی دانوستانیان درێژ بوو. ئەتەكیەتی گفتوگۆیان شیاو بوو. پەرۆشیان مایەی رێزە.. بەڵام، سەرخستنی دانوستان، هاوسەنگی هێز و سەركەوتنی حكومڕانی و شەفافیەتی دارایی، دەستەبەری دەكات. كە بەداخەوە، كوردستان، لەبەر نەبونی ئەو بنەمایانەی دانوستان، لەوپەڕی لاوازی عێراقدا، بەلاوازی دانوستانی ئەمجارەی كرد. خەتاكەشی ناخەمە سەر ئەم وەفدی دانوستانە. بەڵكو ئۆباڵەكەی لەسەر كۆی حكومەتەكانی كوردستانە.. لەدوای راپەڕینەوە، كە نەیانتوانی ژێرخانێكی ئابوری تۆكمە بونیات بنێت. بۆیە، حكومەتی بەغدادیش... لەمە لاوازتر نابێ، كەچی بەرامبەر وەفدی كوردستان، لەژێر فشاری ئەقڵیەتی تایفەگەری زۆرینەی پەرلەماندا، خۆی نێر پیشان دەدات!!


نوێژی خوتبه‌م چوو\n17/5/2019 - 11:20\nساوار به گۆشتی قازمان ھه‌بوو\nن/ عه‌بدولڕه‌حمان فه‌رهاد\nنیوه‌ڕۆ گه‌یشتمه‌وه ماڵه‌وه خوانه‌كه به كفته‌ی سۆر ڕازابۆوه كه لای من یه‌كێكه له خواردنه نایابه‌كان، ته‌ماشام كرد منداڵه‌كانم لالووتن، تومه‌ز حه‌زیان لێی نییه، ناچار له‌سه‌ر داوای خۆیان تڕومبێله‌كه‌م به‌گڕ خسته‌وه و چووم فه‌لافلم بۆ ھانین، ڕۆژی پاشتر دۆڵمه‌مان ھه‌بوو ھه‌ر نه‌یانده‌خوارد و سه‌عات یازده زه‌نگیان بۆ لێدام و داوایان كرد له‌گه‌ڵ خۆم پیتزایان بۆ ببه‌مه‌وه، ئه‌وه‌شم كرد. دووشه‌ممه سه‌عات یه‌ك گه‌یشتمه‌وه ماڵه‌وه، بینیم نیسك و شفته مابۆوه و شتاقیان ده‌میان نه‌گه‌یاندبووێ، ناچار چووم له‌حم بیلعه‌جینم بۆ كڕین.\nسێشه‌ممه له‌سه‌ر داوای خۆیان و بێزار له خواردنی ماڵه‌وه، سه‌نده‌ویجم له گه‌س غازی بۆ ھێنانه‌وه. چوارشه‌ممه ده‌عوه‌تی ڕێستورانتی ئه‌بوشه‌ھابم كردن كه پێچه‌وانه‌ی خۆم زۆریان حه‌ز له ڕێستورانتانه.\nپێنجشه‌ممه ساوار به گۆشتی قازمان ھه‌بوو كه قه‌ت دڵیان بۆی ناچێ، چاوه‌ڕێ بوون تا دایكیان فینگه‌ری بۆ ساز و ئاماده كردن.\nھه‌ینی دره‌نگ له خه‌و ڕابووم و ئه‌وان خه‌وتبوون و به‌ر له‌وه‌ی بچمه ده‌ره‌وه داوام كرد داندۆكم بۆ لێنێن، سه‌عات نزیكی دوازده بوو گه‌یشتمه‌وه ماڵه‌وه بۆنی داندۆك منی سه‌رسام و ئه‌وانی دڕدۆنگ كردبوو، به داوای دایكیان و حه‌زی خۆیان، ناردمیانه فاست فوودێك تا ھه‌مبه‌رگه‌ریان بۆ بكڕم و ئه‌وه‌شم كرد و كه گه‌یشتمه ماڵه‌وه و بینییان ھه‌مبه‌رگه‌ر مایۆنیزی تێدایه، نه‌یانخوارد و ناردمیانه‌وه بۆیان بگۆڕم به ھیی بێ مایۆنیز، به‌و جومعه‌ی موباره‌كه زۆر ماندوو بووم و كه نزیكی ماڵه‌وه بوومه‌وه بینیم نوێژكه‌رانی جومعه له مزگه‌وت ده‌ھاتنه ده‌ره‌وه و منیش نوێژی خوتبه‌م چوو!\nئه‌وه‌یه ئه‌ولادی عه‌سڕ و چیڕۆكی ژیانی ڕۆژانه‌م.


بۆچی چاوم دەئاوسێ و ماندووە؟ دکتۆر دواڕۆژ وەڵام دەداتەوە\nتەمەنى سەرووى 40 ساڵە و بە شاجوانى جیهان هەڵبژێردرا\nڤیدیۆ: ببینە وەزیری بەرگری لوبنان لە شەوە ئاهەنگێکدا چی دەکات\nتەندروستی :: 04/12/2019 :: 1311 جار بینراوە\nبۆ لەدایكبونی 26ی ئەم مانگە\nکەسێک پرسیار لەسەر ئاوسانی چاو و ماندوێتی چاو ئاڕاستەی بەشی دکتۆر دواڕۆژ دەکات و لەلایەن پزیشکەوە وەڵام دەدرێتەوە.\nپرسیار: بۆچی هەمیشە ژێر چاوم دەئاوسێ و هەست دەكەم چاوم ماندووە؟\nدكتۆر دواڕۆژ:ماندووبوونی چاو و دروستبوونی پەڵەی رەش لەژێر چاودا بەشێكن لە كێشە تەندروستییە بەربڵاوەكان كە زۆرجار لە ئەنجامی كەمخەویی و گوشاری دەروونییەوە دروست دەبێت، بەڵام تەنیا هەر كەمخەویی هۆكاری ئاوسان و ماندوبوونی چاو نییە.\nچەند كێشەیەكی دیكەی تەندروستی ئەو حاڵەتە دروست دەكەن لەوانە هەستیاریی چاو. ئەو كەسانەی هەستیارییان هەیە بەرامبەر بە هەڵاڵەی گوڵ و درەخت یان تۆز و خۆڵ و مووی ئاژەڵە ماڵییەكان هەمان كێشەیان بۆ دروست دەبێت چونكە بەهۆی هەستیارییەوە بۆرییەكانی خوێنی پێڵوی چاو دەكشێن و هەو دەكەن.\nهۆكارێكی دیكە وشك بوونەوەی جەستەیە. كەمیی ئاو لە جەستەدا دەبێتە هۆی ئەوەی چاو ماندوو دەربكەوێت و بئاوسێت. بۆیە خواردنەوەی ئاوی زۆر رێكارێكی چاكە بۆ رێگرتن و چارەسەركردنی ئەم كێشەیە.هۆیەكی دیكە خواردنی خۆراكی سوێرە. چونكە خوێ‌ی زۆر دەبێتە هۆی گلدانەوەی ئاو بەتایبەت لە دەوروبەری چاودا. هەروەها قاوە و چای زۆر و ئەو خواردنەوانەی كە كافایینیان زۆر تێدایە بەهەمان میكانیزمی وشكبوونەوەی جەستە دەبنە هۆی ماندووبوون و ئاوسانی چاو.\nهۆیەكی دیكەی پەڵەی رەش و ئاوسانی چاو بریتییە لە ماندوكردنی چاو بەتایبەت ئەگەر گوشار لە خۆت بكەیت شتە دوورەكان ببینیت یان ماوەیەكی زۆر سەرنج لە شتێك بدەیت. زۆر گرنگە پاش 20 خوولەك لە تەماشاكردنی كۆمپیوتەر و شاشەی ئامێرە زیرەكەكان ماوەیەك ئیسراحەت بە خۆت و چاوت بدەیت.\nکلیک لێرە بکە بۆ ئەوەی پرسیارەکەت ئاڕاستەی بەشی دکتۆر دواڕۆژ بکەیت\nقاوە چی لە جەستەمان دەكات\nئەم گیانەوەرە سەرچاوەی كۆرۆنایە\nتەواوکەرە خۆراکییەکان لە چی دروست دەکرێن؟پزیشکێک هۆشداری دەدات\nئازاری ده‌ستی چه‌پ هێمایه بۆ ئه‌م نه‌خۆشییه


60 هەزار كەس بە تاوانی دزی كردن لە زیندانەكانی ئێراندان – زاگرۆس پۆست\nماڵەوە / ئێران / 60 هەزار كەس بە تاوانی دزی كردن لە زیندانەكانی ئێراندان\nیه‌ك شه‌ممه 4 كانونی دووه‌م 2015\tئێران, کۆمەڵایەتی, هەواڵ 197 جار خوێنراوه‌ته‌وه\nماڵپەڕی حكومەتیی مێهر لە زاری “ئەسغەر جەهانگیر” رایگەیاندووە: ئەو گەڕەكە هەژارنشینەكانی دەوروبەری شارەكانی ئێران 9 میلیۆن و 500 هەزار كەسیان تێدایە، كە ئەم كەسانە ماڵ و سامانی خۆیان بەجێهێشتووە و بە هیوای ژیانێكی باشتر روویان لە شارە گەورەكان كردووە و ئەم كۆچ كردنەش كێشەی نوێی بۆیان ساز كردووە.\nناوبراو دەشڵێ: جگە لە جێگیر بوون لە قەراخی شارەكاندا، نزیك بە یەك میلیۆن و 500 هەزار كەسی گیرۆدە بە مادەهۆشبەرەكان و پتر لە 2 میلیۆن و 200 هەزار كەس بە پێی ئامارە فەرمیەكان لە ئێران بێكارن.\nسەرۆكی رێكخراوی زیندانەكانی كۆماری ئیسلامی لە درێژەشدا باس لەوە دەكات، كە دەبێ باس لەسەر كۆچبەری، گوندنشنی، نائەمنیەكان و باقی بابەتە كەلتوورییەكان جیددی بگرین و بە دوور لەم بابەتە، زیندان و قوەی قەزاییەیە هەرچی سزاكانی قورستر بكاتەوە ناتوانێ پێش بە ئەنجامدانی تاوان بگەینێت.\nشایانی باسە، هەژاری و بێ داهاتی و توندبوونەوەی گەمارۆ نێودەوڵەتییەكان بووەتە هۆی پەرەسەندنی دیاردە نەشیاوە كۆمەڵایەتیەكان و كۆماری ئیسلامیش هەوڵی پێویست بۆ چارەسەركردنی ئەو كێشانە نادات و تەنانەت زۆر كەسیش لەسەر ئەو بڕوایەدان كە زۆرێك لە دیاردە كۆمەڵایەتیەكان لە ئاكامی سیاسەتە سیستماتیكەكانی خودی كۆماری ئیسلامیدا بەرینتر بوونەتەوە.


زیدان بە تەواوی براهیم دیازی ئاگادارکردەوە\nجیهان :: 16/05/2019 :: 2519 جار بینراوە\nزیدانی راهێنەری یانەی ریاڵ مەدرید بە تەواوی براهیم دیازی لە مانەوە دڵنیاکردەوەو پێی راگەیاندووە وەرزی داهاتوو پشتت پێ دەبەستم.\nدوای ئەوەی میدیاکانی ئیسپانیا لیستێکی یاریزانەکانی یانەی ریاڵ مەدریدیان بڵاوکردەوە کە لە کۆتایی ئەم وەرزە ریزەکانی یانەی ریاڵ مەدرید جێدەهێڵن و گومانی ئەوەش هەبوو براهیم دیاز یەکێک بێت لەو یاریزانانە.\nبەڵام رۆژنامەی مارکا نوێترین هەواڵ لەسەر داهاتووی ئەو یاریزانە بڵاودەکاتەوەو رایدەگەیەنێت ئەو راهێنەرە فەرەنسیە لە ڤاڵدیبیباسی شوێنی مەشقەکانی یانەی ریاڵ مەدرید لەگەڵ ئەو یاریزانە کۆبۆتەوەو دڵنیایی کردۆتەوە کە لە ئێستاو لە وەرزی داهاتوو پشت بە تواناکانت دەبەستم.\nبە پێی زانیارییەکانی مارکا، کۆبوونەوەکە بە نهێنی کراوەو هاوڕێ نزیکەکانی ئەو یاریزانە زۆر لەداهاتووی ئەو یاریزانە نازانن، بەڵام زیدان بەو یاریزانەی وتووە کە پشتت پێ دەبەستم.\nلە کۆتایدا مارکا نوسیویەتی" ئەمە رای زیدانە لەسەر مانەوەی ئەو یاریزانە، بەڵام ئەمە مانای ئەوە نیە لە %١٠٠ دەمێنێتەوە، چونکە دەبێت رای یانەکەش وەربگیرێت و یانەکە وای دەبینێت ئەگەر ئەو یاریزانە بە خواستن بە یانەیەکی تر بدات بە خراپی نازانێت ، چونکە ئەو زیاتر پێش دەکەوێت و زیاتریش بەشداری لە یارییەکان دەکات.\nبراهیم دیاز بۆ ماوەی ٦ ساڵ و تا ساڵی ٢٠٢٥ پەیوەندی بە یانەی ریاڵ مەدریدەوە کردووەو نرخی هێنانیشی لە یانەی مانچستەرسیتیەوە ١٥ ملیۆن یۆرۆیەو یانەکە ٢،٥ ملیۆن یۆرۆشی وەکو موچەی ساڵانە پێدەدات.\nئیبراهیم دیاز تەمەنی ١٩ ساڵەو بەرەگەز مەغریبییەو لە ناوەندی هێرشبردن یاری دەکات و دەیەوێت یاری بۆ هەڵبژاردەی ئیسپانیا بکات و چەند جارێک رەتیکردۆتەوە یاری بۆ وڵاتی مەغڕیب بکات.\nپێکهاتەی بەرشەلۆنە بۆ یاری ئەمشەوی ریاڵ بیتس